އެވްލީން… 11 – Esfiya\nއެވްލީން ކުޑަ އިރުކޮޅެއް ވަންދެން ވިސްނަން ހުރުމަށްފަހު ހިނގައިގަތީ ބެލްކަންޏާ ދިމާއަށެވެ. ބޯ ފަރުދާތައް ކަހާލުމަށްފަހު އެވްލީން ބެލްކަންޏަށް ނިކުތެވެ. އެވަގުތު ގެސްޓް ރޫމާއި ދިމާއަށް ފޯނުން ވާހަކަ ދައްކަމުން ހިނގާފައި ދިޔަ ޒަވީން ފެނުމާއެކު އެވްލީންއަށް ހީވީ އޭނަގެ ހިތުގެ ތެޅުން މަޑު ޖެހިލިހެންނެވެ. ހިތަށް ވެރިވެގެން ދިޔަ ޖަޒްބާތުތަކުން އެވްލީންގެ ލޮލުން ކަރުނަ ފާއްދާލިއެވެ. ޒަވީން ފޯނުން ވާހަކަ ދައްކަމުން އެދަނީ ކާކާބާވައެވެ ؟ ޒަވީން ކުއްޖަކާއި ރައްޓެހިވެގެން އުޅެނީ ބާވައެވެ ؟ އަޖައިބެކެވެ. ޒަވީން މީހަކާއި ފޯނުން ވާހަކަ ދެއްކުމުން އޭނަގެ ހިތަށް ދަތުވާންވީ ކީއްވެ ހެއްޔެވެ ؟ ޒަވީން އޭނަ ނޫން އަންހެން ކުއްޖަކާއި ވާހަކަދައްކަން އެހިތް ނުރުހެނީ ކީއްވެ ހެއްޔެވެ ؟…\nޒަވީން ގެސްޓް ރޫމަށް ވަނުމާއެކު އެވްލީންގެ ގިސްލުމުގެ އަޑުން ފަޒާގެ ހިމޭންކަން މުގުރާލިއެވެ. އެވްލީން ލޮލަށް ޖަމާވަމުން ދިޔަ ކަރުނަތައް ދިޔައީ ގިނަވަމުންނެވެ. އެދޮން ކޯތާފަތުގައި މޫތިތަކެއް ފަދައިން ކަރުނަތިކިތައް ވިދަމުން ދިޔައިރު ކޮންމެ ކުރެހުންތެރިއަކުވެސް އެހިތްތައް ކަތިލާނެ ފަދަ މަންޒަރު ކުރަހަން ބޭނުންވާނެއެވެ. އެވްލީންގެ ހިތުގައި ތޫނު ރިހުމެއް އުފެދިފައި ވާއިރު އޭނައަށް ނޭވާލާން އުނދަގޫ ވާހެންވެސް އިހްސާސް ވަމުންދިޔައެވެ.\n” ލީން މިތާ ކީއްތިކުރަނީ ؟ މަންމަ ލީން ނުފެނިގެން ހޯދާތާ ކޮންއިރެއް … ” އެވްލީން ސިއްސައިގެން ދިޔައީ ޖުނެއިނާގެ އަޑަށެވެ. އެވްލީން އަވަސް އަވަހަށް ކަރުނަތައް ފޮހެލުމަށްފަހު ގަދަކަމުން ހިނިތުންވުމެއް ވެރިކުރުވަމުން ޖުނެއިނާއާއި ދިމާއަށް ބަލައިލިއެވެ. ” ކީއްކުރަން މަންމަ އަހަރެން ހޯދަނީ ؟ ” އެވްލީން އަހާލިއެވެ. ” ދަރިފުޅަށް އެއްޗެއް ދައްކާލަން ކަމަށް… ” ޖުނެއިނާ އޭނަގެ އަތުގައި އޮތް ފޮޓޯ އަލްބަމް ދައްކާލިއެވެ.\nޖުނެއިނާ އެވްލީން ގޮވައިގެންގޮސް ސޯފާގައި އިށީނެވެ. އޭރު ޖުނެއިނާގެ ތުންފަތުގައި ކުޅެލަމުންދިޔައީ ވިހަ ހިނިތުންވުމެކެވެ.\n” ތީ ކޮން ފޮޓޯ އަލްބަމެއްތަ ؟ ” އެވްލީން އެހިއެވެ. ” ދަރިފުޅު ހަނދާނެއްނުވޭތަ… މީދަރިފުޅުގެ ކުޑައިރުގެ ފޮޓޯ އަލްބަމެއްނު ؟ ” ޖުނެއިނާ ފޮޓޯ އަލްބަމް ހުޅުވާލިއެވެ. އެވްލީން ދެލޯބޮޑު ކޮށްލުމަށްފަހު ފޮޓޯތަކަށް ބަލަމުން ދިޔައެވެ. އޭގައި އެވަނީ އޭނަ ނުވެސް ދަންނަ ބައެއްގެ ފޮޓޯތަކެކެވެ.\n” ދަރިފުޅާ ހަނދާނެއް ނުވޭތަ ؟ ” ޖުނެއިނާ އަޑަށް މާޔުސްކަން ވެރިކުރުވަމުން އަހާލިއެވެ. އެވްލީންއަށް ޖުނެއިނާގެ ސުވާލަށް ޖަވާބެއް ނުދެވުނެވެ. އޭނަ ޖުނެއިނާ ދައްކަމުން ދިޔަ ފޮޓޯތައް ބަލަމުން ދިޔައިރު އޭނަގެ ބޮލުގައި ތޫނު ރިހުމެއް އުފެދިފައިވެއެވެ. ބައެއްފަހަރު ބޯފަޅާއިގެން ހިނގައިދާނެހެން ވެސް ހީވެއެވެ. ނޭވާ ކުރުވެ ނޭވާލާން އުނދަގޫ ވަމުންދިޔައެވެ.\nއެވްލީންއަށް އަންނަމުންދިޔަ ބަދަލުތައް ފެނުމުން ޖުނެއިނާގެ މޫނަށް ކާމިޔާބީގެ ހިނިތުންވުމެއް ވެރިވެގެން ދިޔައެވެ. ޒަވީން އެހާބޮޑަށް މަނާ ކުރުމުންވެސް އޭނަ އެވްލީންއަށް ކުރީގެ ކަންތައްތައް ހަނދާން ކޮށްދޭން އެއުޅެނީ ބަދަލުހިފުމުގެ ގޮތުންނެވެ. ހުރިހާ އެކުވެރިން ކުރިމަތިން އޭނަ ފުލުސް ޖީޕަށް އެރުވި ދުވަހު އޭނަ ހާދަ ލަދެއްގަތެވެ. މިއަދު ވީކަމެއް ފަދައިން އޭނަގެ ލޯކުރިމަތިން އެމަންޒަރުތައް ސިފަވެއެވެ. އަދިވެސް އެއިން އެކުވެރިޔަކާ ބައްދަލުކުރަން ޖުނެއިނާއަކަށް ނުކެރެއެވެ. ” ދަރިފުޅު ހަނދާނެއް ނުވޭތަ ދަރިފުޅު ކިޔަވަން ބޭރަށް… ” ޖުނެއިނާ… ” މިފްޒާލްގެ އަޑަށް ޖުނެއިނާ ދިޔައީ ސިއްސައިގެންނެވެ. އަވަސް އަވަހަށް އަލްބަމް ފޮރުވަމުން މިފްޒާލްއާއި ދިމާއަށް ޖުނެއިނާ ބަލައިލިއެވެ. އޭރު މިފްޒާލް ރުޅިވެރި ނަޒަރަކުން އޭނައާއި ދިމާއަށް ބަލަހައްޓައިގެން ހުރުމުން އެހިތް ރޫރޫ އަޅައިގެން ދިޔައެވެ.\n” އަހަރެން ބޭނުން ޖުނެއިނާއާއި ވާހަކައެއް ދައްކާލަން… ” މިފްޒާލް ރުޅިއައިސްފައި ހުރިކަމުގައި ވީނަމަވެސް ވާހަކަދެއްކީ މަޑުމައިތިރި ގޮތަކަށެވެ. ޖުނެއިނާގެ މޫނުގައި ދާތިކިތައް ވިދާ ބަބުޅައިގަތީ މިފްޒާލް މަނާ ކުރުމުންވެސް އޭނަ އެވްލީންގެ ކޮޓަރިއަށް އައިސްފައި ހުއްޓާ މިފްޒާލްއަށް ފެނުމުންނެވެ. ޖުނެއިނާ ސޯފާއިން ތެދުވަން އުޅުނު ވަގުތު އޭނަ އެހާވަރުން ފޮރުވަން އުޅުނު ފޮޓޯ އަލްބަމް ބިންމައްޗަށް ވެއްޓުނެވެ. ޖުނެއިނާ ހިންދިރުވާލަމުން މިފްޒާލްއާއި ދިމާއަށް ބަލައިލިވަގުތު މިފްޒާލް ދެބުމަ ގޮށްޖަހާލައިގެން އޭނައާއި ދިމާއަށް ބަލަހައްޓައިގެން ހުރުމުން ޖުނެއިނާއަށް ބިރުންގޮސް ފަހަތަށް ފިޔަވަޅެއް އަޅާލެވުނެވެ. މިފްޒާލް އެވްލީންގެ ކޮޓަރިން ނިކުމެގެންދިޔައެވެ.\n” މަންމާ.. ބައްޕަ ހާދަ ރުޅިއައިސްފަ އެދިޔައީ… ” ސިކުނޑީގައި އުފެދިފައިވާ ތޫފާނަށް ލުއެއް ލިބުމުން އެވްލީން ބުނެލިއެވެ. ” ލީންއަށްވެސް އެނގެއެއްނު ބައްޕަގެ މިޒާޖު… ” ޖުނެއިނާ ފޮޓޯ އަލްބަމް ނަގަމުން ހިނގައިގަތީ ކޮޓަރިން ބޭރަށް ނުކުތުމަށެވެ.\n” އަހަރެން ބުނީމެއްނު ކަލޭ ކައިރީގަ އެވްލީންގެ ކޮޓަރިއަށް ނުދާށޭ ! ” ޖުނެއިނާ ކޮޓަރިއަށް ވަންތަން ފެނުމާއެކު އެނދުގައި އިށީންދެގެން އިން މިފްޒާލް ހަޅޭއްލަވައިގަތެވެ. ” މިފްޒާލް… އަހަރެން ލީންގެ ކޮޓަރިއަށް ދިޔައީ ލީން މިކޮޓަރިން އަލްބަމެއް ނަގައިގެން އޭނަގެ ކޮޓަރިއަށް ދިޔަތަން ފެނުނީމަ… ” ޖުނެއިނާ ބޭނުންވީ ދޮގެއް ހަދައިގެންވެސް މިފްޒާލްގެ ރުޅިގަނޑު ފިނިކުރާށެވެ. އެހެން ނޫންނަމަ މިފްޒާލް އޭނަ ” ވުޑްލޭންޑް ” އިން ނެރެލާކަށްވެސް ފަހެއް ނުޖެހޭނެއެވެ. ” ކޮންއިރަކު ތިހިތުގައި އެވްލީން އަށްޓަކައި ހަމްދަރުދީއާއި ލޯބި އުފެދުނީ ؟ ” މިފްޒާލް އެނދުން ތެދުވެލަމުން އަޑަށް ބާރުލާފައި އަހާލިއެވެ. ” މިފްޒާލް… އަހަރެން މިހާރު ލަދު އެބަގަނޭ އަހަރެން ކޮށްފައިވާ ކަންތަކާއިމެދު… ” ޖުނެއިނާ ރޮވިފައި ހުރި އަޑަކުން ބުނެލިއެވެ.\n” މިފްޒާލް އާދޭސްކޮށްފަ މިބުނަނީ އަހަރެންނަށް…. ” ” އަހަރެން ބޭނުމެއްނޫން ދޮގުވެރިއަކުގެ ބަސްތައް ގަބޫލުކުރާކަށް…. މީ އެންމެ ފަހުގެ އިންޒާރު… އެވްލީންއަށް އެއްވެސް ކަމެއްވެއްޖެނަމަ ކަލޭ އަނބުރާ ޖަލަށް ފޮނުވާލާނަން… ” މިފްޒާލް ޖުނެއިނާގެ ޖުމްލަ މެދުކަނޑާލިއެވެ. ޖުނެއިނާ އެވަރަށް އެކްޓް ޖެއްސުމުންވެސް މިފްޒާލްއަށް އެއްވެސް އަސަރެއް ނުކުރިއެވެ. ޖުނެއިނާ ރޮއިރޮއިފައި އޭނައަށް މާފް ކޮށްދިނުމަށް އެދުމުންވެސް މިފްޒާލް ޖުނެއިނާގެ އާދޭސްތަކަށް ދިނީ ބީރު ކަންފަތަކެވެ. ” އަދި އެއްވާހަކަ އެވްލީންއާއި ވީހާވެސް ދުރުން އުޅެން މަސައްކަތް ކުރާތި ! ” މިފްޒާލް ކޮޓަރިން ނިކުމެގެން ދަމުން ބުނެލިއެވެ.\n” އެވްލީން !… އެވްލީން. !.. ކަލޭގެ ސަބަބުން މިހުރިހާކަމެއް މިވީ… ” ޖުނެއިނާ އޭނަގެ އަތުގައި އޮތް ފޮޓޯ އަލްބަމް ހޫރާލިއެވެ. ” އަހަރެންގެ ހިތަށް ދުވަހަކުވެސް ފިނިކަމެއް ނުލިބޭނެ ކަލޭގެ ކިބައިން ބަދަލު ނުހިފެނީސް… ” ޖުނެއިނާ އެނދުގައި އިށީންނަމުން ސައިޑް ޓޭބަލް މަތީގައި ހުރި ވާސްގައި އަތުން ޖަހާ ބުރުއްސާލިއެވެ. ވާސް ބިމުގައި ޖެހުމާއެކު ތަޅައިގެން ދިޔައަޑުން ކޮޓަރީގެ ހިމޭންކަން ނަގާލިއެވެ.\n” އައި ވޯންޓް ލީވް ޔޫ އެވްލީން ! ” ޖުނެއިނާ އެނދުގައި ހުރިބާލީސްތައް ނަގާ ހޫރާލިއެވެ.\nއިރު އޮއްސުމާއެކު ދުނިޔެ މައްޗަށް ފެތުރެންފެށި އަދިރިކަން ފޫދުއްވާލާފައިވަނީ އުޑުގައި ފިޔަޖަހަމުންދިޔަ ތަރިތަކުންނެވެ. ތަރިތައް އުޑުގައި ވިދާބަބުޅަމުން ދިޔައިރު ހީވަނީ ކަޅުސައިލެއްގެ މައްޗަށް ކުދި ޖަވާހިރުތަކެއް އުކާލާފައި ވާހެންނެވެ. ޖެހެމުންދިޔަ ވައިރޯޅި ތަކާއެކު ގަސްތައް ހެލިލާއިރު މުރަނަ އަޑަކުން ފަޒާގެ ހިމޭންކަން ތޮރުފާލައެވެ. ” ވުޑްލޭންޑް ” ބަގީޗާގައި ދިއްލާފައިވާ އޮރެންޖް ކުލައިގެ ލައިޓް ތަކުން ބަގީޗާ ފެންނަނީ ވަރަށް ހިތްގައިމު ގޮތަކަށެވެ. މާމެލާ މެލީގެ މީރުވަސް ޖެހެމުންދާ ވައިރޯޅިތަކާއެކު ފަޒާގެ ތެރެއަށް ފެތުރިގެން ދާއިރު ހިތްތަށް ބަންޑުން ކޮށްލާހާވެއެވެ.\nއެވްލީން ޖަންބު ގަސްތައް ކައިރީގައި ހުރި ހިޔާކޮށްފައިވާ އުނދޯޔެއްގައި އިށީންދެލައިގެން އިން އިރު އޭނަ މަޑުމަޑުން އުނދޯލި ހެއްލަމުންދިޔައެވެ. ފަހަތަށް ދޫކޮށްލާފައިވާ އެވްލީންގެ ފަން އިސްތަށިގަނޑު ވަޔާއެކު ނަށަމުން ދިޔައިރު އެދޮން މޫނަށް އޮރެންޖް ކުލައިގެ އަލި އެޅިފައިވުމާއެކު ފެންނަނީ ވަރަށްވެސް ރީތި ގޮތަކަށެވެ. އެވްލީން ލައިގެންހުރީ އަތްދިގު ރީނދޫ ކުލައިގެ ޓޮޕާއި ކަޅުކުލައިގެ ތިރިއެކެވެ. ، ތިރީގެ ބޮޑުބައެއް ބިންމައްޗަށް ފެތުރިފައި ވާއިރު ހީވަނީ ކަޅުކުލައިގެ ދޫލައެއް ފަތުރާލާފަައިވާ ހެންނެވެ.\nމިއަދު ޖުނެއިނާ ދެއްކި ފޮޓޯތަކެއްގެ ސަބަބުން އެވްލީން ހުރީ މޫޑު ސަކަރާތް ވެފައެވެ. އެފޮޓޯ ތަކާމެދު ނުވިސްނަން ހުރިކަމުގައި ވީނަމަވެސް ވިސްނެނީއެވެ. އެއީ އޭނަގެ ކުޑައިރުގެ ފޮޓޯތަކެއް ނަަމަ އޭނައަށް އެފޮޓޯތައް ކުރިން ނުފެނެންވީ ކީއްވެހެއްޔެވެ ؟\nއިޝާ ނަމާދު ކޮށްލައިގެން އައިސް ” ވުޑްލޭންޑް ” އަށް ވަން ޒަވީންގެ ފިޔަވަޅުތައް މަޑުޖެހިލީ އެވްލީން ފެނުމާއެކުއެވެ. ބަގީޗާއަށް ފެތުރިފައިވާ އޮރެންޖް ކުލައިގެ އަލީގެ ސަަބަބުން އެވްލީން ފެންނަލެއް ހާދަރީއްޗެވެ. ކުޑައިރުކޮޅެއް ވަންދެން ޒަވީން އެވްލީންއާއި ދިމާއަށް ބަލަހައްޓައިގެން ހުރުމަށްފަހު ހިނގައިގަތީ އެވްލީންއާއި ދިމާއަށެވެ.\n” މިގަޑީގަ އެވްލީން މިތާ ކީއްކުރަނީ… ” ޒަވީންގެ ފިރިހެންވަންތަ އަޑު ކަންފަތުގައި ގުގުމާލުމާއެކު އެވްލީންގެ ސިކުނޑި ހާސް ކުރަމުންދިޔަ ކަންތައް މަތިންވެސް އޭނަ ހަނދާން ނެތުނެވެ. އެވްލީން ޒަވީންއާއި ދިމާއަށް ބަލައިލިއިރު ޒަވީން ހުރީ ޖަންބުގަހަށް ލެނގިލައިގެންނެވެ. ޒަވީންގެ ކޮންމެ ހަރަކާތެއްގައިވެސް ހިތްދަމައިގަންނަ ސިފަތައްހުރެއެވެ. ” ފިނި… ފިނި ކޮށްލަން ކަމަށް.. ” އެވްލީން ހިތްވަރު ކޮށްލުމަށްފަހު ވާހަކަ ދައްކަން ފެއްޓިއެވެ. އޭރު އެހިތުގެ ތެޅުންވަނީ އިންތިހާއަށް އަވަސް ވެފައެވެ. ޒަވީންގެ އަޅި ކުލައިގެ ލޮލުގައި އެވަނީ ކޮންފަދަ ޖާދޫއެއް ހެއްޔެވެ ؟\n” އެހާ ފިނި ވައިރޯޅިއެއްވެސް ނުޖެހެއެއްނު… ” ޒަވީންގެ ނަޒަރު އަމާޒު ވެފައިވަނީ ސީދާ އެވްލީންގެ މޫނަށެވެ. އެކަން ފާހަނގަ ވުމާއެކު އެވްލީން ރަކިވާގޮތްވިއެވެ. ޒަވީން އެހާ ވަރަށް ބަލަންޏާ އޭނަ ލަދުންގޮސް ވިރިދާނެއެވެ.\nކުއްލިޔަކަށް މިއަދު ޒަވީން ފޯނުން ވާހަކަ ދައްކަމުންގޮސް ގެސްޓް ރޫމަށްވަން މަންޒަރު ހަނދާން ވުމާއެކު އެވްލީންގެ މޫނު ބަނަވެގެން ދިޔައެވެ. އެވްލީން އަވަސް އަވަހަށް އެތަނުންދާން އުޅުމާއެކު ޒަވީން އެވްލީންގެ އަތުގައި ހިފާ ހުއްޓުވިއެވެ. ޒަވީންގެ ފިރިހެންވަންތަ އަތް އެވްލީންގެ ހަށިގަނޑުގައި ބީހުމާއެކު އެހަށިގަނޑު ފިނިވެގެން ދިޔައެވެ. އެވަގުތު އެވްލީންގެ ހިތުގައި އޮތް ޝަކުވާތައް އެހިތުން ފޮހެވިގެން ދިޔައެވެ. ހަށިގަނޑުގެ އެންމެ ހިމަ ނާރުތަކާ ހަމައަށް ދުވެލީ ފޮނި ރާޅުބާނީ ތަކެކެވެ. އެވްލީން ޒަވީންއާއި ދިމާއަށް ބަލާލިއެވެ.\n” ހާދަ އަވަހަކަށް ދާން ތިއުޅެނީ… އަދި ކުޑައިރުކޮޅެއް ވަންދެން މަޑުކޮށްލަން ވީއެއްނު… ” ޒަވީން އެވްލީންގެ އަތުން ދޫކޮށްލަމުން ހިނިތުންވެލިއެވެ. ކޮންފަދަ ރީތި ހިނިތުންވުމެއް ހެއްޔެވެ ؟ އެހިނިތުންވުމުން ކޮންމެ ހިތަކަށްވެސް ފިނިކަން ލިއްބައިދޭނެކަން ޔަޤީނެވެ. އެވްލީން ކަޅިޖަހާނުލައި ޒަވީންގެ މޫނަށް ބަލަހައްޓައިގެން ހުއްޓެވެ. ކުއްލިޔަކަށް ބުޅާ ކޯޅިގަތްއަޑަށް އެވްލީން ދިޔައީ ސިއްސައިގެންނެވެ. އެވްލީންއަށް ބޭއިހްތިޔާރުގައި ޒަވީންގެ ގައިގައި ބައްދާލެވުނެވެ. އޭރު ފަޒާގެ ތެރެއަށް އެވްލީންގެ ބާރު ހަޅޭކުގެ އަޑު ފެތުރިގެން ދިޔައެވެ. އެހާ ކައިރިން އަޑުއައުމުން އެވްލީންއަށް ހީވީ ފުރާނަ ހަށިގަނޑާ ވަކިވީހެންނެވެ. އެވްލީން ދެލޯ މަރާ ތަގުޅި ކޮށްލައިގެން ހުރިއިރު އެހަށިގަނޑު ރޫރޫ އަޅަމުން ދިޔައެވެ. ޒަވީން އެވްލީން އިތުރަށް މެޔާލާ ބޮޑިކޮށްލިއެވެ. އޭރު ދެހިތުގެ ތެޅުންވެސް ވަނީ އަވަސްވެފައެވެ.\nޖުނެއިނާ ބަގިޗާއަށް ނިކުތް އިރު ފެނުނު މަންޒަރަކުން ހުއްޓުން އެރިއެވެ. އެވްލީން ޒަވީންގެ ގައިގައި ބައްދާލައިގެން ހުރިއިރު ހީވަނީ ދެލޯބިވެރިން ހެންނެވެ. ޖުނެއިނާ ޒަވީންއާއި އެވްލީންއާއި ދިމާށް ބަލަހައްޓައިގެން ހުރީ ރުޅިވެރި ނަޒަރަކުންނެވެ. ޖުނެއިނާ ހީކުރެވުނީ މުޅިން ނުބައިކޮށެވެ. އޭނައަށް ހީވީ ޒަވީންއާއި އެވްލީން ލޯބީގެ ގޮތުން ގުޅިގެން އުޅޭކަމަށެވެ.\nޖުނެއިނާ އިރުކޮޅެއް ވަންދެން ބަލަހައްޓައިގެން ހުރުމަށްފަހު ހިނގައިގަތީ ޒަވީންއާއި އެވްލީންގެ އެއުފާވެރި ވަގުތުކޮޅު ހަރާބުކޮށްލުމަށެވެ. އޭރުން އޭނަގެ ހިތަށް މާބޮޑަށް ފިނިކަން ލިބޭނެއެވެ. ” ލީން… ” ޖުނެއިނާގެ އަޑަށް އެވްލީންއާއި ޒަވީންއަށް މަޖްބޫރުވީ އެކަކު އަނެކަކާއި ދުރަށް ޖެހިލާށެވެ. ” މަންމާ.. ” އެވްލީންގެ މޫނުގައި ދާތިކިތައް މޫތިތަކެއް ފަދައިން ވިދަންފެށިއެވެ. ޒަވީން ޖުނެއިނާގެ މޫނަށް ބަލައިލީ ފޫހިގޮތަކަށެވެ. ” ދަރިފުޅު މިތާ ކީއްތިކުރަނީ ؟ ހިނގާ އެތެރެއަށް މިހާރު ޑިނާރ ޓައިމްވެސް ޖެހެނީ… ” ޖުނެއިނާ ބޭނުންވީ އެވްލީން ގޮވައިގެން އެތެރެއަށް ދާށެވެ. އޭނައަށް މިހާރު ބަދަލު ހިފުމުގެ މާރަނގަޅު ގޮތެއް ވިސްނިއްޖެއެވެ.\nރޭގަނޑުގެ ކެއުމަށް ހުރިހާ އެންމެން އިންސާފު ކުރަމުން ދިޔައިރު ކާކޮޓަރިއަށްވަނީ ހަމަހިމޭންކަން ފެތުރިފައެވެ. ” އަހަރެން މިއުޅެނީ އާދީއްތަ ދުވަހު ފުރަން… ” ޖޫސްތަށިން ޖޫސް ބޮމުންދިޔަ އެވްލީން ކޮށިއެރީ ޒަވީންގެ ޖުމްލައިންނެވެ. ” ދަރިފުޅާ ކިހިނެއްތަވީ ؟ ” ޖުނެއިނާ ގޮނޑިން ތެދުވެގެންގޮސް އެވްލީންގެ ބުރަކަށީގައި ފިރުމާލިއެވެ. ” އައިމް ފައިން…. ” އެވްލީން ފެންފޮދަކުން ކަރުތެރެ ތެއްމާލިއެވެ. ޒަވީން ފުރަން އުޅޭކަން އެނގުމުން އެހިތް ވަރަށް ބޮޑަށް ޒަހަމްވިއެވެ. ހީވީ އެއްފަރާ ދެތިން ދުނި ތީރުތަކެއް ހިތަށް ހަރާލިހެންނެވެ.\nޖުނެއިނާ އަށްވެސް ކުޑަވަރެއްގެ ޝޮކެއް ލިބުނެވެ. ޒަވީންގެ ކިބައިން ބަދަލު ނުހިފެނީސް ޒަވީންއަށް ފުރައިގެން ދިއުމުގެ ފުރުސަތެއް އޭނަ ނުދޭނެއެވެ. ކޮންމެ ގޮތެއް ހަދާފައިވެސް އޭނަ ޒަވީން ހުއްޓުވާނެއެވެ. އެހެންނޫންނަމަ އޭނަގެ ހިތަކަށް ދުވަހަކުވެސް ފިނިކަމެއް ނުލިބޭނެއެވެ.\n” ހާދަ އަވަހަކަށް ފުރަން ތިއުޅެނީ ؟ ” ޖުނެއިނާ އެވްލީންގެ ބޮލުގައި ފިރުމާލަމުން އަހާލިއެވެ. ޒަވީން ޖުނެއިނާގެ ސުވާލަށް ޖަވާބު ދޭކަށް ބޭނުމެއް ނުވިއެވެ. ” އަދި ކުޑަ ދުވަސް ކޮޅަކަށް މަޑުކޮށްލަން ވީއެއްނު… ” މިފްޒާލް ބުނެލިއެވެ. ” އަހަރެންވެސް ބޭނުން މަޑުކުރަން އެކަމަކު އާއިލާ މީހުންނާ ދުރުގައި އުޅެން ބޭނުން ނުވާތީ… ” ޒަވީން ބުނެލިއެވެ. ” އައިމް ފުލް… ” އިސްޖަހާލައިގެން އިން އެވްލީންގެ ލޮލުން ކަރުނަ ފައިބައި ގަތުމާއެކު އެވްލީން ގޮނޑިން ތެދުވެލުމަށްފަހު ހިނގައިގަތީ ކޮޓަރިއާއި ދިމާއަށެވެ. ” އެވްލީން… ” އެވްލީން ދިއުމާއެކު ޖުނެއިނާ އެވްލީންއަށް ގޮވާލިއެވެ.\nއެވްލީން ސިޑިން އަރައިގެންގޮސް އެވްލީންގެ ކޮޓަރިއަށް ވަންނަންދެން ޒަވީންއަށް ބަލަހައްޓައިގެން ހުރެވުނެވެ. އެވްލީން ކޮޓަރިއަށް ވަންނަމުން ދޮރުވެސް ރަނގަޅަށް ނުލައްޕާ ދުވެފައިފައިގޮސް އެނދަށް ވެއްޓިގަތެވެ. ކުއިލްޓުގައި މޫނު ފޮރުވާލަމުން އެވްލީންއަށް ބާރަކަށް ރޮއިގަނެވުނެވެ. ޒަވީން ފުރަން އުޅޭ ޚަބަރު ލިބުމުން އެހިތުގައި ބަޔާން ކުރަން ދަތި ތޫނު ރިހުމެއްވަނީ އުފެދިފައެވެ. ލޮލުން ފައިބަމުން ދިޔަ ކަރުނަތައް ހުސްވިޔަސް އެހިތާމައާއި ވޭނަށް ލުޔެއް ލިބޭނެ ހެނެއް ހިޔެއްނުވެއެވެ. އަނެއްކާ ޒަވީން ފުރަން އެއުޅޭނީ ޒަވީން ފޯނުން ވާހަކަ ދެއްކި ކުއްޖާއާއި ކައިވެނިކުރަން ބާވައެވެ ؟ ސިކުނޑިއަށް ވެރިވަމުންދިޔަ ހިޔާލުތަކުން އެވްލީންގެ ގިސްލުމުގެ އަޑުން ކޮޓަރީގައި ރަސްކަން ކުރަމުންދިޔަ ހިމޭންކަން މުގުރާލައިފިއެވެ. ޒަވީންއަށް އެހިތުގައި އަޅަމުންދާ ވޭން އިހްސާސް ކުރެވޭނެ ނަމައެވެ. ޒަވީން ނުގޮސް މަޑުކޮށްފިނަމަ ކިހާ ރަނގަޅު ހެއްޔެވެ ؟ އެވްލީން ކިތަންމެ ވަރަކަށް ޒަވީން ހުއްޓުވަން ބޭނުންވި ނަމަވެސް އެކަމަށް ހިތްވަރެއް ނުލިބުނެވެ. އޭނައަށް ރުއިން ފިޔަވާ އެހެން އެއްވެސް ކަމެއް ނުކުރެވުނެވެ. އެވްލީންގެ ހިތް ތަކުރާރުކޮށް ބުނަމުންދިޔައީ އޭނައަށް ޒަވީން ދެކެ ލޯބިވެވިފައި ވާކަމަށެވެ. ނަމަވެސް އެހިތުގައި އުފެދިފައިވާ ވަރުގަދަ ތޫފާނުގެ ސަބަބުން އެކަން އޮބިގެން ދިޔައީއެވެ. އެވްލީން ކުއިލްޓް މޫނުގައި ޖައްސާ ބާރުކޮށްލީ ގިސްލުމުގެ އަޑު ހިންދާލުމުގެ ބޭނުމުގައެވެ. އޭރު ކުއިލްޓްގެ ބޮޑުބައެއް ވަނީ ކަރުނައިގެ ސަބަބުން ތެމި ފޯވެފައެވެ.\nއެވްލީންއަށް އައި ބަދަލުތަށް ކިތަންމެ ރަނގަޅަށްވެސް ޒަވީންއަށް ފާހަނގަކުރެވުނެވެ. އޭނަ ފުރަން އުޅޭކަން އެނގުމުން އެލޮލަށް ޖަމާވިކަރުނަ ތިކިތަކުން ޒަވީންގެ ހިތަށް ތަދުކޮށްލައިފިއެވެ. އެވްލީން ރޯތަން ދުށުމަކީ އޭނައަށް ކެތްކުރެވޭނެކަމެއް ނޫނެވެ. އޭނަ ކިތަންމެ މަޑުކުރަން ބޭނުންވި ކަމުގައި ވީނަމަވެސް މަޑު ކުރެވޭކަށްނެތެވެ. މަންމަގެ އެދުމާ ދެކޮޅު ހަދާނެ ހިތްވަރެއް ޒަވީންއަކަށް ނުލިބުނެވެ. ޒަވީން އޮރެންޖް ޖޫސް ތަށްޓެއް ބޮއި ނިންމާލުމަށްފަހު ހިނގައިގަތީ ގެސްޓް ރޫމާއި ދިމާއަށެވެ.\nމިފްޒާލް ޖުނެއިނާގެ މޫނަށް ނުރުހުމުގެ ނަޒަރަކުން ބަލައިލުމަށްފަހު ކާކޮޓަރިން ނިކުންނަށް ހިނގައިގަތެވެ. ޖުނެއިނާގެ ހަޤީޤަތް އެނގުނު ފަހުން މިފްޒާލް ޖުނެއިނާ ހުންނަ ތަނަކަށްވެސް އަންނާކަށް ބޭނުމެއްނޫނެވެ. އެވްލީންއަށް ޖުނެއިނާގެ ހަޤީޤަތް އެނގޭނެނަމަ އޭނަ ޖުނެއިނާއަށް ހައްޤުވެގެންވާ އަދަބު ދިނުމުގެ ގޮތުން ޖަލުގެ ތޭރިތަކުގެ ތެރޭގައި ތާއަބަދު ޖުނެއިނާ ބަންދުކުރީހެވެ. ނަމަވެސް ނަސީބު މިފަރަހު ހިފާލާފައިވަނީ ޖުނެއިނާގެ އަތުގައެވެ. ދަރިފުޅު ބީވެގެންދާން ބޭނުން ނުވާތީ އޭނަ އެވްލީންއަށް ޖުނެއިނާގެ ހަޤީޤަތް ކިޔައިދޭކަށް ބޭނުމެއް ނޫނެވެ.\n” ވަޓް އަ ގްރޭޓް ނައިޓް… ” ޖުނެއިނާ ވިހަ ހިނިތުންވުމަކާއެކު މޭވާ ޓުކުރިން އާފަލެއް ނެގިއެވެ. ޖުނެއިނާ ޒަވީން ހުއްޓުވަން ޕްލޭނެއް ރާވަމުން ދިޔައިރު ، އެވްލީންގެ ހިތުގައި އަޅާނެ ވޭން ހަނދާނަށް އައުމާއެކު ޖުނެއިނާގެ ހުނުމުގެ އަޑު ކާކޮޓަރީގެ ތެރެއަށް ފެތުރިގެން ދިޔައެވެ.\n” ޕުއާރ އެވްލީން… ” ޖުނެއިނާ ހިނިގަނޑު އޮއްބައިލަމުން ބުނެލިއެވެ.\nއެވްލީން ރޮމުން ރޮމުންގޮސް ނިދުނީ ދަންވަރު2ޖަހަން ކައިރިވެފައި ވަނިކޮށެވެ. އޭރު އެރީތި މުށިކުލައިގެ ދެލޯވަނީ ގިނައިރު ރުއިމުގެ ސަބަބުން ރަތްވެ ދުޅަވެފައެވެ. އެދޮލަށް ބަލައިލައިފިނަމަ ކޮންމެ ހިތެއްގައިވެސް ހަމްދްރުދީ އުފެދޭނެކަން ގައިމެވެ.\nއައު ދުވަހަކަށް ފެނުން ތޮޅެލި އިރުގެ ރަންދޯދިތައް ދުނިޔެމައްޗަށް ފެތުރިގެން ދިޔައެވެ. އެކިއެކި ބައްޓަންތަކުގެ މަޑު އޮރެންޖް ކުލައިގެ ކޮޅިތަކުން އުޑުމަތި ބަރާ ވެފައިވާއިރު ވަޔާއި އެކު މަޑުމަޑުން ގަސްތަށް ނަށަމުން ދިޔައެވެ. ބިޔަ ރާޅުތައް ފަރުމައްޗަށް ބިންދާލަ އަޑު ފަޒާގައި ލުއި މިއުޒިކެއް ހެންވަނީ ގުގުމާލާފައެވެ. ފަތިހަށް ފޮޅިފައިވާ މާތަކުގައި ޝަބްނަމް ތިކިތައް ވިދަމުންދިޔައިރު ފެންނަނީ ވަރަށްވެސް ހުވެފަނީ ގޮތަކަށެވެ. ކޮންމެ މީހަކުވެސް އެމީހެއްގެ އަރާމު ތަންމަތި ދޫކޮށްލުމަށްފަހު އަވަސްވެގަތީ އައުދުވަހަށް މަރުހަބާ ކިޔުމަށެވެ.\nޒަވީން ގެސްޓް ރޫމުން ނިކުންނާނެ އިރެއްގެ އިންތިޒާރުގައި ވަގުތުތައް ގުނަމުންދިޔަ ޖުނެއިނާގެ އިންތިޒާރަށް ނިމުމެއް އައީ މެންދުރު ނަމާދަށް ޒަވީން މިސްކިތަށް ދިއުމުންނެވެ. އަވަސް އަވަހަށް ގެސްޓް ރޫމުގެ ޑަބަލް ތަޅުދަނޑިން ދޮރު ހުޅުވާލުމަށްފަހު ޖުނެއިނާ ވަގެއްހެން އެތެރެއަށް ދެމިގަތެވެ. އޭރު ކޮޓަރީގައި ހަރުލާފައިވާ މީރު ލުއި ސެންޓްވަހުން ޖުނެއިނާއަށް ނޭފަތް އެތެރެއަށް ދަމާލެވުނެވެ. ޖުނެއިނާ އެއްވެސް ވަގުތެއް ބޭކާރުނުކޮށް ހޯދަން ފެށީ ޒަވީންގެ ޕާސްޕޯޓެވެ. ޒަވީން ހުއްޓުވަން އޮތް އެންމެ ރަނގަޅު ގޮތަކީ އެއީއެވެ.\nޖުނެއިނާ ދިހަ މިނެޓް ވަންދެން ކޮޓަރީގެ ހުރިހާ ތަނެއް ހޯދިއިރުވެސް ޕާސްޕޯޓް ފެންނަގޮތެއް ނުވުމުން ޖުނެއިނާ ރުޅިއަންނަ ގޮތްވިއެވެ. ވަގުތުވެސް ކުޑަތަން ވެފައި ވުމާއެކު އޭނަގެ ރުޅިގަނޑި ފަޅައިގެން ދާވަރުވިއެވެ. އެންމެ ފަހުން ޖުނެއިނާ އަލަމާރީގެ އެންމެ ތިރީބައިގައި ހުރި ވަތްގަނޑު ހުޅުވާލުމާއެކު ޖުނެއިނާގެ މޫނު އަލިވެގެން ދިޔައެވެ. ” އެޓް ލާސްޓް ” އަވަސް އަވަހަށް ޕާސްޕޯޓް ނަގައި ޖުނެއިނާ އޭނަގެ ހެދުމުގެ ފަސްބައިގެ ތެރެއަށްލިއެވެ.\nކުއްލިޔަކަށް ގެސްޓް ރޫމުގެ ދޮރު ހުޅުވުނު އަޑަށް ޖުނެއިނާގެ މޭގަނޑު އަނގަޔަށް ނައީކިރިޔާއެވެ. އަވަސް އަވަހަށް ޑްރެސިންގް ޓޭބަލާއި އަލިމާރީގެ ދެމެދަށް ޖުނެއިނާ ވަނެވެ. އޭރު ޖުނެއިނާގެ ހިތުގެ ތެޅުން ވަނީ އަވަސް ވެފައެވެ. ބައެއްފަހަރު މޭގަނޑު ފަޅާލާފައިވެސް ހިތް ނިކުމެދާނެހެން ޖުނެއިނާއަށް ހީވަމުން ދިޔައެވެ. މިއިން ދުވަހަކުވެސް އޭނަ މިހާ ބިރުގަތް ހަނދާނެތް ނުވެއެވެ. މަދު ސިކުންތުކޮޅެއްގެ ތެރޭގައި ޖުނެއިނާ ދާހިތްލާ ފޯވިއެވެ. ޒަވީން އެނދުމަތީގައި އޭނަގެ ފޯނު ބޭއްވުމަށްފަހު ހިނގައިގަތީ ފާޚަނާއާއި ދިމާއަށެވެ. ދަނޑިވަޅު ބަލާފައި ޖުނެއިނާ ބާރު ފިޔަވަޅު ތަކެއްގައިގޮސް ގެސްޓް ރޫމުން ނިކުތެވެ. ” އަހަރެން ބަލާނަން ދެން ޒަވީންއަށް ރާއްޖެއިން ބޭރަށް ފުރައިގެން ދެވޭތޯ… ” ޖުނެއިނާ އޭނަގެ އަމިއްލަ ނަފުސާއި ވާހަކަ ދައްކަމުންގޮސް އޭނަގެ ކޮޓަރިއަށްވަނެވެ.\nއެވްލީން ވަދާއުގެ ސަލާމް ކުރުމުގެ ގޮތުން ޒަވީން އާއި ބައްދަލު ކުރަން ގެސްޓް ރޫމަށް ދިޔައިރު ޒަވީން އިނީ ސޯފާގައި އިށީންދެލައިގެން ލެޕްޓޮޕާއި ކުޅޭށެވެ. ޒަވީން ހަމައެކަނި ސޯޓެއްލައިގެން ހުރުމުގެ ސަބަބުން އެކަސްރަތީ ހަށިގަނޑުގެ ބޮޑުބައެއް ވަނީ ހާމައަށެވެ. އެވްލީންގެ ހިތުގެ ތެޅުން ކުއްލިޔަކަށް އަވަސް ވެގެން ދިޔައެވެ. ޒަވީން އެއްލި ކަޅިއަކުން ކޮޓަރިއަށް ވަން އެވްލީން ފެނުމާއެކު ލެޕްޓޮޕް ސޯފާ ކުރިމަތީގައި ހުރި ކުޑަ ބިއްލޫރި މޭޒުމަތީގައި ބެހެއްޓިއެވެ.\n” އެވްލީން… ” ހައިރާންކަމާއެކު ޒަވީން ސޯފާއިން ތެދުވެލިއެވެ. ޒަވީން ސޯފާއިން ތެދުވުމާއެކު އެވްލީންއަށް ކަޅިވެސް ޖަލާނުލައި ޒަވީންއާއި ދިމާއަށް ބަލަހައްޓައިގެން ހުރެވުނެވެ. ޒަވީންގެ ދިގު އިސްކޮޅާއި އެރީތި ކަސްރަތީ ހަށިގަނޑުގެ ސަބަބުން ޒަވީން ހީވަނީ މޮޑެލެއް ހެންނެވެ. އެރީތި އަޅި ލޮލުގައިވަނީ ކޮންފަދަ ތޫނު ތިދުވަރެއް ހެއްޔެވެ ؟ އެރީތި ދެލޯ ފެންނަ ކޮންމެ ފަހަރަކު އެވްލީންގެ ހިތް ފޫއަޅުވާލައެވެ.\nޒަވީން ކުރިއަށް އަޅަމުންދިޔަ ކޮންމެ ފިޔަވަޅަކާއެކު އެވްލީންގެ ހިތުގެ ތެޅުން ކުރިއަށްވުރެ އަވަސް ވެގެންދިޔައެވެ. ޒަވީން ފިރިހެންވަންތަ ހިނގުމެއްގައި އައިސް އެވްލީންގެ ކުރިމައްޗަށް ހުއްޓިލިއެވެ. އޭރު އެވްލީންގެ ހިތުގެ ތެޅުން ޒަވީންއަށް އިހްސާސްވާނެހާ ބާރަށް އެވްލީންގެ ހިތްތެޅެމުން ދިޔައެވެ. އެވްލީން ފެހިކުލައިގެ ޓޮޕަކާއި އައިސްބްލޫ ކުލައިގެ ޖިންސެއްގައި ހުރިއިރު އެވްލީންގެ އިސްތަށި ގަނޑުވަނީ ގަތާފައެވެ. ” އަހަރެން…މި..މިއައީ ޒަވީން ފުރާތީ ޒަވީންއަށް ދޭން އެއްޗެއް ހިފައިގެން… ” އެވްލީންގެ އަޑުގައި ތުރުތުރުލުމެއް އެކުލެވިގެންވިއެވެ. އެވްލީން އޭނަގެ އަތުގައި އޮތް ކުޑަ ޕާރުސަލެއް ޒަވީންގެ އަތަށް ދިއްކޮށްލުމާއެކު ޒަވީން މައުނަވީ ހިނިތުންވުމަކާއެކު އެޕާރުސަލް އަތުލިއެވެ. އޭރު އެވްލީންގެ އަތްވަނީ ފިނިވެފައެވެ.\nޒަވީން ޕާރުސަލް ހުޅުވާލިއެވެ. އޭގެ ތެރޭގައި އޮތީ ” ޒޭވް ” ލިޔެފައިވާ ރިހި ފަށެކެވެ. ” އައި ވިލް މިސް ޔޫ… ” އެވްލީން ގަދަކަމުން ހިނިތުންވުމެއް ވެރިކުރުވަމުން ބުނެލިއެވެ. އޭނަގެ ހިތުގެ އަޑުތައް ޒަވީންއަށް އިވޭނެނަމަ ކިހާ ރަނގަޅު ހެއްޔެވެ ؟ އޭނަގެ ހިތުގެ ކޮންމެ ވިންދެއްގައިވަނީ ޒަވީންކަން ޒަވީންއަށް އިހްސާސް ކުރެވޭނެނަމައެވެ.\n” އަހަރެން ދުވަހަކުވެސް އެވްލީން މަތިން ހަނދަން ނުނެތޭނެ…. ” ޒަވީން ބުނެލީ ފުންމާނައެއް އެކުލެވޭ ޖުމްލައެކެވެ. ނަމަވެސް އެވްލީންއަށް އެޖުމްލަ ނައިގަންނާކަށް އެހާ ފަސޭހައެއް ނުވިއެވެ.\n” ރޭ ޑިނާރ ޓައިމްގަ އެވްލީންއަށް ކިހިނެއްތަވީ ؟ ” ޒަވީން ފަށް އަޅާފައިވާ ފޮށި ލައްޕާލަމުން އަހާލިއެވެ. ޒަވީންގެ ސުވާލުން އެވްލީން ސިހުނެވެ. ” ރޭ..ރޭ ނޭނގޭ ވީގޮތެއް… ކުއްލިޔަކަށް ކަމެއް މަތިން ހަނދާންވީ… މަންމަ ދެއްކި ފޮޓޯތަކެއްގެ ސަބަބުން މޫޑު ސަކަރާތްވީ… ” އެވްލީން އަސްލު ސަބަބު ޒަވީންއަށް އޮޅުވާލިއެވެ. އެވްލީންގެ ޖުމްލައިން ޒަވީންއަށް ކުޑަވަރެއްގެ ޝޮކެއް ލިބުނެވެ. ” ކޮން ފޮޓޯތަކެއް ؟ ” ޒަވީން އަހާލިއެވެ. ” އަހަރެންގެ ކޮޑައިރުގެ ފޮޓޯތަކޭ ކިޔާފަ ދެއްކީ އަހަރެން ނުވެސް ދަންނަ ކުއްޖެއްގެ ފޮޓޯތަކެއް…. ” އެވްލީން ދެއަތް ޖޯޑު ކޮށްލައިފިއެވެ. ” އެވްލީން އެކަމަމާމެދު ނުވިސްނާތި… އެންޑް ވަން މޯރ ތިންގް މަންމަ އެކަހަލަ ފޮޓޯދައްކާފަ ބުނާ އެއްވެސް ބަހެއް އަޑު ނާހާތި…. ” ޒަވީން ބުނެލިއެވެ.\nޖެހިގެންއައި ދުވަހެވެ. މިފްޒާލް ކުއްލި ގޮތަކަށް ބިޒްނެސް ދަތުރެއްގައި ފްރާންސަށް ފުރައިގެން ދިއުމުން ޖުނެއިނާއަށް ބޮޑު މިނިވަންކަމެއް ލިބުނެވެ. އޭނައަށް ޢީދެއް އައިސްގެން އުޅޭ ކަހަލައެވެ. އޭނަ ބޭނުން ކަމެއް ކުރުމުގެ ހުރިހާ ދޮރެއް ހުޅުވިގެންދިޔައެވެ. ޒަވީންގެ ޕާސްޕޯޓު ގެއްލުމުގެ ސަބަބުން އެކަން ފުލުހަށް އަންގާ މައްސަލައަށް ހައްލެއްލިބެން ދެން ޒަވީންއަށް ޖެހުނީ މަޑުކުރާށެވެ. ޒަވީން ޒަރާއަށް ގުޅާފައި ޕާސްޕޯޓް ގެއްލިގެން ނުފުރުނު ވާހަކަ ބުނުމުން ޒަރާ އިންތިހާއަށް ރުޅިގަދަވިއެވެ. ޒަވީން އަންނަން ބޭނުން ނުވަނީ ކަމަށް ބުނެ ރޮއިވެސް ހެދިއެވެ.\nޒަވީން މަޑުކުރާ ޚަބަރު އެވްލީންއަށް ލިބުމުން އެވްލީން ވަރަށް އުފާވިިއެވެ. ޒަވީންއާއި އެކު އިތުރަށް ވަގުތު ހޭދަ ކޮށްލުމުގެ ފުރުސަތެއް އެވްލީންއަށް ލިބުމުންނެވެ. ނަމަވެސް އެވްލީންއަށް އޭނައާއި ޒަވީންގެ ދިރިއުޅުމަށް އަންނަންއޮތް ތޫފާނުގެ ހިލަމެއްވެސް ނުވިއެވެ، ޖުނެއިނާ ބޮޑު ޕްލޭނެއް ރާވަމުން ދިޔައިރު ޖުނެއިނާ ހުރީ އެޕްލޭން ކާމިޔާބުކުރަން ކޮންމެ ކަމެއްވެސް ކުރަން އަތުކުރި އޮޅާލައިގެންނެވެ. ނަމަވެސް ޖުނެއިނާއަށް ނޭނގޭ ހަޤީޤަތެއް އެބައޮތެވެ. އޭނައަށް ތަޤްދީރާއި ނުކުޅޭވޭނެކަމެވެ.\nޓީވީން ދައްކަމުން ދިޔަ އިނގިރޭސި ލޯބީގެ ސީރީސްއެއް ބަލަމުންދިޔަ ޖުނެއިނާއަށް ކާކޮޓަރިން ނިކުމެގެންއައި އެވްލީން ފެނުމާއެކު ޓީވީގެ އަޑުމަޑު ކޮށްލުމަށްފަހު އެވްލީންއަށް ގޮވާލިއެވެ. ” ލީން މަންމަ މި ވިސްނަނީ ވެކޭޝަނަކަށް ދާންކަމަށް… ލީންވެސް ފޫހިވާނެއެއްނު އަބަދު ގޭގައި އުޅެން… މި ވެކޭޝަންގައި ޒަވީންވެސް ބައިވެރިކުރަން މަންމަ ނިންމައިގެން މިހުރީ…. ދަރިފުޅު ބުނަނީ ކީކޭތަ ؟ ” އެވްލީން ސޯފާގައި އިށީނުމާއެކު ޖުނެއިނާ ބުނެލިއެވެ. ” ތީ ވަރަށް ރަނގަޅު އައިޑިއާރ އެއް… ކޮންތަނަކަށްތަ ވެކޭޝަނަށް ދަނީ ؟ ” ޖުނެއިނާ ވެކޭޝަންގައި ޒަވީން ބައިވެރި ކުރަންއުޅޭ ވާހަކަ ބުނުމުން އެވްލީންއަށް ބަޔާން ނުކުރެވޭ ފަދަ އުފަލެއް ލިބުނެވެ. ” ޓްރޮޕިކަލް އައިލޭންޑް ރިޒޯޓަށް… ” ޖުނެއިނާ ބުނެލިއެވެ. އޭރު އޭނަގެ ތުންފަތުގައި ކުޅެލަމުން ދިޔައީ ވިހަ ހިނިތުންވުމެކެވެ. ” އަދި އެއްވާހަކަ ބުނަން ހަނދާން ނެތިފަ މިހުރީ…. މި ވެކޭޝަންގައި މަންމަގެ ފްރެންޑަކާއި އޭނަގެ ދަރިފުޅުވެސް ބައިވެރިވާނެ… ” ޖުނެއިނާ ޓީވީއަށް ނަޒަރު ހުއްޓާލިއެވެ.\nޒަވީން ކައިރީގައި ޖުނެއިނާ ވެކޭޝަންގެ ވާހަކަ ބުނުމުން ޒަވީން އެކަމާއި އެއްބަސްވީ އެވްލީން ދާކަން އެނގުމުންނެވެ. ޖުނެއިނާއަށް އިތުބާރު ކުރާކަށްވެސް ނުވާނެއެވެ. އޭނަ އެވްލީންއަށް ކޮންމެ ފަދަގޮތެއްވެސް ހަދާފާނެއެވެ. އަނެއްކޮޅުން އޭނަ އެވްލީންއާއެކު ވަގުތުކޮޅެއް ހޭދަކުރަން ވެސް ބޭނުމެވެ.\nހެނދުނުގެ ވަގުތެވެ. އެންމެ ވިލާކޮޅެއްވެސް ނެތި އުޑުމަތި ފެންނަމުން ދިޔައީ ސާފު ބިއްލޫރި ކޮޅެއް ހެންނެވެ. ފިނިފިނި ވައިރޯޅި ތަކާއެކު ގަސްތައް ހެލިލާއިރު ފަޒާގެ ތެރެއަށް ބޫންއަޑެއް ފެތުރިގެން ދެއެވެ. އެވްލީން ޖުނެއިނާއާއެކު ބޭރަށް ނިކުތްއިރު ޒަވީން ހުރީ ބޭރުގައި މަޑު ކޮށްލައިގެންނެވެ. ޒަވީން މިއަދު ލައިގެން ހުރީ އަޅި ކުލައިގެ އަތްދިގު ޓީޝާޓަކާއި ނޫކުލައިގެ ޖިންސެކެވެ. ޒަވީންގެ ބައިމަތި ފުޅާހަށިގަނޑަށް ޓީޝާޓް ހިފާފައިވާއިރު ބެކްޕެކް އަޅުވާލައިގެން ހުރުމުން ޒަވީންގެ ރީތިކަމަށް އެވްލީންއަށް ހިތާހިތުން ތައުރީފު ކުރެވުނެވެ.\nޒަވީން ކާރުގެ ކުރީ ސީޓަށް އެރުމާއެކު އެވްލީންއާއި ޖުނެއިނާ އެރީ ފަހަތު ސީޓަށެވެ. ކާރު ފެރީ ޓާރމިނަލްއާ ހަމައަށް ދެވެންދެން އެވްލީން ކަޅިޖަހާނުލައި ޒަވީންގެ މޫނަށް ބަލަހައްޓައިގެން ހުއްޓެވެ. އެމޫނަށް އެތައް ލައްކަ ފަހަރު ބެލިކަމުގައި ވީނަމަވެސް އެވްލީން ފޫއްސެއް ނުވެއެވެ. އެއަޅިކުލައިގެ ދެލޮލުގައިވަނީ އާޝޯހު ކުރުވާނެފަދަ އަސަރުތަކެކެވެ.\nފެރީ ޓަރމިނަލްއަށް ދެވުމާއެކު ޖުނެއިނާ ކާރުން ފައިބަމުން މުޅިތަނަށް ނަޒަރު ހިންގާލިއެވެ. އޭރު ތަންކޮޅެއް ދުރުގައި ހުރި ބެންޗެއްގައި އިށީންދެލައިގެން އިން އަންހެން ކުއްޖާ ފެނުމާއެކު ޖުނެއިނާ ހިނގައިގަތީ އެކުއްޖާއާއި ދިމާއަށެވެ.\n” ނީލާ… ” ޖުނެއިނާ އެކުއްޖާ ކުރިމައްޗަށް ހުއްޓިލިއެވެ.\n” އެހުރީ ޒަވީން… ” ދުރުގައި ހުއްޓިލައިގެން ހުރި ޒަވީންއަށް ޖުނެއިނާ އިށާރާތް ކޮށްލިއެވެ. ނީލާ ޒަވީންއަށް ބަލާލުމާއެކު ޒަވީންގެ ރީތި ކަމާއި ފިރިހެން ވަންތަކަމުގެ ސަބަބުން ނީލާގެ ހިތުން ޒަވީންއަށް ޖާގައެއް ދެވުނެވެ . ” އަހަރެން ފައިސާދޭނީ ހުރިހާކަމެއް ނިމުނީމަ… ” ޖުނެއިނާ ކަންތައް ކުރަންވީގޮތް ނީލާއަށް ކިޔައި ދިނުމަށްފަހު ނީލާއާއެކު ހިނގައިގަތީ އެވްލީންމެން ކައިރިއަށް ދިއުމަށެވެ.\n” ލީން މީޓް ނީލާ… ނީލާގެ މަންމަ ބަލިވީމަ ނީލާގެ މަންމައަކަށް ނާދެވުނު ސޯ ނީލާ އެކަނިދަނީ… ” ޖުނެއިނާ އެވްލީންއަށް ނީލާ ތައާރަފް ކޮށްދިނެވެ. ” ނައިސް ޓު މީޓް ޔޫ… ” އެވްލީން ހިނިތުންވެލިއެވެ. ޒަވީން ނީލާއަށް ބަލައިލީ ފޫހިގޮތަކަށެވެ. ނީލާ ހުރީ ކަރު ބޮޑު ޓީޝާޓަކާއި ސޯޓްކޮޅެއް ލައިގެންނެވެ. މޭކަޕްކޮށްފައި ހުރިވަރުން މީހާގެ ސިފަ އޮޅޭވަރުވެއެވެ. ކަނދުރާއާ ހަމައަށް އިސްތަށި ގަނޑު ކޮށާލާފައި ވާއިރު އިސްތަށި ގަނޑުގައިވަނީ ކޮޕާރ ކުލަ ޖައްސާފައެވެ.\nމޫދުގެ ލޮނުގަނޑު ކަފަމުން ލޯންޗް އޭގެ އެންމެ ހަލުވި ސްޕީޑްގައި ދުއްވަމުން ދިޔައެވެ. ޓްރޮޕިކަލް އައިލޭންޑް ރިޒޯޓަށް ދެވެންދެން ނީލާ އުޅުނީ ޒަވީންއާއި ވަރަށް ކައިރިންނެވެ. ނީލާ ޒަވީންއާއި ކައިރިން އުޅުމުން އެވްލީން ހުރީ ރުޅިއަންނަ ގޮތްވެފައެވެ. ބައެއްފަހަރު ނީލާއާއި ދިމާއަށް ހަޅޭއް ލަވައިގަންނަންވެސް އެވްލީން ބޭނުންވިއެވެ. ނަމަވެސް ޒަވީންއާއި ނީލާ އާދެމެދު ގުޅުމެއް ނުވާނަމަ ޒަވީން ނީލާއަށް އޭނައާއި އެހާކައިރިން އުޅުމުގެ ފުރުސަތެއް ނުދޭނެ އެވެ. ހަޤީޤަތުގައި ޒަވީން ނީލާ ލޯންޗްގައި ތިބި ހުރިހާ އެންމެންގެ ކުރިމަތީގައި ލަދުގަންނަވާލަން ބޭނުންނުވާތީ ކެތްކޮށްގެން ހުރީ އެވެ. ނަމަވެސް އެވްލީންއަށް ހީކުރެވުނީ މުޅިން ނުބައިކޮށެވެ.\nMifaharu 1 first dhw ekam adhi nukiyan kiyaafa comment kuraanan\nme 1st. v salhi\nPlx adi one part genasdibala\nPuleeexu maadhan hendhunu upkohdhybalaaa nooony mirey adhi eh part up kohdhybalaaaa puleezu..areaders humble request ??????\nAlhe adhi mirey 1 part genesdhyba plx pllxx ??\nHaadha salhiami story ?\nEy thedheh adhi mirey eh part plxxxxxxxxx???\nMorning ge episode ge comment egga mutha bunymennu 50 episode ey innaany. Ekam dhigukoh genesdheythy eyahvure avahah nimeyne ey. Aslu igeyth varah varah happy viecomment fenunyma. Readers aa dheytherey muthage hiy dho aslu eygeneeguny. Kihaa loabin readers beynun vaa gothah hadhan try eba kurey. Really love you\nStory hama varah rythi vefa varah furihama. Varah kiyaa hithun kiyaa vaahaka eh meee. ILY\nEkanthah vess falhaa aruvaala bala Anekaa golhi yah laabala firimeehaa annan Vaa irah. Vvvv reethi egy inthizaar mi kuraney next part ah\nKobaaaaaaaathaaaaaa miadhuge partu\nAlhey…vrh salhi story eh???…adhi miadhu hurihaa part eh mi kee…plx aneh part avas kh dhyba… can’t wait..n heekuran mi vrhaka ekkh nimmrdheyne kamah…\nބޭނުންވަނީ އުމުރަށް 21 ވަނަ ބައި\nލޯބި February 2, 2019\nލޯބި May 25, 2013\nތާޝާ (22ވަނަ ބައި)\nދުރުވާނެބާ – 3\nއެހެނިހެން ލޯބި January 12, 2020


Jameege huvafenakee keyku elhumuge dhaairaain ran medal hoadhun\nޖަމީގެ ހުވަފެނަކީ ކޭކު އެޅުމުގެ ދާއިރާއިން ރަން މެޑަލް ހޯދުން\nބަނަފްސާގެ ޖަމީލާ އިބްރާހިމް (ޖަމީ) އޭ ބުނުމުން ކާކުކަން ނޭނގޭނެ މީހަކު މަދުވާނެ އެވެ. ކުރީގައި ނަމަ ޕްރީ ސްކޫލް ޓީޗަރެއްގެ ގޮތުންނެވެ. މިހާރު ކޭކު އެޅުމުގެ ދާއިރައިން ނެވެ. ޖަމީލާ ނުވަތަ ޖަމީއަކީ ކުޅުދުއްފުށީގައި މިވަގުތު ހުރި އެންމެ ފުންނާބު އުސް ކޭކު އެޅުންތެރިޔާއޭ ބުންޏަސް ދޮގަކަށް ނުވާނެ އެވެ.\nކުޅުދުއްފުށީ އޮންލައިނަށް ދިން އިންޓަވިއުގައި ޖަމީ ބުނީ ކޭކު އެޅުމުގެ ހިޔާލު އުފެދުނީ ޕްރީ ސްކޫލުގައި އުޅުން ދުވަސްވަރު ދަރިވަރުންގެ އުފަންދުވަސްތަކަށް އަމިއްލަޔަށް ކޭކު އެޅުމުގެ ހިޔާލު އައި ހިސާބުން ކަމަށާއި އެހެން ނަމަވެސް އެދާއިރާއަށް ބޮޑަށް ޝައުގުވެރިކަން އުފެދުނީ ސްކޫލުން ވަކިވުމަށް ފަހު ކަމަށެވެ.\nޖަމީ ކޭކު އެޅުމުގެ މަސައްކަތް ފަށާފައިވަނީ 2008 ވަނަ އަހަރު އެވެ. ޖަމީ ބުނީ މިއީ ކުރިއަށް ދެވިއްޖެނަމަ ރަނގަޅު ދާއިރާއެއް ކަމަށާއި އެހެންނަމަވެސް ފަށައިގަތް އިރު މިއީ އުދަނގޫ ކަމެއް ކަމަށެވެ. ހާއްސަކޮށް ބޮޑު ގޮންޖެހުމެއް ކަމަށް ބުނަންޖެހެނީ ކޭކު އެޅުމަށް ބޭނުންވާ ތަކެތި ފަސޭހައިން ރަށުން ނުލިބޭތީ އެވެ.\n“މިރަށުން އެއްޗެހި ނުލިބޭތީ އުދަނގޫވަނީ. ކުލަ ކޮޅެއް އެއްޗެއްވެސް ނުލިބޭ. އެއީ އެންމެ ބޮޑު އުދަނގުލަކީ ރަށުން(ކުޅުދުއްފުށީ) އެއްޗެހި ލިބެން ނުހުރުން.” ޖަމީ ބުންޏެވެ.\nމިދާއިރާއިން ރަން މެޑަލް ހޯދުމުގެ ހުވަފެން ދެކޭ ޖަމީ ވަނީ މިދިޔަ އަހަރު މާލޭގައި ބޭއްވި ފުޑް އެންޑް ހޮސްޕިޓާލިޓީ އެޝިއާ ފެއާގެ އިންޓަނޭޝަނަލް ކަލިނަރީ ޗެލެންޖް އެންޑް އެގްޒިބިޝަން ގެ2ކެޓަގަރީއަކުން ރިހި މެޑަލް ހޯދާފަ އެވެ. އެއީ ވެޑިން ކޭކު އަދި އޮން ދަ ސްޕޮޓުން ނެވެ.\nޖަމީ ވަނީ އޭނާ ތައްޔާރުކުރާ ކޭކާއި ޕޭސްޓްރީގެ ވައްތަރުތައް ޔޫމީ ޖަމީގެ ޕޭޖްގައި ޕޯޓްކުރަމުންނެވެ.\nޖަމީ ބުނީ އަޅަން އުދަނގޫ ކޭކެއް މިހާތަނަށް ނެތް ކަމަށާއި ބޮޑަށް އަޅާހިތްވަނީ ބޮޑެތި ވެޑިން ކޭކު ކަމަށެވެ.\n“އަޅަން އުދަނދޫ އެއްވެސް ކޭކެއް ނުހުރޭ. އެކަމަކު ބޮޑަށް އަޅާހިތްވަނީ ވަރަށް ބޮޑެތި ބޮޑެތިކޮށް ހުންނަ ކޭކު” ޖަމީ ބުންޏެވެ.\nއެގޮތުން މިހާތަނަށް އެޅުނު އެންމެ ބޮޑު ކޭކަކީ ފަސްކޭކު ބޭނުން ކޮށްގެން ހެދި ކޭކު ކަމަށެވެ. ޖަލީ ބުނީ މިއީ އަންހެންވެރިން ގޭގަ ތިބެގެން ކުރަން ވަރަށް ރަގަޅު މަސައްކަތެއް ކަމަށާއި މިކަމުން އެކަށިގެންވާ އާމުދަނީއެއް ވެސް ލިބޭ ކަމަށެވެ.\nމިކަމަށް ކުދިން ޝައުގުވެރިކަން ނުހުންނަނީ ކީއްވެތޯ ސުވާލު ކުރުމުން ޖަމީ ބުނީ ބުރަ މަސައްކަތަކަށް ވެފަ މިކަމަށް އެހާ ހޭލުންތެރިކަން ނެތީމަ ކަމަށް ބެލެވޭ ކަމަށާއި އެހެން ނަމަވެސް ރަގަޅަށް ކުރެވިއްޖެނަމަ މިއީ ބޮޑު އާމްދަނީއެއް ލިބޭ މަސައްކަތެއް ކަމަށެވެ. އޭގެ އިތުރުން ޖަމީއަށް ލިބިފައިވާ ހުނަރާއެކު އެހެން ކުދިންނަށް މިކަން ދަސްކޮށްދިނުމުގެ ހިޔާލުވެސް ޖަމީ ގެންގުޅެ އެވެ.\nއެގޮތުން މިދިޔަ އަހަރު އޮކްޓޯބަރ މަސްތެރޭ ކޯހެއް ކުރިއަށް ގެންދިއުމުގެ ހިޔާލު ޖަމީ ކޮށްފައި ވިނަމަވެސް ދިމާވި އެކި ސަބަބުތަކަށްޓަކައި ކޯސްފެށޭގޮތްވަނީ ނުވެފައެވެ.


ކޮވިޑް-19 ގައި މަރުވަމުން ދިޔަ 32 އަހަރުގެ ބައްޕަ ލިޔުނު އަސަރުގަދަ ސިޓީ – Dhen.mv\nކޮވިޑް-19 ގައި މަރުވަމުން ދިޔަ 32 އަހަރުގެ ބައްޕަ ލިޔުނު އަސަރުގަދަ ސިޓީ\nApril 28, 2020 - 1:04 am\nއެމެރިކާގެ ކަނެކްޓިކަޓަށް ނިސްބަތްވާ 32 އަހަރުގެ ޖޮނަތަން ކޮއެލޯ މި ސިޓީ ލިޔުނީ ޑެންބަރީގެ ހޮސްޕިޓަލެއްގައި ކޮވިޑް-19 އަށް ފަރުވާ ދެމުންދަނިކޮށެވެ. މިސިޓީއަކީ ޖޮނަތަން އޭނާގެ އަންހެނުން ކެޓީ އަދި ދަރިން ދެކެވާ ލޯބި ހާމަ ކުރުމުގެ ގޮތުންނާއި، އެމީހުންގެ ސަބަބުން އޭނާގެ ދިރިއުޅުން ކިހާ އުފާވެރި ކަމާއި، އޭނާއަކީ ކިހާބޮޑު ނަސީބުވެރިއެއްކަން ހާމަކުރުމަށް ލިޔެފައިވާ ސިޓީއެވެ. ޖޮނަތަންގެ މަރުގެ ޚަބަރާއި އެކު ކެޓީ ރޮމުން މިސިޓީ ހުޅުވާލިއެވެ. އޭގައި ވަނީ މިފަދައިންނެވެ.\n"އަހަރެންގެ ހިތުގެ އެންމެ ފުންމިނުން ކަލޭމެން އެންމެން ދެކެ ލޯބިވަން. ކަލޭމެންގެ ސަބަބުން އަހަރެންގެ ހަޔާތް އެންމެ ފުރިހަމަ އަދި އުފާވެރި ހަޔާތަކަށް ވި. އަހަރެންނަކީ ވަރަށް ނަސީބު ރަނގަޅު މީހެއް. ބެރޭޑަން އަދި ޕެނީގެ ބައްޕައަށް ވުމާއި، ކެޓީގެ ފިރިމީހާއަށް ވުމަކީ އަހަރެން ފަޚުރުވެރިވާ ކަމެއް. ކެޓީއަކީ އަހަރެންނާ ދިމާވި އެންމެ ރީތި، އެންމެ އޯގާތެރި އަދި އެންމެ ހިތްހެޔޮ އަންހެނާ. ތިފަދަ ދެވަނައެއް ނުވޭ. އަހަންނަށް ތިބާދެކެ ލޯބިވެވުނުއިރު އުޅުނު ގޮތަށް އުފަލުގައި ހިނިތުން ވެފައި ހުންނާތި. ތިއީ އަހަރެންގެ ދަރިންނަށް ލިބޭނެ އެންމެ ރަގަޅު މަންމަ. އަދި ތިބާ އަހަރެންގެ ދަރިންތަރުބިއްޔަތު ކުރާތަން ފެނުން އެއީ އަހަރެން ކުރި އެންމެ ފުރިހަމަ ތަޖުރިބާ. ބްރޭޑަން ބޭނުންވާ ކަންކަން ކުރަން އޭނާއަށް ފުރުސަތު ދޭތި. ޕެނީއަކީ ރަނިކަމަނާއެއް. އޭނާ ބޭނުން އެއްޗެއް އޭނާއަށް ހޯދައިދޭތި. އަހަންނަކީ ވަރަށް ނަސީބު ރަނގަޅު މީހެއް."\nސިޓީ ކިޔާފައި ކެޓީގެ ކަރުނަތައް ކޮންޓްރޯލެއް ނުކުރެވުނެވެ. ކެޓީ ބުންޏެވެ. " އަހަރެންގެ ހިތް ހަލާކުވީކީ ނޫން ހިތްވަނީ ކުދިކުދި ވެފައި"\n10 އަހަރު ވަންދެން ސަރުކާރުގެ ވަޒީފާ އަދާކުރި ޖޮނަތަން އަށް އެންމެ ފުރަތަމަ ނޭވާއަށް އުނދަގޫ ވާންފެށީ، މާރޗް 26 ގައެވެ. އެދުވަހުން ފެށިގެން އޭނާ ބެހެއްޓީ ގޭގައި އެކަހެރި ކޮށްފައެވެ. ސަބަބަކީ ފިރިހެން ދަރިފުޅު ބްރޭޑަން އަކީ ސިއްހީ ވަރަށް ގިނަ މައްސަލަތައް ހުންނަ ކުއްޖަކަށް ވުމެވެ.\nނޭވާއަށް އުނދަގޫ ވުމުގެ އިތުރުން ޖޮނަތަންގެ ބޮލުގައި އަދި ބަނޑުގައި ރިއްސާ، ރަހަބެލުމާއި ވަސްބެލުމުގެ ހިއްސު ކެނޑުނެވެ. ކޮޓަރިން ފާޚާނާއަށް ދާން ވިޔަސް ޖޮނަތަންގެ ނޭވާ ކުރުވެ ކެއްސައެވެ. އެނދުގައި އޮންނަ އިރުވެސް ކަރުގައި އެއްޗެއް ތާށިވާ ކަމުގެ އިޙުސާސް ކުރެވެން ފެށިއެވެ.\nޖޮނަތަން ހޮސްޕިޓަލަށް ގެންގޮސް އެޑްމިޓް ކުރެވުނީ މިހިސާބުންނެވެ.\n31 މަރޗްގައި ޖޮނަތަންގެ ހާލު ބޮޑުވެގެން ވެންޓިލޭޓަރަށް ލެވުނެވެ.އަދި 12 އޭޕްރިލްގައި ޖޮނަތަންގެ އެއް ކިޑްނީ ފެއިލްވެ ޑަޔަލަސިސް ހަދަން ވެސް ޖެހުނެވެ.\nއޭގެ ހަފްތާއެއް ފަހުން ޖޮނަތަންގެ ހާލު ކުޑަކޮށް ރަގަޅުވެ ޑަޔަލިސިސްގެ އަސަރު ކުރަން ފެށިނަމަވެސް ކިޑްނީ މަސައްކަތް ކުރާކަށް ނުފަށައެވެ. ނަމަވެސް ކެޓީއަށް ކޮންމެވެސް ވަރެއްގެ އުއްމީދެއް ލިބުނެވެ. ޖޮނަތަން ރަގަޅުވެގެން ވަރަށް އަވަހަށް އާއިލާގެ ކައިރިއަށް އަތުވެދާނޭކަމަށް ހީކުރެވުނެވެ. ނަމަވެސް ކަންވީ އެއާ އިދިކޮޅަށެވެ. އޭގެ4ދުވަސް ފަހުން، ޖޮނަތަން މަރުވީ ހިތް ހުއްޓިގެންނެވެ.\nކެޓީއަށް ކޮށްފައިވާ އަސަރު ބަޔާން ކުރަންވެސް ދައްޗެވެ. ޖޮނަތަން އަކީ އަބަދު ވެސް ހެވިފައި މީހުނާ ސަލާމްކުރާ މީހެކެވެ. ދަރިންނާއި އެއްކުލައިން ޖާރޒީ ލައިގެން ކުޅިވަރުކުޅޭ ތަންތަނަށް ދިއުމަކީ ޖޮނަތަންގެ އާދައެކެވެ. ނަމަވެސް މިއަދު ކުދިންނާއި އެކު ކެޓީ މިވަނީ އެކަނިވެރި ވެފައެވެ.\nރައްޔިތުންގެ ސުވާލުތަކަށް ޖަވާބުދިނުމަށް “ޖަޒީރާ ސައްލާއެއް”


އައްޑޫ ސިޓީ މަރަދޫއަށް ވަޑައިގެން، އެ ރަށުގައި ހުންނަ އެމްޑީޕީގެ ހަރުގެ ހުޅުއްވައިދެއްވީ ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމްއެވެ. މި ހަރުގެ ހުޅުވުމުގެ ރަސްމިއްޔާތުގައި ވާހަކަ ދައްކަވަމުން އިބޫ ވިދާޅުވީ ގުޅިފައިވާ ޕާޓީތަކުން އިންތިހާބު ކާމިޔާބު ކުރާނެ ކަމަށާއި ވެރިކަމުގެ ފުރަތަމަ ދުވަހު ހައްޔަރުކޮށްފައިވާ ސިޔާސީ ލީޑަރުން އިތުރުން ނުހައްގުން ހުކުމްކޮށްފައިވާ ސިޔާސީ ފަރާތްތައް ވެސް މިނިވަން ކުރާނެ ކަމަށެވެ. އިބޫ ވިދާޅުވީ ސިޔާސީ ހަރަކާތުގައި ބައިވެރިވެގެން ވަޒީފާއިން ވަކިކުރާ މުވައްޒަފުންގެ ވަޒީފާ އިޔާދަކޮށްދެއްވާނެ ކަމަށާއި ލިބޭ ގެއްލުމުގެ ބަދަލު ވެސް ދޭނެ ކަމަށެވެ.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތުގައި ގުޅިފައިވާ ސިޔާސީ ޕާޓީތަކުން ނެރޭ ކެންޑިޑޭޓްގެ ރަނިންގމޭޓް ފައިސަލް ނަސީމް ވާހަކަ ދައްކަވަނީ. އައްޑޫ އަދި ފުވައްމުލަކަށް ކުރެއްވި މި ދަތުރުގައި މި ބޭފުޅުން ވަނީ ގިނަ އަދަދެއްގެ ރައްޔިތުންނާއި ބައްދަލުކުރައްވާފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތުގައި އެމްޑީޕީގެ ޗެއަރޕާސަން ހަސަން ލަތީފް ވާހަކަ ދައްކަވަނީ. އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތުގައި ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ވާހަަކަ ދައްކަވަނީ. އިބޫ ވިދާޅުވީ ގުޅިފައިވާ ޕާޓީތަކުން އިންތިހާބު ކާމިޔާބު ކުރާނެ ކަމަށާއި ވެރިކަމުގެ ފުރަތަމަ ދުވަހު ހައްޔަރުކޮށްފައިވާ ސިޔާސީ ލީޑަރުން އިތުރުން ނުހައްގުން ހުކުމްކޮށްފައިވާ ސިޔާސީ ފަރާތްތައް ވެސް މިނިވަން ކުރާނެ ކަމަށް\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތުގައި ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ހަރުގެ ހުޅުއްވައިދެއްވަނީ، އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތުގައި މަރަދޫ ދާއިރާގެ މެންބަރު އިބްރާހިމް ޝަރީފް ވާހަކަ ދައްކަވަނީ. އޭނާ ވިދާޅުވި ގޮތުގައި މިއަހަރު އޮންނަ ރިޔާސީ އިންތިހާބުގައި އައްޑޫ ސިޓީއިން އިދިކޮޅަށް އެންމެ ގިނަ ވޯޓް ނެރޭނެ ދާއިރާއަކީ މަރަދޫ ދާއިރާ. އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނަވަނީ. މިއީ ފަހުގެ ތާރީހެއްގައި މިނިވަންކަމާއެކު ސިޔާސީ ހަރަކާތެއް ހިންގުމަށް އިދިކޮޅު ފަރާތްތަކަށް ލިބުނު ފުރަތަމަ ފުރުސަތުކަން ގިނަ ބަޔަކު ފާހަގަކުރޭ.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނަވަނީ. އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނެވުމާއެކު އިބޫއަށް މަރުހަބާ ދަންނަވަނީ. އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނެވުމާއެކު އިބޫއަށް މަރުހަބާ ދަންނަވަނީ. މިއީ ފަހުގެ ތާރީހެއްގައި މިނިވަންކަމާއެކު ސިޔާސީ ހަރަކާތެއް ހިންގުމަށް އިދިކޮޅު ފަރާތްތަކަށް ލިބުނު ފުރަތަމަ ފުރުސަތުކަން ގިނަ ބަޔަކު ފާހަގަކުރޭ.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނެވުމާއެކު އިބޫއަށް މަރުހަބާ ދަންނަވަނީ. އައްޑޫ އަދި ފުވައްމުލަކަށް ކުރެއްވި މި ދަތުރުގައި މި ބޭފުޅުން ވަނީ ގިނަ އަދަދެއްގެ ރައްޔިތުންނާއި ބައްދަލުކުރައްވާފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނެވުމާއެކު އިބޫއަށް މަރުހަބާ ދަންނަވަނީ. އިބޫ އަދި ފައިސަލްއަށް އައްޑޫ ސިޓީގެ ކޮންމެ ރަށަކުން ވެސް ވަނީ ވަރަށް ހޫނު މަރުހަބާއެއް ކިޔާފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށް ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް ވަޑައިގަންނަވަނީ. އައްޑޫ އަދި ފުވައްމުލަކަށް ކުރެއްވި މި ދަތުރުގައި މި ބޭފުޅުން ވަނީ ގިނަ އަދަދެއްގެ ރައްޔިތުންނާއި ބައްދަލުކުރައްވާފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށްފަހު ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް އައްޑޫގެ ރައްޔިތަކު ފޮޓޯއަކަށް ހުއްޓިގެން. އައްޑޫ އަދި ފުވައްމުލަކަށް ކުރެއްވި މި ދަތުރުގައި މި ބޭފުޅުން ވަނީ ގިނަ އަދަދެއްގެ ރައްޔިތުންނާއި ބައްދަލުކުރައްވާފައި.\nއައްޑޫ ސިޓީ މަރަދޫގައި ހުންނަ އެމްޑީޕީ ހަރުގަ ހުޅުވުމުގެ ރަސްމިއްޔާތަށްފަހު ގުޅިފައިވާ ސިޔާސީ ޕާޓީތަކުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަދި އެމަނިކުފާނުގެ ރަނިންގމޭޓް ފައިސަލް ނަސީމް އައްޑޫގެ ރައްޔިތަކު ފޮޓޯއަކަށް ހުއްޓިގެން. އައްޑޫ ސިޓީ އަދި ފުވައްމުލަކަށް ގުޅިފައިވާ ސިޔާސީ ޕާޓީތަކުން ކުރެއްވި ދަތުރުގައި އިދިކޮޅު ކެންޑިޑޭޓަށް ބޮޑު ތާއިދެއް އޮތްކަން ވަނީ ފެނިގެންގޮސްފައި.


Arusham ge marah 302 dhuvas! Insaafu libeynetha? – adduLIVE\nއަރުޝަމްގެ މަރަށް 300 ދުވަސް! އިންސާފު ލިބޭނެތަ!؟\n1 Oct 24, 2018, 14:51 ހަސަން އަޝްރަފް\nއައްޑޫ ސިޓީ ހިތަދޫ ލިންކް ރޯޑުގައި ބާރު ސްޕީޑްގައި ދުއްވާފައި ދިޔަ މިިނިސްޓްރީ އޮފް އެންވަޔަރަމަންޓްގެ ޕިކަޕް ޓްރަކަކުން ސައިކަލެއްގައި ޖެހި ހިނގި އެކްސިޑެންޓެއްގައި ގދ. ވާދޫ ނެސްޓް، އަރުޝަމް އިބްރާހިމް ނިޔާވިތާ މިއަދަށް 302 ދުވަސް ވީއެވެ. މައްސަލައިގެ ތަހުގީގު ވީ ހިސާބެއް އަދި މީހެއްގެ މައްޗަށް ދައުވާކުރަން ފޮނުވި ކަމެއް ރަސްމީ އެއްވެސް އިދާރާއަކުން ހާމައެއް ނުކުރެއެވެ.\nއަރުޝަމަށް ހިތަދޫ ރީޖަނަލް ހޮސްޕިޓަލުގައި ފަރުވާދެމުން ދަނިކޮށް ނިޔާވި ނަމަވެސް، އެންވަޔަރަމަންޓް މިނިސްޓްރީގެ އައްޑޫ އޮފީހުގެ ފަރާތުން އެއްވެސް އެހީތެރިކަމެއް ފޯރުކޮށްދިން ތަނެއް ނުފެނެއެވެ. ގދ.ވާދޫ އަށް ނިސްބްތްވާ ޒުވާނާގެ އާއިލާއަށް އެހީތެރިކަން ފޯރުކޮށްދިނީ އައްޑޫގައި ތިބި އެމީހުންގެ ރައްޓެހިންނެވެ.\n2017 ވަނަ އަހަރުގެ ޑިސެމްބަރު 26 ވަނަ ދުވަހު އަރުޝަމް އިބްރާހިމް އާއި އޭނާގެ ރައްޓެއްސަކު ދުއްވާފައި ދިޔަ ސައިކަލަށް ލިބިފައިވާ ގެއްލުންތަކަށް ބަލާއިރު އެކްސިޑެންޓް ވެފައި ވަނީ ޕިކަޕު ޓްރަކުން އެ ސައިކަލުގައި ޖެހިގެންކަމަށް ސީނަށް ދިޔަ ފުލުހުން ވެސް ވަނީ ބުނެފައެވެ. ފުލުހުން އެގޮތަށް ބުނެފައިވާއިރު ސައިކަލުގެ ފަހަތަށް ވަރަށް ބޮޑަށް ގެއްލުން ވެފައިވާއިރު ކުރީ ކޮޅަށް އެއްވެސް ގެއްލުމެއް ލިބިފައި ނުވާކަން ފާހަގަކޮށްލެވެއެވެ.\nސަރުކާރުގެ ވެހިކަލަކަށް ވުމުން ތަހުގީގު ގެންދިޔައީ ޚާއްސަ ގޮތަކަށް!\nއަރުޝަމް ނިޔާވި އެކްސިޑެންޓް ހިނގި ސީނަށް ދިޔަ ފުލުހުން އަމަލުކުރި ގޮތާއި މެދު އެދުވަހު ވެސް ގިނަ ބަޔަކު ސުވާލު އުފެއްދިއެވެ. އާއްމު ގޮތެއްގައި ލިންކް ރޯޑުގައި ހިނގާ ބޮޑެތި އެކްސިޑެންޓްތައް ތަހުގީގްކުރުމަށް ފުލުހުން ގިނަ އިރުތަކެއް ވަންދެން މަގު ބަންދުކުރެއެވެ. އަދި ބައެއް ފަހަރަށް މާލެއިން ތަހުގީގް ޓީމުތައް އަންނަން ދެން އެކްސިޑެންޓް ހިނގި ސަރަހައްދު ފުލުހުން ބަލަހައްޓައެވެ.\nއެހެން ނަމަވެސް އަރުޝަމް ނިޔާވި އެކްސިޑެންޓް ހިނގުމާއި އެތަނަށް ފުލުހުން ގޮސް ސީން ބަންދުކުރުމަށް ވެސް އެތައް އިރެއް ނެގިއެވެ. އަދި ގިނަ އިރުތަކެއް ނުވެ އެކްސިޑެންޓްވި ޕިކަޕް ވެސް ދޫކޮށްލިއެވެ. ފުލުހުން ސީން ރޫޅާލުމުން ޕިކަޕް ގެންދިޔައީ އައްޑޫ ކައުންސިލް އިދާރާގެ ގޯތި ތެރޭގައި ހުންނަ ގަރާޖަކަށެވެ.\nމީގެ ކުރިން ލިންކް ރޯޑުގައި ހިނގާފައިވާ މަރުގެ އެކްސިޑެންޓްތަކަށް ބަލާއިރު 2014 ވަނަ އަހަރުގެ ތެރޭގައި ސައިކަލަކާއި ޕިކަޕެއް ޖެހި ހިނގި އެކްސިޑެންޓެއްގައި2ޒުވާނަކު ނިޔާވުމާއި ގުޅިގެން ޕިކަޕް ޑްރައިވަރު ފުލުހުންގެ ބެލުމުގެ ދަށަށް ވެސް ގެންދިޔައެވެ. އެފަހަރު ފުލުހުންގެ ފަރާތުން ބަޔާންތަކެއް ވެސް ނެރުނެވެ. ސީން ރޫޅާލީ އޭގެ އެއް ދުވަސް ފަހުންނެވެ.\nއަދި ހަމައެހެންމެ 2013 ވަނަ އަހަރުގެ ތެރޭގައި ލިންކް ރޯޑުގައި ދުއްވާފައި ދިޔަ ކާރަކުން ޖެހި ކުޑަކުއްޖަކު ނިޔާވުމުން ކާރު ދުއްވަން ހުރި ޒުވާނާ ހައްޔަރުކުރިއެވެ. އެކްސިޑެންޓް ތަހުގީގު ކުރުމަށް2ދުވަހަށް ވުރެ ގިނަ ދުވަސް ވަންދެން އެކްސިޑެންޓް ހިނގި ސީން ބަންދުކޮށްފައި އޮތެވެ.\nއަހަރީ ފީ ދެއްކީ އެކްސިޑެންޓަށް ފަހު!\nއަރުޝަމް އާއި އޭނާގެ ރައްޓެއްސަކު ދުއްވާފައި ދިޔަ ސައިކަލުގައި ޖެހުނު އެންވަޔަރަމަންޓް މިނިސްޓްރީގެ ޕިކަޕުގެ އަހަރީ ފީ ދެއްކީ އެކްސިޑެންޓް ސީން އިން ފުލުހުން އެ ވެހިކަލް ދޫކޮށްލުމުންނެވެ.\nއެކަން އައްޑޫގައި ހުންނަ މީރާގެ އޮފީހުގެ މުވައްޒަފުން ވަނީ މީގެ ކުރިން އައްޑޫލައިވް އަށް ކަށަވަރުކޮށްދީފައެވެ.\nޓްރާންސްޕޯޓުގައި އެއްގަމު އުޅަނދު ރަޖިސްޓްރީ ކުރުމުން، އަހަރީ ފީ ދެއްކުމަށް ރަޖިސްޓްރީގެ ކޮޕީއެއް ދޫކުރެއެވެ. މިއީ އާއްމުގޮތެއްގައި ވެސް ޓްރާންސްޕޯޓް މިނިސްޓްރީން އަމަލުކުރާގޮތެވެ. އެންވަޔަރަމަންޓުގެ ޕިކަޕުގެ ރަޖިސްޓްރީގެ ކޮޕީއެއް ދޫކުރުމުން އަހަރީ ފީ ނުދައްކައި ވެހިކަލް ދުއްވީ ކީއްވެގެން ކަމެއް ނޭނގެއެވެ.\nއެކްސިޑެންޓްގެ މައްސަލައިގެ މައުލޫމާތެއް ފުލުހުން ހާމައެއް ނުކުރޭ!\nސަރުކާރުގެ ވުޒާރާއެއްގެ ވެހިކަލަކަށް ވިޔަސް އަދި އާއްމު ރައްޔިތަކު ދުއްވާފައި ދިޔަ ވެހިކަލަކުން ޖެހި މީހެއްގެ ފުރާނަ ގެއްލިއްޖަ ނަމަ މީހަކަށް އަނިޔާއެއް ވެއްޖެ ނަމަ އެކަން ތަހުގީގްކުރުމުގައި ފުލުހުން ވަކި ޚާއްސަ ގޮތެއް ގެންގުޅެން ޤާނޫނު ތަނެއް ނުދެއެވެ.\nއަރުޝަމް އަކީ މުއްސަންޖެއްގެ ދަރިއަކަށް ނުވަތަ ނުފޫޒުގަދަ މީހެއްގެ ދަރިއަކަށް ނުވުމަކީ އޭނާ ނިޔާވާން މެދުވެރިވި އެކްސިޑެންޓް ތަހުގީގު ކުރުމަށް އޮތް ހުރަހަކަށް ވެގެން ނުވާނެއެވެ.\nއެހެން ނަމަވެސް އަރުޝަމްގެ މަރަށް 302 ދުވަސް ވެގެން ދިޔައިރު ފެންނަނީ މުއައްސަސާތަކުން އެ ޒުވާނާގެ މަރަށް އިންސާފު ހޯދައިދިނުމަށް ނިކުޅެދިފައިވާ މަންޒަރެވެ. ފުލުހުންގެ ތަހުގީގް ނިމުނުކަމެއް ނުވަތަ މައްސަލައިގައި ޕިކަޕް ޑްރައިވަރުގެ މައްޗަށް ދައުވާކުރަން ޕީޖީ އޮފީހަށް ފޮނުވި ކަމެއް ހާމައެއް ނުކުރެއެވެ.\nއަރުޝަމް ނިޔާވި އެކްސިޑެންޓް ހިނގިތާ ދުވަސްތަކެއް ފަހުން ޕިކަޕް ޑްރައިވަރު ހައްޔަރުކުރުމަށް ފަހު6ދުވަސް ވަންދެން ފުލުހުންގެ ބަންދުގައި ބެހެއްޓުމަށްފަހު އޭނާ ވަނީ ދޫކޮށްލާފައެވެ. އޭނާ ދޫކޮށްލި ހިސާބުން ފުލުހުން އެކްސިޑެންޓާއި ބެހޭގޮތުން އެއްވެސް މައުލޫމާތެއް ހާމަކޮށްފައެއް ނުވެއެވެ.


މާލެ ސަރަހައްދުގައި ކާފިއު ވަގުތު ހަވީރު6އިން ފަތިހު4އަށް ކުޑަކޮށްފި! | Sandhaanu\nމާލެ ސަރަހައްދުގައި ކާފިއު ވަގުތު ހަވީރު6އިން ފަތިހު4އަށް ކުޑަކޮށްފި!\nރައީސް އޮފީހުން ރޭ ކުރިއަށްގެންދިޔަ ނޫސްވެރިންގެ ބައްދަލުވުމެއްގައި ރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ، ކޮވިޑްގެ ނަންބަރުތަކަށް ބަލައި ބައެއް ލުއިތައް ދިނުމަށް ނިންމާފައިވާ ކަމަށެވެ.\nއެގޮތުން މާލެ ސަރަހައްދުގެ ކާފިއު ވަގުތު ހަވީރު 6:00 ފަތިހު 4:00 އަށް ކުޑަ ކޮށް ވިޔާފާރި ކުރުމުގައި އުޅުމަށް އިތުރު2ގަޑި އިރު ލިބޭގޮތަށް ނިންމާފިއެވެ.\nއެހެންކަމުން މިހާރު ކާފިއު އޮންނަ ވަގުތުން ދެގަޑިއިރު މިބަދަލުގެ ސަބަބުން މަދުވެގެން ދާނެއެވެ. އަދި ކާފިއު ގަޑި ފިޔަވައި އެހެން ގަޑިތަކުގައި ކޮންމެ ގެއަކަށް ދޫކޮށްފައިވާ މީޓަރު ހުއްދައާއިއެކު ގެއިން ބޭރަށް ނިކުމެވޭނެއެވެ.\nރައީސް އޮފީހުގެ ތަރުޖަމާން މަބްރޫކް އަޒީޒް ވިދާޅުވީ، މި ގެނެވުނު ބަދަލާއެކު އިތުރު ދެ ގަޑިއިރު ވިޔަފާރި ކުރުމުގައި އުޅެންް ލިބޭނެ ކަމަށެވެ.\n“އެހެންވީމަ ހެނދުނު 8:00 އިން ފެށިގެން ހަވީރު 18:00 އާ ހަމައަށް އެ ލިބޭ ވަގުތުގެ ތެރޭގައި މިހާރެކޭ އެއްގޮތަށް ޕާމިޓާއި އެކީގައި ވިޔަފާރި ކުރުމުގެ ހުއްދަ ލިބޭނެ”.\nކާފިއުގެ ވަގުތު މަދު ކުރި ނަމަވެސް ހެނދުނު 8:00 އިން ކާފިއުގެ ވަގުތާ ހަމައަށް ބޭރުގައި އުޅެވޭނީ ހައުސްހޯލްޑް ޕާމިޓާއެކުގައި ކަމަށާއި މިހާރު ދޫކޮށްފައިވާ ޕާމިޓްތައްވެސް ބޭނުން ކުރެވޭނެ ކަމަށެވެ.


Covid-19: Dharumavantha Hospital Ge ICU Ge 50 Insahtha Furijje - Vaguthu\nކޮވިޑް-19: ދަރުމަވަންތަ ހޮސްޕިޓަލްގެ އައިސީޔޫގެ 50 އިންސައްތަ ފުރިއްޖެ\nކޮވިޑް-19 ޖެހިގެން، ދަރުމަވަންތަ ހޮސްޕިޓަލްގެ އައިސީޔޫގައި ފަރުވާ ދޭ މީހުންގެ އަދަދު އިތުރުވަމުންދާަ ކަމަށާއި، މިހާރުވެސް އެ ހޮސްޕިޓަލްގެ އައިސީޔޫގެ 50 އިންސައްތަ ފުރިފައިވާ ކަމަށް އައިޖީއެމްއެޗްގެ މެޑިކަލް ޑިރެކްޑަރު ޑރ.ޔޫސުފް ޝާން ވިދާޅުވެއްޖެ އެވެ.\nރޭ ޕީއެސްއެމް އިން ގެނެސްދިން ޕްރޮގްރާމެއްގައި ވާހަަކަދައްކަވަމުން ޑރ. ޝާން ވިދާޅުވީ، ރާއްޖޭގައި ކޮވިޑް-19 އާ ދެކޮޅަށް ފިޔަވަޅުތަކެއް އެޅިގެން މި ދަނީ ބަލި ފެތުރުން އެއްކޮށް ހުއްޓުވަން ނޫން ކަމަށާއި، ރާއްޖެ އާއި އެހެނިހެން ތަރައްގީވެފައިވާ ގައުމުތަކުގެ އެންމެ ބޮޑު ކަންބޮޑުވުމަކީ ސިއްހީ ދާއިރާގެ ރިސޯސްތައް އެއްކޮށް ފުރިދާނެތީ ކަމަށެވެ.\n"ފުރިގެން އެޑްމިޓްވާނެ އެނދެެއް ނުލިބި، މިކަހަލަ ހާލަތަކަށް ދިއުން މީގައި މި އޮންނަނީ، އޭގެ މާނައަކީ އެކަށީގެންވާ ފަރުވާ ޕޭޝަންޓުންނަށް ނުދެވިދާނެތީ". ޑރ. ޝާން ވިދާޅުވިއެވެ.\nއެގޮތުން މިދިޔަ ޑިސެމްބަރު މަސްތެރޭ އައިސީޔޫގައި ބަލި މީހަކު ނެތް ދުވަސްތައް ވެސް ދިޔަ ކަން އޭނާ ވަނީ ފާހަގަކުރައްވާފައެވެ. ނަމަވެސް މިއަދު ދަރުމަވަންތަ ހޮސްޕިޓަލުގެ އައިސީޔޫގެ 50 އިންސައްތަ ފުރިފައިވާ ކަމަށް ޑރ. ޝާން ވިދާޅުވިއެވެ. އަދި ހުޅުމާލޭ މެޑިކަލް ފެސިލިޓީގައި ވެސް އެޑްމިޓްކޮށްގެން ފަރުވަދެމުންދާ މީހުންގެ އަދަދު ވަރަށް މައްޗަށް އަރާފައިވާ ކަމަށް އޭނާ ވިދާޅުވިއެވެ.\n"ވަރަަށް މަދުވޭ އެބަ،ކެޕޭސިޓި ފުލްވަނީއޭ، އެހެންވީމަ މި ސްޕްރެޑް ވުން، ހޮސްޕިޓަލުގައި ފަރުވާ ބޭނުންވާ ޕޭޝަންޓުންގެ އަދަދު މަދުކުރުން މިއީ ވަރަށް މުހިއްމު ކަމެކޭ" ޝާން ވިދާޅުވިއެވެ.\nއޭނާ ވިދާޅުވީ، ކޮވިޑް-19 ވަރަށް ބޮޑަށް ފެތުރިގެން ހިނގައްޖެނަމަ، އެކަަމަށް ޑޮކްޓަރުންނާއި ނަރުހުންގެ އަދަދުތައް ވަރަށް މަދު ކަމަށެވެ. އަދި މިހާރު މާލެ ސަރަހައްދުގައި ބަލި ފެތުރެމުންދަނީ ފަރުވާ ކުޑަވަގެން ކަމަށާއި، އެހެންކަމުން އައިސީޔޫ ބެޑްތައް އިތުުރު ކުރެވިދާނެ ކަަމަށެވެ. އޭނާ ވަނީ ހުޅުމާލެ މެޑިކަލް ފިސިލިޓީގައި އައިސީޔޫ ބެޑްތައް އިތުރު ކުރެވިދާނެ ކަން ފާހަގަކުރައްވާފައެވެ. އަދި ވެންޓިލޭޓަރ އެވަރަށް ހުރިކަން ވެސް ފާހަގަކުރައްވާފައެވެ.\n"އެކަމަކު ހިއުމަން ރިސޯސްއެއް ނެތް، ދެން އަނެއް ތަންކޮޅަކީ ހަމަ އަޅުގަނޑުމެން އެޑްމިޓްކޮށްފައި ފަރުވާދޭ މީހުން އިތުރުވެގެން ދާހެން، ހުޅުމާލެ މެޑިކަލް ފެސިލިޓީ އަދި ދަރުމަވަންތަަ އައިސީޔޫގައި އެޑްމިޓްކޮށްގެން ފަރުވާދެމުންދާހެން، އަޅުގަނޑުމެން ޑޮކްޓަރުންނާއި ނަރުހުން މި ނަގަން ޖެހެނީ ނޮން ކޮވިޑް ކަންތަކަށް". ޑރ. ޝާން ވިދާޅުވިއެވެ.\nއަދި ސްޓާފުން ފައްސިވުން ފަދަ ކަންކަން ދިމާވަމުންދާ ކަމަށް އޭނާ ވިދާޅުވިއެވެ.\nއެހެންކަމުން މިކަމަށް ވަރަށް ބޮޑަށް ސަމާލުވުމަށް އޭނާ ވަނީ އެދިފައެވެ. އެއީ އެކަށީގެންވާ ފަރުވާ ދެވޭނީ ހިއުމަން ރިސޯސް ހުރެގެންކަމުގައިވާތީ ކަމަށް އޭނާ ވިދާޅުވިއެވެ.\nޖެނުއަރީ 29, 2021 18:24\nތިކަހަލަ ތަނެއް ރައީސް ޔާމީނު އަޅާފައިހުރިކަން ކިހާ ރަގަޅު!\nޖެނުއަރީ 29, 2021 18:26\nވައްކަން ކޮށްގެން ހެއްދެވި ބިރުވެރި ހޮހޮޅައިގެ ޚިދުމަތް ތެރިކަމާއެވެ.\nމިވަރުވެގެން ދާއިރުވެސް ކީއްވެޔޯދެން ސްކޫލް ތައް ބަންދުނުކުރަނީ.\nމިގައުމުގަ މާސްކު އެޅުންމަޖުބޯރޯ އެކަމަކު މާސްކު ނައަޅާއުޅޭމީހުން ގެ ކަންތައްބަލާނެ ބަޔަކުނެތް ސީޕީ ހަމީދު އިސްތިއު ފާ ދިނުން މާރަނގަޅުވާނެ\nޖެނުއަރީ 29, 2021 18:39\n2 މީހުންގެ ޖާގައިގެ އައިސީޔޫ އެއްނަމަ 1 ބޭއްވީމަ %50 ފުލުވީ\nޖެނުއަރީ 29, 2021 19:40\nޖެނުއަރީ 29, 2021 19:22\nމިވަރު ވާއިރުވެސް ސްކޫލްތައް ބަންދު ނުކުރަނީ ކީއްވެތޯ؟؟؟؟\nގިޔާސުއްދީން ސްކޫލް ވެސް ބަންދު ކުރީމަ ހުޅުވަންއެންގީ... ހިތާމަ ހުރި ކަމެއް... ކިހާ ވަރެއް ވަންދެންތޯ މިތިއްބަވަނީ...\nޖެނުއަރީ 29, 2021 21:14\nދަރުމަވަންތަ ހޮސްޕިޓަލުގެ އައިސީޔޫގެ 100ޕަސެންޓަކީ ކިހާވަރެއް؟\nޖެނުއަރީ 29, 2021 23:43\nއަޅުގަނޑު ވަރަށް އުފާވޭއެބަ.\nޖެނުއަރީ 30, 2021 00:01\nދަރުމަވަންތަ ހޮސްޕިޓަލް ޒަމާނީފެންވަރައް ހަދާދިނީތީ އެކަމުގެ ހަސަދައިގަ ރ.ޔާމިނުގެ ކިބައިން މިސަރުކާރު ހަސަދައިގެ ބަދަލު ހިފިޔަސް، އެފަދަ ތަނެއް ތަރައްގީކޮއްދެއްވީތީ ރ.ޔާމިނައް ސުކުރުވެރިވަން\nޖެނުއަރީ 30, 2021 00:36\nމައިމޫނާ އުފާފަށެއްވާނެތާ ދޯ..


Helmet Naalhaa Meehun Report Kuran Haassa Number Thaarafkohffi - Vaguthu\nހެލްމެޓް ނާޅާ މީހުން ރިޕޯޓް ކުރަން ހާއްސަ ނަމްބަރެއް ތައާރަފްކޮށްފި\nސިނަމާލެ ބުރިޖާއި، ބުރިޖާއި ގުޅިފައިވާ ހަލި މަގު (ހައިވޭ)ގައި ހެލްމެޓާ ނާޅާ ސައިކަލު ދުއްވާ މީހުން ރިޕޯޓް ކުރަން ހާއްސަ ނަމްބަރެއް ޓްރެފިކް ފުލުހުން ތައާރަފްކޮށްފިއެވެ.\nފުލުހުންގެ ޓްރެފިކް ޑިޕާޓްމެންޓުން ފޭސްބުކްގައި ކުރި ޕޯސްޓެއްގައި ވިދާޅުވީ، ހެލްމެޓް ނާޅާ ބުރިޖު އަދި ހައިވޭގައި ދުއްވައިގެން އާއްމު ފަރާތްތަކުން ފޮނުވާ ފޮޓޯތަކުގައިވާ ފަރާތްތައް ޓްރެފިކް ފުލުހަށް ހާޒިރުކޮށް ފިޔަވަޅު އަޅާފައިވާ ކަމަށެވެ.\nއަދި އާއްމު ފަރާތުން ލިބޭ އެއްބާރުލުމާއި އެހީތެރިކަމަށް ފުލުހުން ވަނީ ޝުކުރު ދަންނަވާފައެވެ.\nފުލުހުން ވިދާޅުވީ، ހެލްމެޓް ނާޅާ މީހުންގެ މައުލޫމާތު 9926091 ނަމްބަރަށް ވައިބާ ކުުރުމަށް ނުވަތަ 9888999 އަށް ވަޓްސްއެޕް މެދުވެރިކޮށް ރިޕޯޓް ކުރެވޭނެ ކަމަށެވެ.\nއެއްގަމު ދަތުރުފަތުރުގެ ގާނޫނުގައިވާ ގޮތުގެ މަތިން 30 ކިލޯ މީޓަރު ބާރު މިނުގައި ދުއްވޭ މަގުތަކުގައި ސައިކަލް ދުއްވަންވާނީ ހެލްމެޓު އަޅައިގެންނެވެ.\nއަދި މި ގަވާއިދާއި ހިލާފުވާ ފަރާތްތައް ފުރަތަމަ ފަހަރު 500 ރުފިޔާއިން ޖުރިމަނާ ކުރާއިރު ދެވަނަ ފަހަރަށް ދުއްވައިފިނަމަ 750 ރުފިޔާ އަދި ތިންވަނަ ފަހަރަށް ދުއްވައިފިނަމަ 1000 ރުފިޔާއިން ޖޫރިމަނާ ކުރުމަށް ގަވާއިދުގައިވެއެވެ.\nއޮގަސްޓް 23, 2019 15:16\nޢެކަކުވެސް ރިޕޯޓެއް ކުރާނެކަމެއް ނެތް. ތިޔަކަހަލަ ކަންކަން ބަލަހައްޓަން ދިވެހި ރައްޔިތުންގެ ފައިސާއިން ބޮޑު މުސާރަދީފަ\nފުލުހުން ބައިތިއްބާފަ އެތިބެނީ ކަމަކު. މަސްއޫލިއްޔަތު އަދާނުކުރެވޭނަމަ އިސްތިއުފާ ދީ. އެއިރުން ކަންކުރެވޭބަޔަކަށް ފުރުސަތު ލިބޭނީ.\nއޮގަސްޓް 23, 2019 15:27\nހުރިހާމަގެއްގަވެސް ގަޑިއަކު 30 ކިލޯމީޓަރު ބާރުމިނުގަ ދުއްވުން ހުއްދަ. ކީކޭބާ ތިޔަކިޔަން އުޅެނީ. ތިޔަބުނާގޮތުން ހުރިހާމަގެއްގަވެސް ދުއްވޭނީ ހެލްމެޓް އަޅައިގެންތާ. އެކަމަކު ހުރިހާމަގެއްގަ ދުއްވާއިރު ހެލްމެޓް އަޅަން ނުޖެހޭކަން ކުޑަކުދިންނަށްވެސް އެގޭ. ލަލަލާ.\nއޮގަސްޓް 23, 2019 17:40\nއައި އެމް ރިޕޯޓިންގ ނަވާޒު


El Clasico: Barca aai Real ge kurimathilun evvaruvejje - vNews.mv\nބާސާ އާއި ރެއާލް ބައްދަލުކުރި މެޗުގެ ތެރެއިން ---\nއެލް ކްލަސިކޯ: ބާސާ އާއި ރެއާލްގެ ކުރިމަތިލުން އެއްވަރުވެއްޖެ\nއިސްމާޢީލް ޝާހު (ކުޑަ ޝާހު) Barcelona | 19 December 2019, 05:37\nދުނިޔޭގެ ފުޓްބޯޅައިގައި އެންމެ ބޮޑަށް ސަމާލުކަން ދޭ މެޗު ކަމަށްވާ ބާސެލޯނާ އާއި ރެއާލް މެޑްރިޑް ބައްދަލުކުރި އެލް ކްލަސިކޯ މެޗު ލަނޑެއް ނުޖެހި އެއްވަރުވެއްޖެއެވެ.\nމި މެޗު އެންމެ ފުރަތަމަ ކުޅެން ހަމަޖެހިފައި އޮކްޓޯބަރު މަހުގެ 26 ވަނަ ދުވަހު އެވެ. އެކަމަކު އެފަހަރު މެޗު ފަސްކުރީ ކެޓަލޫނިއާ ވަކި ދައުލަތަކަށް ހެދުމަށް އެސަރަހައްދުގައި ސިޔާސީ ހަމަނުޖެހުންތަކެއް ހިނގަމުންދާ ދުވަސްވަރަކަށް ވުމާއި ގުޅިގެންނެވެ.\nރޭ ބާސާގެ ދަނޑުގައި ކުޅުނު މެޗު ލަނޑެއް ނުޖެހި އެއްވަރުވިއިރު، މިއީ 2002 ވަނަ އަހަރުގެ ނޮވެމްބަރު މަހަށްފަހު ލަނޑެއް ނުޖެހި އެއްވަރުވި ފުރަތަމަ އެލް ކްލަސިކޯ މެޗެވެ.\nރޭގެ މެޗުގައި ރަނގަޅަށް ކުޅެފައިވަނީ ރެއާލުންނެވެ. އެގޮތުން އެޓީމުން ވަނީ ބާސާގެ ގޯލަށް ނުރައްކާތެރި ގިނަ ހަމަލާތަކެއްވެސް ފޮނުވާލާފައެވެ. އެގޮތުން ފުރަތަމަ ހާފުގައި ކެސެމެއިރޯ އާއި ވަލްވޭޑޭ ފޮނުވާލި ހަމަލާތައް ބާސާގެ ގޯލްކީޕަރު މާކް-އަންދްރޭ ޓާ ސްޓޭގަން ވަނީ ހުށިޔާރުކަމާއެކު ދިފާއުކޮށްފައެވެ.\nމި މެޗުގައި ދެ ޓީމަށްވެސް އެންމެ އެދެވޭ ކުޅުމެއް ނުދެއްކުނުއިރު، ދެވަނަ ހާފުގައި ގެރެތު ބޭލް ވަނީ ގޯލެއް ޖަހާފައެވެ. އެކަމަކު ބޭލްއަށް ބޯޅަދިން ފާލަންޑް މެންޑީ އޮފްސައިޑުގައި ހުރުމާއެކު، ވީޑިއޯ އެސިސްޓެންޓް ރެފްރީ (ވީއޭއާރް)ގެ އެހީ ހޯދުމަށްފަހު ރެފްރީ ވަނީ އެ ގޯލް ބަލައިނުގަންނަށް ނިންމާފައެވެ.\nމި މެޗުގައި ބާސާއަށް ގޯލެއް ޖެހުމަށް އެންމެ ރަނގަޅު ފުރުސަތެއް ލިބިގެންދިޔައީ އެޓީމުގެ ކެޕްޓަން ލިއޮނެލް މެސީއަށެވެ. އޭރިއާ ތެރެއިން މެސީއަށް ރަނގަޅު ހަމަލާއެއް އުފައްދަން ފުރުސަތު ލިބުނު ނަމަވެސް، މެސީ ފޮނުވާލަން މަސައްކަތްކުރި ބޯޅަ ދިޔައީ އޭނާގެ ފައިގައި ރަނގަޅަށް ލައްވާނުލައެވެ.\nބާސާގެ ދަނޑުގައި ރޭ ކުޅުނު އެލް ކްލަސިކޯ މެޗު އެއްވަރުވިއިރު، މި މެޗުން ޕޮއިންޓެއް ހޯދާ ރެއާލްގެ ކޯޗު ޒައިނުއްދީން ޒިދާން ވަނީ އެ ކްލަބުގެ ރެކޯޑެއް ހަދާފައެވެ. އެއީ ބާސާގެ ދަނޑުގައި ޖެހިޖެހިގެން ކުޅުނު ފަސް މެޗުން ބަލިނުވެ ނިންމާލި ފުރަތަމަ ރެއާލްގެ ކޯޗުގެ ޝަރަފެވެ.\nރޭގެ ނަތީޖާއާއެކު ސްޕެނިޝް ލީގު ތާވަލުގެ އެއްވަނައިގައި އަދިވެސް އޮތީ ބާސާއެވެ. ދެވަނައިގައި އޮތް ރެއާލް މެޑްރިޑާއި ބާސާއަށްވެސް 36 ޕޮއިންޓު ލިބިފައިވާއިރު، ބާސާއަށް ކުރިލިބެނީ ގޯލުގެ ތަފާތުންނެވެ. ތާވަލުގެ ތިންވަނައިގައި އޮތް ސެވިއްޔާއަށް ލިބިފައިވަނީ 31 ޕޮއިންޓެވެ.


PSG Mirey Kulhey Match Gai Messi, Neymar , Mbappe Fennane - Vaguthu\nފްރެންޗް ލީގުގައި މިރޭ ރެއިމްސް އާއި ދެކޮޅަށް ކުޅޭ ޕްރިސް ސެއިންޓް ޖާމަން (ޕީއެސްޖީ) ކުޅޭ މެޗުގެ ސްކޮޑުގައި ލިއޮނަލް މެސީ އާއި ނޭމާ އަދި އެމްބާޕޭ ހިމަނައިފިއެވެ .\nމިއީ ޕީއެސްޖީއާއި ގުޅުމަށްފަހު މެޗު ސްކޮޑުގައި މެސީ ހިމެނުނު ފުރަތަމަ ފަހަރެވެ. މެސީ ޕީއެސްޖީއާއި ގުޅުމަށްފަހު އެ ޓީމު މިހާތަނަށް ކުޅުނު ދެ މެޗުގެ ސްކޮޑުގައި މެސީ ނުހިމަނައެވެ.\nމެސީއާއި ނޭމާ މެޗަކުން ފެނިފައިވަނީ އެންމެ ފަހުގެ ކޮޕާ އެމެރިކާގެ ފައިނަލް މެޗުންނެވެ. ޕީއެސްޖީ އެންމެ ފަހުން ކުޅުނު ދެ މެޗުގައިވެސް މެސީ އާއި ނޭމާ ހިމަނާފައިނުވެއެވެ. އެ ދެ މެޗުންވެސް ފަސޭހަކަމާއި އެކު ޕީއެސްޖީ ވަނީ މޮޅުވެފައެވެ.\nމެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޕީއެސްޖީގެ ކޯޗު ޕޮޗެޓީނޯ ބުނީ މި މެޗުން މެސީ ފެނުމުގެ ފުރުސަތު އެބައޮތް ކަމަށާއި އެއީ އެންމެ ފަހު ވަގުތު ޓީމުން ނިންމާނެ ނިންމުމެއް ކަމަށެވެ. އަދި މުޅި ޓީމުވެސް އޮތީ ފިޓުކޮށްކަމަށް ކޯޗު ބުންޏެވެ.\nނިމިގެންދިޔަ ޓްރާންސްފަރ ބާޒާރުގައި ޕީއެސްޖީން ވަނީ ނަން މަޝްހޫރު ގިނަ ކުޅުންތެރިންތަކެއް ހިލޭ އެއްބަސްވުމުގެ ދަށުން ގެނެސްފައެވެ. އެއީ ރެއާލް މެޑްރިޑްގެ ކުރީގެ ކެޕްޓަން ސާޖިއޯ ރާމޯސް އާއި ނެދަލޭންޑްސްގެ ކެޕްޓަން ޖިއޮޖީނިއޯ ވައިނަލްޑަމް އާއި އިޓަލީގެ އެއްްވަނަ އަދި ޔޫރޯގެ މޮޅު ކުޅުންތެރިޔާ ޖިއަންލުއިޖީ ޑޮނަރުއްމާ ފަދަ ކުޅުންތެރިންނެވެ.\nޕީއެސްޖީއާއެކު ވި އެއްބަސްވުމުގެ ދަށުން މެސީއަށް އަހަރަކު 35 މިލިއަން ޕައުންޑް ލިބިގެންދާނެ އެވެ. އަދި އެޑް އޮންސްގެ ގޮތުގައި އިތުރު އަދަދުތަކެއް މެސީއަށް ލިބިގެންދާނެ އެވެ. ބާސެލޯނާގައި ގާތްގަނޑަކަށް 20 އަހަރު ހޭދަކުރުމަށްފަހު މެސީ ޕީއެސްޖީއާއި ގުޅުނީ ހިލޭ ޓްރާންސްފަރ އެއްގެ ދަށުންނެވެ.\nޕީއެސްޖިއާއި ރެއިމްސް ބައްދަލުކުރާ މެޗު ފަށާނީ ރާއްޖެގަޑިން މިރޭ 23:45 ގައެވެ.\nނޭމާ 8 ހަފްތާ އަށް ކުޅުމާ ދުރުގައި ހުންނަން ޖެހޭނެ\nނޭމާގެ ކުޑަހުޅު އެނބުރުނީ ނުރައްކާތެރި ގޮތަކަށް، ކުޅުމާ ދުރަށް!


World Transfer record fee muguraalumah fahu Neymar PSG ah\nވޯލްޑް ޓްރާންސްފާ ރެކޯޑް ފީ މުގުރާލުމަށްފަހު ނޭމާ ޕީއެސްޖީއަށް ސޮއިކޮށްފި\nނޭމާ ޕީއެސްޖީއަށް ބަދަލުވީ 222 މިލިއަން ޔޫރޯ އަށް\nކ. މާލެ |4އޯގަސްޓް 2017 | ހުކުރު 04:49 | 3,184\nޕީއެސްޖީއަށް ނޭމާ ބަދަލުވުން - ގޯލް.ކޮމް\nވޯލްޑް ޓްރާންސްފާ ރެކޯޑް ފީ މުގުރާލުމަށްފަހު ބާސެލޯނާގެ ނޭމާ ޕެރިސް ސެއިންޓް ޖާމަން (ޕީއެސްޖީ) އަށް ސޮއިކޮށްފި އެވެ.\nއުމުރުން 25 އަހަރުގެ ނޭމާ ޕީއެސްޖީ އަށް ސޮއިކޮށްފައިވަނީ 222 ޔޫރޯ އަށެވެ. ފަސް އަހަރު ދުވަހުގެ އެއްބަސްވުމެއްގެ ދަށުން އޭނާ ޕީއެސްޖީއަށް ބަދަލުވެފައިވާއިރު، އަހަރެއްގެ މައްޗަށް 45 މިލިއަން ޔޫރޯ ލިބޭނެ އެވެ. މީގެއިތުރުން ހަފްތާއެއް މައްޗަށް 865،000 ޔޫރޯ ލިބޭނެއެވެ.\nއެންމެ އަގުބޮޑުކޮށް ކްލަބް ބަދަލުކުރި ދެވަނަ ކުޅުންތެރިޔަކީ މިދިޔަ އަހަރުގެ އޮގަސްޓްމަހު ޔުވަންޓަސް ދޫކޮށްލުމަށްފަހު އަނބުރާ މެންޗެސްޓާ ޔުނައިޓެޑަށް ބަދަލުވި ޕައުލް ޕޮގްބާގެއެވެ. އޭނާ އެ ކްލަބަށް ބަދަލުވެފައިވަނީ 89 މިލިއަން ޕައުންޑަށެވެ.\nޕީއެސްޖީއަށް ބަދަލުވުމަށްފަހު ނޭމާ ބުނީ ޕީއެސްޖީއަކީ ޔޫރަޕްގައިވެސް އެންމެ އުންމީދީ ކްލަބް ކަމަށާއި، އެ ކްލަބާއެކު ކޮންމެ ޗެލެންޖަކާވެސް ކުރިމަތިލާން އޭނާ ހުރީ ތައްޔާރަށް ކަމަށެވެ. އެގޮތުން އާ ޓީމް މޭޓުންގެ އެއްބާރުލުމާއެކު ޓީމަށް ކާމިޔާބު ހޯދައިދޭން ކެތްމަދުވެފައިހުރި ކަމަށްވެސް ނޭމާ ވަނީ ބުނެފައެވެ.\nނޭމާ ޕީއެސްޖީއަށް ބަދަލުވިކަން އެ ކްލަބުންވެސް ވަނީ ކަށަވަރުކޮށްދީފައެވެ. މީގެއިތުރުން ނޭމާ ވަނީ ބާސާގެ ކުޅުންތެރިން، ސަޕޯޓަރުން އަދި މެނޭޖްމަންޓަށް ޝުކުރު އަދާކޮށް ކުޑަ ބަޔާނެއްވެސް ނެރެފައެވެ. އެ ބަޔާނުގައި ނޭމާ ވަނީ ބާސާ އޮންނާނީ އަބަދުވެސް އޭނާގެ ހިތު ތެރޭގައި ކަމަށް ބުނެފައެވެ.\nނޭމާ ހޯދުމަށް މި ޓްރާންސްފާ ބާޒާރުގައި ގިނަ ކްލަބްތަކަކުން ވަނީ މަސައްކަތްކޮށްފައެވެ. އޭގެ ތެރޭގައި މެންޗެސްޓާ ޔުނައިޓެޑް އަދި ޖަރުމަންގެ ކްލަބްތައްވެސް ހިމެނެއެވެ.\nބްރެޒިލްގެ ސަންޓޯސްގައި ކާމިޔާބު ދުވަސްތަކެއް ހޭދަކުރުމަށް ފަހު ނޭމާ ބާސާ އަށް ބަދަލުވީ 2013 ވަނަ އަހަރެވެ. އެގޮތުން އޭނާ ވަނީ މިހާތަނަށް އެޓީމަށް ކުޅުނު 186 މެޗުގައި 105 ލަނޑު ކާމިޔާބުކޮށް އެޓީމާއެކު ސްޕެނިޝް ލީގު ދެފަހަރު، ކޮޕާ ޑެލްރޭ ދެފަހަރު، ސްޕެނިޝް ސުޕާކަޕް، ޔުއެފާ ޗެމްޕިއަންސް ލީގު އަދި ފީފާ ކްލަބް ވޯލްޑް ކަޕް ވެސް ކާމިޔާބުކޮށްފައެވެ.\nބްރެޒިލް ގައުމީ ޓީމާއެކު އޮލިމްޕިކްސް ރަން މެޑަލް މިދިޔަ އަހަރު ކާމިޔާބުކުރި ނޭމާ ވަނީ ގައުމީ ޓީމަށް ކުޅުނު 77 މެޗުގައި 52 ލަނޑު ކާމިޔާބުކޮށްފައެވެ. މީގެ އިތުރުން އޭނާ ވަނީ ފީފާ ކޮންފެޑެރޭޝަންސް ކަޕް 2013 ވަނަ އަހަރު އަދި ސައުތް އެމެރިކަން ޔޫތް ޗެމްޕިއަންޝިޕް 2011 ވަނަ އަހަރު ބްރެޒިލްއާއެކު ކާމިޔާބުކޮށްފައެވެ.


New aai Maziya match ge massalathakeh balan fashaifi | Mihaaru\nމާޒިޔާގެ ސަމުއްޓެ (ކ) ނިއުގެ ގަލާޑޯ އަތުން ބޯޅަ ހޯދަން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\n30 ނޮވެމްބަރ 2017 - 08:404comments\nނިއު އާއި މާޒިޔާ ކުޅުނު މެޗުގެ ފަހު ފަސް މިނިޓާއި އިތުރު ވަގުތުގެ ތެރޭގައި ދެ ޓީމުގެ ފައުލުތައް ގިނަވެ ކޮންމެވެސް ވަރެއްގެ ހަމަނުޖެހުންތަކެއް ހިނގައި ގިނަ ކުޅުންތެރިންތަކަކަށް ވަނީ ކާޑު ދައްކައިފަ އެވެ. އެ ވަގުތު ކާޑު ދެއްކި ކުޅުންތެރިންގެ ތެރޭގައި މާޒިޔާގެ ޔަސްފާދު ހަބީބު (މުލަކޭ) އާއި އިސްމާއިލް އީސާ (މެސީ) އަދި މުހައްމަދު އިރުފާން (އިރޭ) އާއި ނިއު ރޭޑިއަންޓުގެ އަލީ ފާސިރު (ސެންޓޭ) ހިމެނެ އެވެ.\nމުލަކޭ އާއި އީސަ އަށް ކާޑު ދެއްކި މެޗުގެ ރެފްރީ މުހައްމަދު ޖާވިޒް ގައިގައި ނިއުގެ އިބްރާހިމް ފަޒީލް (އޮއްޕޮ) އަތްލުމުން އޭނާ އަށް ކާޑު ދައްކަން ޖެހޭނެ ކަމަށް ބުނެ އެޕީލް ކުރުމުންނެވެ. އިރޭ އަށް ކާޑު ދެއްކީ ސެންޓޭ އަށް ފައުލު ކުރުމުންނެވެ. އަދި ސެންޓޭ އަށް ކާޑު ދެއްކީ މުލަކޭ އަށް ކުރި ފައުލަކާ ގުޅިގެންނެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރަ"ށް ވިދާޅުވީ ނިއު އާއި މާޒިޔާ ބައްދަލުކުރި މެޗުގައި ހިނގާދިޔަ ކަންތައްތަކެއްގެ މައްސަލަ ބަލަން ފަށާފައިވާ ކަމަށެވެ.\n"ޑިސިޕްލިނަރީ ކޮމިޓީން ވަނީ މައްސަލަ ބަލަން ފަށާފައި. އެކަން ކްލަބަށް ވެސް ވާނީ އަންގާފައި،" އޭނާ ވިދާޅުވި އެވެ.\nނިއު އިން ބުނީ އެ ޓީމާއި މާޒިޔާ ބައްދަލުކުރި މެޗުގައި ހިނގާދިޔަ ކުޅިވަރުގެ ރޫހާ ހިލާފު މައްސަލަތަކެއް އެފްއޭއެމުން ބަލަން ފަށާފައިވާކަން އެ ކްލަބަށް އަންގާފައިވާ ކަމަށެވެ.\nމި އަހަރުގެ މިހާތަނަށް ވަނީ ގިނަ ކުޅުންތެރިންތަކަކާއި ޓީމުތަކަށް އަދަބު ދީފަ އެވެ. އޭގެ ތެރޭގައި މާލޭ ލީގުގައި ނިއު އާއި އީގަލްސް ކުޅުނު މެޗަށް ފަހު ހިނގާދިޔަ ހަމަނުޖެހުންތަކުގައި ބައިވެރިވި ކުޅުންތެރިންނަށް ވަނީ ބޮޑު ސަސްޕެންޝަންތަކެއް އައިސްފަ އެވެ.\nއޭގެ ފަހުން ޕްރިމިއާ ލީގުގައި މާޒިޔާ އާއި ގްރީން ސްޓްރީޓްސް ބައްދަލުކުރި މެޗާއި ށ. މިލަންދޫ އާއި ދ. ކުޑަހުވަދޫ ކުޅުނު މެޗު ފުރިހަމަ ނުކޮށް ގްރީން ސްޓްރީޓްސް އާއި ކުޑަހުވަދޫ އިން ދަނޑުން ފޭބުމުން އެ ޓީމުތަކަށް ވަނީ އިންޒާރުދީފަ އެވެ.


SunOnline: Messi ge4goal aa eku Barcelona ah bodu molheh\nޢަބްދުﷲ އައިމަން 23 Feb 2020, 09:27\nއެއިބާއާ ދެކޮޅަށް ކުޅުނު މެޗުގައި ބާސެލޯނާގެ ފޯވާޑް މެސީ ގޯލު ޖެހުމަށްފަހު އުފާފާޅު ކުރަނީ --- ފޮޓޯ: ރަޔަން ބެންސަން\nކެޕްޓަން ލިިއޮނެލް މެސީގެ ހަތަރު ގޯލާ އެކު އެއިބާ އަތުން ބޮޑު މޮޅެއް ހޯދައި، ބާސެލޯނާ ތާވަލުގެ އެއްވަނައަށް ޖެހިލައިފި އެވެ.\nބާސެލޯނާގެ ކޭމްޕް ނޫ ސްޓޭޑިއަމުގައި ރޭ ކުޅުނު އެ މެޗުން އެއިބާގެ މައްޗަށް އެ ޓީމުން ކުރި ހޯދީ 0-5 ގެ ތަފާތު ބޮޑު ނަތީޖާއަކުންނެވެ. މި މޮޅާ އެކު 25 މެޗު ކުޅެގެން ލިބުނު 55 ޕޮއިންޓާ އެކު ބާސެލޯނާ އެއްވަނައަށް ޖެހިލާފައިވާ އިރު އަލުން އެއްވަނައަށް އެރުމުގެ ފުރުސަތު ވާދަވެރި ރެއާލް މެޑްރިޑް ވަނީ ނަގާލައިފަ އެވެ. ރެއާލް މެޑްރިޑް ރޭ ކުޅުނު މެޗުން ލެވަންޓޭ އަތުން ބަލިވީ 0-1 އިންނެވެ.\nއެންމެ ފަހުން ކުޅުނު ހަތަރު މެޗުގައި ވެސް ގޯލެއް ނުޖެހި ދިޔަ މެސީ ރޭގެ މެޗުގައި ތަފާތު މޮޅު ކުޅުމެއް ދެއްކި އިރު އޭނާ ބާސެލޯނާއަށް ގޯލު ހުޅުވައިދިނީ މެޗުގެ 14 ވަނަ މިނަޓުގައެވެ. ކައިރިއަށް އައި ތިން ކުޅުންތެރިން ކަޓުވާލާފައި ގޮސް މެސީ އެ ގޯލު ޖެހި އިރު އިދިކޮޅު ޓީމުގެ ކީޕަރު ހުރީ ގުޑިލާން ވެސް ނޭންގިފަ އެވެ.\nމެސީގެ ގޯލާ އެކު ބާސެލޯނާއިން ޓީމު ކުރިއަށް ޖައްސައި ހަމަލާތައް އިތުރު ކުރި އިރު މެސީ އޭނާގެ ދެވަނަ ގޯލު ޖެހީ 37 ވަނަ މިނަޓުގައެވެ. މި ގޯލު ވެސް މެސީ ޖެހީ ދެ ކުޅުންތެރިން ކަޓުވާލުމަށްފަހި ގޯލުގެ އަރިމަތި ކަނަށް ބޯޅަ ފޮނުވާލައިގެންނެވެ.\nއޭގެ ދެ މިނަޓުފަހުން މެސީ ވަނީ އޭނަގެ ހެޓްރިކް ފުރިހަމަ ކޮށްފަ އެވެ. އިދިކޮޅު ކުޅުންތެރިއެއް ޑިފެންސްގައި ހޯދި ގޯހެއްގެ ފައިދާ ނަގައި ގޯލު ކުރިމައްޗަށް ހުއްޓި މެސީ ގޯލަށް ޖެހުމުގެ ބަދަލުގައި އެ ޓީމުގެ ފޯވާޑް ގްރީޒްމަންއަށް ޖައްސާލި ވަގުތު އެއިބާގެ ޑިފެންޑަރު އައިސް ބޯޅަ ހޯދަން އުޅުމުގެ ތެރޭގައި އަލުން އަނބުރާ ބޯޅަ ލިބުނީ މެސީ އަށެޗެ. މެސީ އިތުބާރާ އެކު އެ ބޯޅަ ގޯލަށްފޮނުވާލީ ތިރި ތިރިންނެވެ.\nދެވަނަ ހާފު ފެށިގެން އެއިބާއިން ކުޅުން ރަނގަޅުކޮށް ހަމަލާތަކެއް އުފެއްދި އެވެ. ބާސެލޯނާގެ ޑިފެންޑަރު ޖެރާޑް ޕީކޭއާއި ސާޖިއޯ ބުސްކެޓްއަށް ރެސްޓް ދިނުމުގެ ގޮތުން އެ ކުޅުންތެރިން އެ ހާފުގެ ކުރީކޮޅު ބަދަލު ކުރި އެއިބާއިން ވަނީ އެކަމުގެ ފައިދާ ނެގޭތޯ މަސައްކަތްކޮށްފަ އެވެ. އެކަމަކު އެ ޓީމުން ޖެހި ދެ ގޯލުވެސް ވީއޭއާރު ބެލުމަށްފަހު ގޯލެއް ކަމަށް ރެފްރީ ނިންމީ އެވެ.\nބާސެލޯނާގެ ފަހު ބަދަލަކަށް އެ ޓީމުން ކުޅެން އެރުވީ ދާދި ފަހުން އެ ޓީމާއި ގުޅުނު މާޓިން ބްރެއިތް ވެއިޓް އެވެ. އޭނާ ކުޅެން ނުކުމެ ކުޑަ ހިނދުކޮޅެއްގެ ތެރޭގައި ވަނީ މެސީއަށް އޭނަގެ ހަތަރުވަނަ ގޯލު ޖެހުމަށް އެސިސްޓްކޮށްދީފަ އެވެ. އަދި މެޗު ނިމެން ދަނިކޮށް އާތުރް މެލޯއަށް ގޯލެއް ޖެހުމަށްވެސް ބްރެއިތް ވެއިޓް ވަނީ އެސިސްޓްކޮށްދީފަ އެވެ.\nރޭގެ މެޗުގައި ޖެހި ހަތަރު ގޯލާ އެކު މެސީ ވަނީ ބޮޑު ރެކޯޑަކާ އަރައި ހަމަކޮށްފަ އެވެ. އޭނާ ވަނީ ސީދާ 1000 ގޯލު ޖެހުމުގައި ބައިވެރިވެފަ އެވެ. އެއީ 696 ގޯލާއި 304 އެސިސްޓް އެވެ.


"ބަނދަރާއެކު އިޤްތިސާދީގޮތުން ބޮޑެތި ކުރިއެރުންތަކެއް ލިބޭނެ" "ބަނދަރާއެކު އިޤްތިސާދީގޮތުން ބޮޑެތި ކުރިއެރުންތަކެއް ލިބޭނެ"\n"ބަނދަރާއެކު އިޤްތިސާދީގޮތުން ބޮޑެތި ކުރިއެރުންތަކެއް ލިބޭނެ"\nކުޑަރިކިލު ބަނދަރުގެ ބޭރު ތޮށިގަނޑު ވެއްޓިފައި\nކުޑަރިކުލި ބަނދަރުގެ އެއްގަމު ތޮށިގަނޑު ހަލާކުވެފައި\nކުޑަރިކިލު ބަނދަރުގެ އެއްގަމު ތޮށިގަނޑު ވެއްޓިފައި\nބ.އަތޮޅު ކުޑަރިކިލުގައި ސަރުކާރުން ހަދާ ބަނދަރާއެކީ ރަށަށް އިޤްތިސާދީ ގޮތުންނާއި ޢުމްރާނީގޮތުން ބޮޑެތި ކުރިއެރުންތަކެއް ލިބޭނެކަމަށް އެރަށު ކައުންސިލުން ވިދާޅުވެއްޖެއެވެ.\nޒަމާންތަކެއް ވަންދެން ހަލާކުވެފައިއޮތް މިރަށު ބަނދަރު މިހާރުވަނީ ހަދަން ފަށާފައެވެ.\nއަމިއްލަ ފަރާތެއްގެ އެހީތެރިކަމާއެކު ރައްޔިތުންގެ މަސައްކަތުން އެރަށުގައި ބަނދަރއް ހަދާފައިވަނީ 2001ވަނަ އަހަރުއެވެ. އާބާދީގެ ގޮތުން މަދު މީހުން ދިރިއުޅޭ ރަށްރަށުގައި ދެހާހުގެ ކުރީގެ އަހަރު ތަކުގައި ބަނދަރެއް ނޯވެއޭ ދެންނެވުން ދޮގަކަށް ނުވާނެއެވެ. އެއީ އޭރު އެމީހުންނަށް ލިބުނު ބޮޑު އުފަލެކެވެ. އެހެންނަމަވެސް އެއުފާ މިހާރު ވަނީ ބޮޑު ތަކުލީފަކަށްވެފައެވެ.\n2004ވަނަ އަހަރު ކުރިމަތިވި ސުނާމީ ކާރިޘާގައި ގެއްލުން ލިބުނު މިބަނދަރު މަރާމާތު ނުކުރެވި ގިނަ ދުވަސްތަކެއް ވުމާ ގުޅިގެން ހުޅަނގު މޫސުމުގެ ގަދަ ދުވަސްތަކުގައި އެރަށު މީހުން ތިބެނީ ރަށު ބަނދުވެފައެވެ. އެއީ ބަނދަރުގެ ބޭރު ތޮށި ހަލާކުވެ އެއްގަމު ވާޓަރުން ބޮޑުބައެއް ވެއްޓިފައިއޮތުމާ ގުޅިގެން އެރަށަށް ދަތުރު ކުރުމަށް ކަނޑުދަތުރުފަތުރު ކުރާ ފަރާތްތަކުން އުޒުރުވެރިވާތީއެވެ. އަދި މަސްވެރި ރައްޔިތުންތަކެއް ދިރިއުޅޭ ކުޑަރިކިލު އޮޑިވެރިން މޫސުން ގޯސްވާ ދުވަސްތަކުގައި އޮޑި ދޯނިފަހަރު ބަލަހައްޓަން ހޭލާ ތިބެންޖެހޭޖެހުމަކީ މަސްވެރިންގެ އޮތް އެންމެބޮޑު ކަންބޮޑުވުމެވެ.\nބަނދަރެއް ނެތުމުން ރަށުގެ އިޤްތިސާދު ހީނަރުވެފައިވާކަމަށާ އުމްރާނީ ގޮތުންނާއި އިޤްތިސާދީގޮތުން ފުދުން ތެރިބަޔަކަށް ރައްޔިތުންވެގެންދާނީ ލަފާ ފުރޭނެ ރަގަޅު ގޮތެއް އޮވެގެންކަމަށް އެރަށު ކައުންސިލްގެ ރައީސް ޢަބްދުލްހަންނާން އައްބާސް ވިދާޅުވިއެވެ.\nބަނދަރު ނިމިގެންދާއިރު ލޭންޑް ޔޫސްޕްލޭންގައި ބަނދަރުގައި ހިންގުމަށް ނިންމާފައިވާ މަސައްކަތްތަކާ ގުޅޭ ގޮތުން ވާހަކަ ދައްކަމުން ޢަބްދުލްހަންނާން ވިދާޅުވީ ބަނދަރުހަދާ ނިމުމުން އޭގެ ފައިދާ މުޅި ރައްޔިތުންނަށް ކުރާނެކަމަށެވެ.\n"ރަގަޅު ބަނދަރެއްނެތި ރަށެއްގައި ބަޔަކު ދިރި އުޅޭނެ ޙާލު އެއްވެސް ބަޔަކަށް ވިސްނިފައެއް ނެތް. މިކަމުގެ އާދޭސް ނުކުރާ ސަރުކާރެއް ނާދޭ. މިސަރުކާރުން މިކޮށްދޭ ކަމަކީ މުޅި ރައްޔިތުން ބަލައިގަންނާނެ އަދި އެހާމެ ރައްޔިތުން އެދި އެދި ތިބިކަމެއް." ހަންނާން ވިދާޅުވިއެވެ.\nކުޑަރިކިލު ބަނދަރު ހެދުމުގެ ޢަމަލީ މަސައްކަތް ފަށާފައިވަނީ މިމަހުގެ 13ވަނަ ދުވަހުއެވެ. ސަރުކާރުން އެމްޓީ ހޯގާޑާ ހަވާލުކޮށްގެން ހަދާ މި ބަނދަރުގެ މަސައްކަތް ބާރު ސްޕީޑެއްގައި ގެންގޮސް ވީއެންމެ އަވަހަކަށް ނިންމާލުމަކީ އެކުންފުނިން އަމާޒު ހިފާފައިވާކަމެކެވެ. މިރަށުގެ އިތުރުން ކިހާދުއާއި ދޮންފަނުގައި ހަލާކުވެފައި އޮތް ބަނދަރުގެ މަސައްކަތްވެސް އެކުންފުންނިން އަނަނީ ކުރަމުންނެވެ.


Mahsala Akee Anhenun Coat Lumeh Noon - Vaguthu\nއީނާ އެވޯޑް ނައިޓްގައި - ފޮޓޯ: މިހާރު\nދިވެހި އަންހެނުން ކޯޓް ލައިގެން އުޅޭތީ އެކަން ބޮޑު މައްސަލައަކަށް ވެގެން ދިވެހި ފިރިހެނުން އުޅޭ ކަމަށް ބުނެ ބަޔަކު ވަނީ މީސް މީޑިއާގައި ކެމްޕޭނެއް ފަށާފައެވެ. މި ކެމްޕޭންގައި އަންހެނުން ކޯޓްލައިގެން ތިބެ "ސޫޓްސްމީ" ހޭޝްޓެގް ޖަހައިގެން ފޮޓޯތަކެއް އާއްމު ކުރަމުން އެބަގެންދެއެވެ. ނަމަވެސް ފޮޓޯތައް އާއްމު ކުރާ ބައެއް މީހުންނަށް ވެސް ހަޤީޤަތުގައި މިއީ ކިހިނެއް ވެގެން އުޅޭ ކަމެއް ކަން ނޭނގެއެވެ.\nދިވެހިރާއްޖޭގެ ގައުމީ ފިލްމް އެވޯޑްގައި އަންހެނަކު ފިރިހެނެއްގެ ގޮތުގައި ހެދުން އަޅައިގެން އެ އެވޯޑް ނައިޓަށް ހާޒިރުވިއެވެ. އޭނާ އާއި އެކު އަންހެނެއްގެ ހެދުމުގައި ވެސް އަންހެނަކު ހުއްޓެވެ. މަންޒަރު ފެނުނު މީހުން ހީކުރީ އެއީ ދެމަފިރިން ކަމަށެވެ. ނުވަތަ ލޯބީގެ ގޮތުން ގުޅިގެން އުޅޭ އަންހެނަކާއި ފިރިހެނަކު ކަމަށެވެ.\nހަޤީޤަތް އެނގުނު ބައެއް މީހުން ފާޑުކިޔުން "ފިރިހެން ހެދުމުގައި" ހުރި އީނާ އަށް އަމާޒުވިއެވެ. އެއީ އެއްޖިންސުން ގުޅުން ހިންގުމަށް ހިތްވަރުދޭ ކަމެއް ކަމަށް ވެސް އެއްބަޔަކު ބުންޏެވެ. ފާޑުކިޔާ މީހުން ބުނާ ގޮތުގައި މިފަދަ ހެދުމުގައި ޖިންސް އޮޅޭގޮތައް މުޖުތަމަޢުގެ ތެރެއަށް ނިކުތުމުގެ ބޭނުމަކީ "ގޭ ރައިޓްސް" ނުވަތަ "އެލްޖީބީޓީ" ގެ ޙައްޤުތަކަށް ފާޅުގައި ވަކާލާތު ކުރުމުގެ ފެށުމެވެ.\nއޭނާ މީސް މީޑިއާގައި އާއްމުކޮށްފައިވާ އެތައް ބައިވަރު ފޮޓޯތަކުން އެނގޭ ގޮތުގައި އޭނާ މުޅިން ވެސް ހުންނަނީ ފިރިހެން ހެދުމުގައެވެ. ޕާޓީއަކަށް ދިޔަސް، މަގުމައްޗަށް ނިކުތަސް، ވަޒީފާ އަށް ދިޔަސް ހުންނަނީ ފިރިހެން ހެދުމެއްގައެވެ.\nރާއްޖޭގައި އަންހެނުން ކޯޓު ލައިގެން އާއްމުތަންތަނުގައި އުޅޭތާ އެތައް އަހަރެއް ވެއްޖެއެވެ. ކޯޓް ލައިގެން ހުރި އަންހެނަކު ކޯޓު ލައިގެން ހުރީތީ އެކަމަށް ފާޑުކިޔާ ފުރައްސާރަ ކުރުމުގެ އަމަލެއް މީގެ ކުރިން ހިނގިކަމެއް ޔަގީނުން ވެސް އެހެން މީހުންނާއި ހަމައަށް ތިލަވެފައެއް ނުވެއެވެ.\nއިސްލާމްދީނުގައި މަނާ ކުރައްވާ ކަންތައްތައް ދިވެހިންގެ ތެރޭގައި އާއްމުވަމުން ދާނަމަ އެކަމާއި ދެކޮޅަށް ވާހަކަ ދައްކާނެއެވެ.\nނަބިއްޔާ -ޞައްލަﷲ ޢަލައިހި ވަސައްލަމަ- ވަނީ، އަންހެނުން ފިރިހެނުންގެ ހެދުން ލުމާއި ފިރިހެނުން އަންހެނުންގެ ހެދުންލުން މަނާކަން އަންގަވާ އިޢްލާންކުރައްވާފައެވެ.\nމިގޮތުން އައިސްފައިވާ ޙަދީޘެއްގައިވެއެވެ: لَعَنَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  الرَّجُلَ يَلْبَسُ لِبْسَةَ الْمَرْأَةِ وَالْمَرْأَةَ تَلْبَسُ لِبْسَةَ الرَّجُلِ \nޙަދީޘުގެމާނަ: "އަންހެނުންގެ ހެދުންއަޅާ ފިރިހެނާއި، އަދި ފިރިހެނުންގެ ހެދުންއަޅާ އަންހެނާއަށް ލަޢްނަތް ހުރިކަމުގައި، ރަސޫލު -ޞައްލަﷲ ޢަލައިހި ވަސައްލަމަ- ޙަދީޘްކުރެއްވިއެވެ."\nއަދި އެހެން ޙަދީޘެއްގައިވެއެވެ: أَنَّ النَّبِيَّ  صَلَّى اللَّهُ عَلَيْهِ وَسَلَّمَ   لَعَنَ الْمُتَشَبِّهِينَ مِنْ الرِّجَالِ بِالنِّسَاءِ وَلَعَنَ الْمُتَشَبِّهَاتِ مِنْ النِّسَاءِ بِالرِّجَالِ \nޙަދީޘުގެމާނަ: "އަންހެނުންނާ ވައްތަރުވެގަންނަ ފިރިހެނުނަނަށާއި، ފިރިހެނުންނާ ވައްތަރުވެގަންނަ އަންހެނުންނަށް، ލަޢްނަތް ހުރިކަމުގައި، ރަސޫލު -ޞައްލަﷲ ޢަލައިހި ވަސައްލަމަ- ޙަދީޘްކުރެއްވިއެވެ."\nވައްތަރުވެގަތުމުގެ ތެރޭގައި، ވާހަކަދެއްކުމާއި، ހަރަކާތާއި، ހިނގުމާއި، ހެދުންއެޅުންފަދަ ކަންކަމުގައި އެއް ޖިންސު އަނެއް ޖިންސާ ވައްތަރުވެގަތުން ހިމެނެއެވެ.\nފަރުދުންނާއި އަދި ޖަމާޢަތަށް ވެސް ކުރިމަތިވާނެ އެންމެ ބޮޑު މުޞީބާތަކީ، ފިޠުރަތާ ޚިލާފުވެ ޠަބީޢަތުގެ މަގުން އެއްކިބާވުމެވެ. ޠަބީޢަތުގައި ވަނީ އަންހެނުންނާއި ފިރިހެނުންނެވެ. މިއިން ކޮންމެ ޖިންސަކަށް ވަކި ޚާއްޞަ ސިފަތަކަކާއި ޚާއްޞަ ކަންތައްތަކެއް ވެއެވެ. ކަން މިހެން އޮއްވާ ފިރިހެނުން އަންހެންދުޅާވެ، އަންހެނުން ފިރިހެންދުޅާވެއްޖެނަމަ ޠަބީޢީ ނިޒާމު އެގޮތްމިގޮތްވެ އަޚްލާޤީ ހަމަތައް ނެތިހިނގައިދާނެއެވެ.\nދުނިޔެއާއި އާޚިރަތުގައި ﷲ ލަޢްނަތްލައްވާ، އަދި މި ލަޢްނަތަށް މަލާއިކަތުން އާމީންކިއުއްވާފައިވާ މީހުންގެ ތެރޭގައި، ނަބިއްޔާ -ޞައްލަﷲ ޢަލައިހި ވަސައްލަމަ- ގުނުއްވާފައިވާ އެއްބަޔަކީ، ފިރިހެނެއްގެ ގޮތުގައި ﷲ އޭނާ އުފެއްދެވުމުން އަމިއްލައަށް އަންހެނަކަށްވެ އަންހެންދުޅާވާ މީހުންނާއި، އަންހެނެއްގެ ގޮތުގައި ﷲ އޭނާ އުފެއްދެވުމުން އަމިއްލައަށް ފިރިހެނަކަށްވެ ފިރިހެންދުޅާވާ މީހުންނެވެ.\nމިހެންވެ ނަބިއްޔާ -ޞައްލަﷲ ޢަލައިހި ވަސައްލަމަ- ވަނީ ފިރިހެނުން ރީނދޫކުލައިގެ ހެދުންލުން މަނާކުރައްވާފައެވެ. ޢަލީގެފާނު ކިބައިން އިމާމް މުސްލިމް އޭނާގެ 'ޞަޙީޙު' ގައި ރިވާކުރައްވާފައިވެއެވެ. ޢަލީގެފާނު ވިދާޅުވިއެވެ: نَهَانِيْ رَسُولُ اللَّهِ صَلَّىَ اللَّهُ عَلَيْهِ وَسَلَّمَ عَنْ التَّخَتُّمِ بِالذَّهَبِ وَعَنْ لِبَاسِ القَسِّيِّ وَعَنْ لِبَاسِ المُعَصْفَرِ\nޙަދީޘުގެމާނަ: "ރަން އަނގޮޓިއެޅުމާއި، ފަށުއި ހެދުން ލުމާއި، ރީނދޫ ހެދުން ލުން، ރަސޫލު ﷲ -ޞައްލަﷲ ޢަލައިހި ވަސައްލަމަ- ވަނީ އަހަރެންނަށް ނަހީކުރައްވާފައެވެ."\nއެހެންކަމުން ފެންނަ ކޮންމެ އެއްޗެއް ޝެއާ ކުރުމުގެ ކުރިން އަދި ކޮންމެ ކެމްޕޭނެއްގައި ބައިވެރިވުމުގެ ކުރިން ވެގެން އުޅޭ ގޮތެއް ސާފުކޮށްލުން މުހިއްމެވެ.\nނޮވެމްބަރު 21, 2019 11:03\nފިރިހެނެއްވިއްޔާ ތުނބުޅި ހުންނަންވާނެ.\nނޮވެމްބަރު 21, 2019 17:49\nފިރިހެނުންގެ ހުންނަނީ އެހެންއެއްޗެއް. ބައެއް އަންހެނުންގެވެސް ތިންބުޅިހުރޭ. އެކަމަކުއެއީ ހަމައަންހެނެއް.\nނޮވެމްބަރު 22, 2019 01:27\nދެން މަރީ އަށް ވެސް އެނގެއޭ އެކަން. އެހެން ބުނަން ނުކެރުނީއޭ...\nނޮވެމްބަރު 21, 2019 11:16\nއިސްލާމީ ގިއުގަޑުގެ ތެރޭ ތިބަާ ހުރުމުން ލިބެނީ ކޮން ގެއްލުމެއްހެއްޔެވެ މުހިއްމީ މީހަކަށް ބަރޯސާނުވެ އުޅުމުގެ ގާބިލިއްޔަތެވެ ޒަމާނީ ތައުލީމާ ހުނަރުވެރިކަމެވެ .ކޯޓުލައިގެން ހުންނަ މީހާ ގެތައުލީމެއް އަހްލާގެއްނެތިފައި މޫނު ބުރުގާ އަޅައިގެން ހުންނަ މީހާއަކީ ޓެކްނޮލޮޖީގެ ދުނިޔޭގައި ރަންތަރި އަކަށްވެފައި އަމިއްލަ ދުޝްމަން އޯގާތެރިކަމާއެކު މޭގައި ލައްކޮށް ލަން ކެރޭފަދަ އަހްލާގެއްގެ ވެރިއަކަށްވާނަމަ އެތަނުން މޮޅީ ކާކު ހެއްޔެވެ ހަޔާތުގެ ކުރިފަސް ލިބޭނީ ކާކަށް ހެއްޔެވެ ވިސްނާލަާށެވެ\nނޮވެމްބަރު 21, 2019 11:19\n"ރާއްޖޭގައި އަންހެނުން ކޯޓު ލައިގެން އާއްމުތަންތަނުގައި އުޅޭތާ އެތައް އަހަރެއް ވެއްޖެއެވެ" ހަމަ އެއްޗެކޭ ލިޔަންވިމާ ލިޔަނީދޯ؟؟ ތިޔަ ބުނާ ކޯޓްލާއަންހެނުން ތިބެނީ ބޯ ފިރެހެނެއްހެން ކޮށާފައި ފިރެހެން ބޫޓަށް އަރާފަތަ؟؟ އަންހެނުންގެ ކޯޓުގެ ގޮށް އިންނާނީ ވާތް ފަރާތުގައި. ތިޔަބުނާމީހަކު ލާފައި އެހެރަ ކޯޓުގެ ގޮށް އެހުރީ ކަނާއަތް ފަރާތުގައި، އެއީ ފިރެހެން ކޯޓެއް.\nނޮވެމްބަރު 21, 2019 14:33\nމަންޖޭ ތިހިރީ ހޭބަލިވެފަތަ ލިޔުންތެރިޔާވެސް އެބުނަނީ ހަމަ ތިވާހަކައޭ ލިޔުމުގަ އޮތް އެއްޗެއް ރަނގަޅަށް ކިޔާފަ އެއްޗެއް ލިޔެބަލަ... އޭނާ ވެސް އެބުނަނީ އަންހެނަކު ހަމަ ކޯޓެއްލިޔަކަށް ނުބެހެޔޭ މީގެކުރިޔަކުންވެސް ލާންވާ ގޮތަށް ނުލާތީއޭ ބެހެނީ\nނޮވެމްބަރު 21, 2019 14:49\nއެއީއު އެދައްކާ ވާހަކައަކީ...ކޯޓްތަކުގަވެސް އަންހެނުން ކޯޓްލައިގެން އުޅެނީ ކިތަންމެ ޒަމާނެއް.. އެމީހުން ލަނީ އަންހެން ކޯޓް.... އަންހެނަކު ފިރިހެން ކޯޓެއް ލައިގެން ފިރިހެން ސިފަ ޖެހޭހެން އުޅޭތީނު މިވާހަކަ ދައްކަން ޖެހުނީ...\nނޮވެމްބަރު 21, 2019 16:15\nމަންޖެ ހަމަތަ.ލިޔެފަ އޮތް އެއްޗެއް ގެޓެއް ނުވިދޯ\nނޮވެމްބަރު 21, 2019 11:21\nހުރި ހިތާމައެއްގެ ބޮޑުކަމާއެވެ. މިފަދަ މީހުން ބައިވެރިވާ ހަފްލާ ޝަރަފްވެރިކުރަން މިސަރުކާރުގެން ބޮޑެތިމީހުން ގޮސް އަތްޖަހަން މިތިބީ. . ކާކުގެ ދަރިއެއްބާމީ. މައިންބަފައިންނަށް ކޮންކަހަލަ ތަރުބިއްޔަތެއްބާ މިދެވުނީ. ތައުބާވެ އިސްލާހްވޭ. މަރީ ތިބާއާއި ބައްދަލު ވުމުގެ ކުރިން. . މިސަރުކާރު އައީމަ ކޮން.މެ ފަހަރަކުވެސް ދީނާއި ޚިލާފް އެތައްކަމެއް ފެންމަތިވެ. ޔާﷲއަޅަމެންގެ ތެރެއިން މަގު އޮޅިފައިވާ ފަރާތްތަކަށް ތެދުމަގު ދައްކަވާނދޭވެ. . އާމީން\nނޮވެމްބަރު 21, 2019 11:26\nއަހަރެން އިސްލާމްދަސްކުރަމެވެ އަހަރެންގެ އެންމެ ގާތް މީހުން ހައި ހީލްއާ ޖިންސްގައި ތިބެގެން މަލާމާތް ކުރަމުން ދިއައެވެ ނާތަހުޒީބު ބޯދާ މީހަކަށްވާތީއެވެ ބުނަންހެއްޔެވެ އިސްލާމް އަހަރެންގެ ހުރިހާ ކަމެއް ކާމިޔަާބު ކޮށްދެއެވެ އަހަރެން ގެ ކާމިޔާބު ގުޅިފައިވަނީ އިސްލާމް ދިިީނަަާއެވެ އަހަރެން އެފަދަމީހުންނާ ޗެލެންޖް ކުރަމެވެ ބުރުގާ ވަރަށް ސަޅިއެވެ\nނޮވެމްބަރު 21, 2019 11:33\nތި އެއްޗެއް ފެނޭގެކައިރީން ދާތަން އަބަދުވެސް .ތިއާ ޖެހިގެން ހުރި އެތިވެސް އުޅޭ ނިކަން ތިހެން އުޅެވޭތޯ ތަންކޮޅެއް އަންހެންކަމުން އަދިމުޅީން ފިޓެއްނުޥޭ.\nފިރިހެނުންނަށް ހުތުރުކުރަނީތާ ތި އެއްޗެއް އުޅޭ ގެކައިރީ\nނޮވެމްބަރު 21, 2019 11:35\nވަރަށް ރަނގަޅު ރިޕޯޓެއް.ސާބަސް ވަގުތު ނޫސް.\nނޮވެމްބަރު 21, 2019 11:36\nމިއީ ލާދީނީ މީހުން ހިންގާ ކެމްޕޭނެއް.\nނޮވެމްބަރު 21, 2019 11:38\nނޮވެމްބަރު 21, 2019 17:50\nނޮވެމްބަރު 21, 2019 11:46\nމައްސަލައަކީ ދުވަސްކޮޅަކުން ސްކޫލު ތަކުގައި އަހަރެމެންގެ ދަންނަށް ކިޔަވައިދޭން ލާޒިމް ކުރާނީ ލަވް އިޒް ލަވް، މަމް އިޒް ހީނާ ޑޭޑް އިޒް އީނާ...\nނޮވެމްބަރު 21, 2019 11:54\nއަނހެނުން ކޯޓުލިޔަސް އަންހެން ހަޒްއެއް ނެތިއްޔާ މަސަލައެއް ނެތް\nނޮވެމްބަރު 21, 2019 11:56\nއީނާގެ އިންސްޓަރ ގްރާމް ގައި އީނާއާއި އިނާ އާއި އެކު ފިލްމް އެވޯޑަށް ދިޔަ މައިހާ އާއި އިނާގެ މަންމަ އާއި ބައްޕަ ކަމަށް ބެލެވޭ ދެމީހުން (ޖުމްލަ4މީހުން) ތިބި ފޮޓޯއެއްގެ ކެޕްޝަންގައި އީނާ ލިޔެެފައިވަނީ "މައި ޕޭރްންޓްސް އެންޑް މައި ވައިފް).. އެ ފޮޓޯގައިވެސް އީނާ ލައިގެން ހުންނަނީ ފިރިހެން ހެދުމެއް.. މައިހާ ހުންނަނީ އަންހެން ހެދުމުގައި.. އެމީހުން ހިތުން ހަސްބަންޑް އެންޑް ވައިފް.. މައިހާ އަކީ ކުރިން ބުރުގާ އަޅައިގެން އުޅުނު ކުއްޖެއް.. ބުރުގާ ބާލައި އަސްލު ވައިފްއަކަށް ވެފައި އެހުރީ އީނާ ކަހަލަ ފިރިއެއް ލިބުނު ފަހުން..\nނޮވެމްބަރު 21, 2019 11:57\nފުރިހަމަ މުސްލިމަކަށް ވާނީ ގުރުއާނާއި ހަދީސް ގަބޫލު ކޮށް އެއަށް އަމަލު ކުރުމުންނެވެ. މަންމަ ނޫނީ ބައްޕަ މުސްލިމަކަށް ވިޔަސް ދީން ދަސް ނުކޮށް އެއަށް އަމަލު ނުކުރާނަމަ ކުރާނެ ފައިދާ އެއްނެތެވެ. މަރުވުމަށް ފަހު އޮތީ ނިމުމެއް ނުވާ ހަޔާތެކެވެ.\nފިރިހެނަކަށް ވާންވެގެން. ފިރެހެން ބޫޓަކަށް އެރިގެން އެހުރީވެސް\nނޮވެމްބަރު 21, 2019 12:17\nމިދެމީހުންނަކީ އެމްޑީއެންގެ މީހުންނަށްވާނީ. އެޖިއްސުން ގުޅުން ހިނގުން ޕްރޮމީޓް ކުރަން ކުރިކަމަކަށް ވާނީ\nނޮވެމްބަރު 21, 2019 12:18\nއަންހެނުން އަޅާ ވައްތަރުގެ ހެދުން ފިރެހެނުން އަޅާ ހެދުންތަކަށް ވުރެން އެތައް ހާސް ގުނައެއް ގިނަވާނެ. އެކަމް އެހެރަ ކޮޅަކުން ކޮޅަކު ލައްވާނުލާ މީހާ އެ ލާން ދިމާކުރީ ފިރެހެން ހެދުން.. އޭނާ ކައިރީ ބުނޭ ދޭތެރެ މެދު ހެދުމެއް އުފައްދާށޭ. ކޯޓު ފަޓުލޫނަކީ އެންމެ ކުރިންސުރެން ހަމަ ފިރިހެން ހެދުމެއް...\nނޮވެމްބަރު 21, 2019 12:27\nވަރަށް ރަގަޅު އާޓިކަލްއެއް. މިޒާތުގެ ކަންކަން ހުއްޓުވަންޖެހޭނެ.\nނޮވެމްބަރު 21, 2019 12:32\nކޮބާތަ އިޔާޒް މިކަމާކީއްވެ އެއްޗެކޭ ނުބުނަނީ.\nނޮވެމްބަރު 21, 2019 12:41\nއެ ސޮރު/އެ މަންޖެ އަކީ ހަރުކަށި ފިކުރު ނުވަތަ މިނިވަން ޙިޔާލުގެ މީހެއްތޯ ބަލާ. ހަރުކަށިނަމަ ޓެރަޜިޒަމްގެ ދަޢުވާ ކޮށް ، މިނިވަން ޙިޔާލުނަމަ ރަޢީސް އޮފީހުން ސްޓޭޓް މިނިސްޓަރ ލެވަލްގެ ވަޒީފާއެއް ހަމަޖެއްސުން މޮޅު އިތުވެގެނވެއެވެ. އޙ\nނޮވެމްބަރު 21, 2019 12:44\nއޭނާ އަށް ވެސް އިގޭނެ ދޯ އެެއީ މާތްﷲ ލައުނަށް ލައްވަވާފާ ވާކަމެކެއްކަން.އެގިހުރެ އެފާޑަ އެއުޅެނީ.މާ މޮޅުކަމެ ކަމަ ހީކޮށް.ނަރަކާގަ އޮންނަ ޖެހޭދުވަހު އިހުސާސުވާނެ އެކަމުގެ ވޭން.\nނޮވެމްބަރު 21, 2019 12:59\nދިވެހިން މުންޑު ލައްގެން ތިބެން މާރަންގަޅު. މުންޑު ބާލާފަ ފަޓުލޫންލާފަ ގަމީސް އަޑިއައް ޖަހާފަ އެކަމަކު ބޮލުތެރޭގަ ހުރީ ބޭލި މުންޑު. ތަރައްގީ އެއީ މުންޑުބޭލީމަލިބޭއެއްޗެއްނޫން. އަވަހައް މުންޑުލާއެންމެން.\nނޮވެމްބަރު 26, 2019 12:36\nމުންޑު ލާނީ އެކޭ ނުކިޔާނެ. ކިޔާނީ، މުންޑު އަންނާނީ އޭ.\nނޮވެމްބަރު 21, 2019 13:02\nއަޅުނގަޑަށް ވަރަށް ކަމުދޭ ވަގުތު ނޫހުގައި މި ލިޔެވޭ ގިނަ ޙަބަރު ތަކުގައި ދީނީ ގޮތުން އެކަމާއި މެދު އޮންނަ ގޮތް ބަޔާން ކޮންދޭތީ. ފާހަގަ ކުރެވޭ ޖިނާއީ ކުއްތަކާ ގުޅޭ ހަބަރުތަކާއި، ބޭނުންޖެހިފައިވާ މީހަކަށް އެހީ ހޯދުމަށް ލިޔާ ހަބަރު ތަށް ވެސް މި ދެންނެވި ގޮތަށް ގެނެސް ދީފައި ހުންނަކަން. ޝުކުރިއްޔާ ވަގުތު އޮންލައިން. ތީ ހަމަ މި ރާއްޖޭގެ ނަންބަރު ވަން އޮންލައިން ނިޔުސް.\nނޮވެމްބަރު 21, 2019 13:22\nނޯ ކޮމެންޓްސް ؟؟؟؟\nނޮވެމްބަރު 21, 2019 13:27\nއީނާއަށް މަރުހަބާ! އީނާ މަޝްހޫރުވެއްޖެ، މިޝަން ކާމިޔާބު ވެއްޖެ. ނަސޭހަތަކީ ކަމަނާ ކޯޓެއްނޫން ކުރު ސޯޓަކާ ގަންޖިފަރާހެއްލިޔަސް އަހަރެމެން އޯކޭ. އެއްވެސް މައްސަލައެއްނެތް އިނގޭތޯ. ދެންމާބޮޑުކަމަކަށް ހަދައިގެން އަހަރެމެން ޔޫ އާނުގަބޫލީއޭކިޔާގެން ދޮގު ނެހެދުމަށް އެދެން. ތިޔަހެން ޔޫރަޕް މީހުންގެ ޕްލޭންގެދަށުން މިތާނގަފަސާދަ ނުކުރަން އިލްތިމާސް ކުރަން. ޔޫ އުޅޭނެގޮތަކަށް އުޅޭށެވެ. އެކަމަކު މިމުޖުތަމައުގަ އުޅޭއިރު މޮޅޭތި އާކަންކަން ކުރާއިރު މީސްމީހުން އަލަށް ކަމެއް ފެނުނީމަ އެއްޗެކޭ ބުނެދާނެ، އެއީ އިންސާނީ ތަބީއަތް، ޔޫއަށް މާރަނގަޅަށް އެނގޭނެއެއްނު. ޔޫ ތީ ވަރަށް ސިވިލައިޒްޑް "މީހެއްނު". ފިތުނަނުއުފައްދާ ކަންކަމާ ޑީލްކުރަން ދަސްކޮށްބަ. ދެންހަމަ މާބޮޑުކަމަކަށް ހަދާގެން. ހާދަ ބޯދާޒަމާނުގެ ވިސްނުމެކޭ ޔޫ ތިގެންގުޅެނީ. އަހަރުން އޮފީހުގަވެސް އުޅޭނެ ފިރިހެން ހެދުންލާގެން އުޅޭ މަންޖެއެއް. އެއްވެސް މައްސަލައެއް ނާދެ. ހަމަ ނުލާހިކު ކޫލް. ވީ އޯލް ގޯއަލޯންގް ނައިސްލީ. އޭނަވެސް ނޫޅޭ އެންމެން ބަލަނީއޭ، ވެރީ ޗެލެންޖިންގްއޭ ގޮވަމުންނެއް. ޔޫ ހަމަ އެލެކްސް ބުނެގެން އޭނާގެ އިރުޝާދުގެ ދަށުން އުޅޭހެން ޗައުޅެނީ. ހެޔޮނުވާނެ، އަހަރެމެންގެ ދީނާ ވަތަނާ ނުބެހި ޔޫމެން އުޅޭނެ ގޮތަކަށް އުޅޭނެތާކު އުޅެބަ. ވީ ޑޯންޓް ރިއަލީ ކެއަރއޭ. ސީރިއަސްލީ. ސްޓޮޕްދިސް ހޭށްޓެގް އެންޑް ބީ ހެޕީވިތް ޔޯ ވައިފް އިނގޭ، އޯލްދަބެސްޓް ޓު ޔޫ.\nނޮވެމްބަރު 21, 2019 15:33\nމަޝްހޫރު އީނާ ތައުބާވޭ، ނޭނގިނަމަވެސް ތި ފާފާ ކުރާ މީހުނަށް ހިތްވަރު ތި ދެނީ.\nނޮވެމްބަރު 23, 2019 03:04\nސާކޭޒަމް ބްރޯ. ވީ އާ އޮން ދަ ސޭމް ޓީމް.\nނޮވެމްބަރު 21, 2019 13:32\nއަފުރާޝީމުގެ ފުރާނަ ނޮޅާލާފަ، ވައްހާބީން މިހާރު އުލެނީ މިކުއްޖާގެ ފުރާނަވެސް ނޮޅާލަން ވެގެން.\nނޮވެމްބަރު 21, 2019 15:30\nއަފްރާޝިމް މަރާލީ ލާދީނީން\nލަދު ހަޔާތް ކުޑަ އީ.\nނޮވެމްބަރު 21, 2019 13:35\nޔާﷲ މިއަޅާމެންގެ މިކުޑަކުޑަ ޤައުމަށް ފެތުރެމުން މިދާ ލާދީނީ ކަންކަމުން މިއަޅާމެން ސަލާމަތް ކުރައްވައި 100% މުސްލިމުންގެ ގޮތުގައި ލައްވަވާންދޭވެ. އަދި ލާދީނީ ނކަންކަމަށް ހިތްވަރުދޭ މީހުންގެ ކިބައިން މިޤައުމުގެ ވެރިކަން ނަންގަވައި ދީނަށް ލޯބިކުރާ ހެޔޮލަފާ ޞާލިޙް ބައެއްގެ މައްޗަށް ވެރިކަން ދެއްވާންދޭވެ.\nކައެ ތިހާ ގަޓެއް ހުރިއްޔާ މޭމަތީ ގަ އިންތަން ކަނޑާލާ ބަލަ ނިކަން ކެރެންޔާާ 😂😂😂\nނޮވެމްބަރު 21, 2019 13:47\nއޯ ޕްލީސް، ބޭނުން އެއްޗެއް ހަމަ ލާނީ!!!\nނޮވެމްބަރު 21, 2019 14:10\nދެން ކައޭ ފަޓްލޫންމަތިން ޖަގިޔާ ލައިބަ ބުރިޝިއަރު!\nނޮވެމްބަރު 21, 2019 14:53\nޕެޑް ނުޖަހާ އުޅެބަލަ.. ހެހެހެ..\nނޮވެމްބަރު 21, 2019 15:36\nކަލޭ ޖަންގިޔާ ބޮލުގައި އަޅައިގެން ދުވަންވީނު\nނޮވެމްބަރު 21, 2019 13:53\nނޮވެމްބަރު 21, 2019 13:56\nމީސް މީޑިއާގަ ކެމްޕޭނެއްކޮށްގެން މައްސަލައެއް މައްސަލައެއް ނޫންކަމައް ވަނީތަ މިހެން މިބުނެލީ އަންހެނުން ކޯޓުލުން މައްސަލައެއްކަމައް ދެކެނީކީނުން ރަނގަޅީ އަންހެނުން ސޯޓުވެސް ލީމަ\nނޮވެމްބަރު 21, 2019 13:57\nކިތަންމެ ވަރަކަށް ފިރިހެންވާން އުޅުނަސް އިނގޭ ތީ ހަމަ އަންހެނެއްކަން. ހިތުން ވަރަށް މޮޅު ކަމެއް ކޮށްގެން މިއުޅެނީ.\nނޮވެމްބަރު 21, 2019 14:08\nމި ފަދަ މީހުންގެ ސަބަބުން ޓެރަރިޒަމަށް މަގު ފަހިވަނީ\nނޮވެމްބަރު 21, 2019 14:11\nކިތަންމެ ކޯޓެއް ލިޔަކަސް ހަމަ ހާސް ޕެޑް🏌🏻♀\nނޮވެމްބަރު 21, 2019 14:24\nއެއީ ދެން އެވަރުކަމެއްތަ؟ އޭނަ ލާނެ އެއްޗެއް އިނގޭނީ އޭނައަށް އެހެން މީހުނެއް ނޫން އޭނަގެ ލައިފްގަ ކުރިއަށް ދާންވީ ގޮތް ކަނޑައަޅާނީ. އެހެން ބަޔަކަށް އެކަމުން ގެއްލުމެއް ނުވާހާ ކަމެއްގަ ކޮބާތަ މައްސަލަ އަކީ؟\nނޮވެމްބަރު 21, 2019 15:35\nމައްސަލައަކީ އިސްލާމީ މިންގަޑުން ބޭރަށް ދިއުން\nއެއްކައެ އެ ބުނީއޭ\nނޮވެމްބަރު 25, 2019 08:48\nޙަބަރު ކިޔާފަ ވަހަކަ ދައްކަން މަޑުކުރަންވީނު. އޭނަ އެ ކުރަނީ ކިހާވަރެއްގެ ކަމެއް ކަން ރިޕޯޓް އަކު ނެތްތަ؟\nނޮވެމްބަރު 21, 2019 14:29\nމަށަށް ދެރައީ ވަގުތުން މިކަން ޕްރޮމޯޓު ކުރަން މިމީހުންގެ ފޮޓޯ ވެސް ޖަހާލާފަ މިހަބަރު ގެނައިމާ އެއީ އެކަހަލަ މީހުނަށް ދެވޭ ހިތްވަރެއް ..އެތައް ޒަމާނެއް ވަންދެން ތިޔަ ފޮޓޯ އެއްމެނަށް ދަށްކަން ފެންނަން...ތިޔަބައިމީހުންގެ ފޮޓޯ ނުޖަހަވެސް ހަބަރުލިޔެވިދާނެ...މިކޮމެންޓް ނުޖެހިުަސް ހެޔޮ ކިޔާލާ..ކަލޭމެން ކުދިން ވެސް ހަމަ ކުރާކިންމެކަމަކާ ސުވާލުވެސް ކުރެވޭނެ..ޝައްކެއްވެސް ނެތް...\nނޮވެމްބަރު 21, 2019 14:50\nކިތަންމެ ވަރަކަށް ފިރިހެން ވާން އުޅުނަސް ޕެޑް ނުޖަހާ ވާނެތަ؟؟؟ ހެހެހެހެހެ\nނޮވެމްބަރު 21, 2019 15:27\nރަހިމު ނެގީމަ ވާނެ. ހެހެހެހެ\nނޮވެމްބަރު 21, 2019 15:26\nޢޭނާގެ ފޮޓޯގެ ތިރީގާއި ލިޔެފަ އެބައޮތް ދެންހުރީ އަންހެނުންނޯ. ޢެއީ މައްސަލަ ޖެހޭހިސާބަކީ. ޢަންހެނަކާ އަންހެނަކަށް އިނދެވޭތަ\nނޮވެމްބަރު 22, 2019 03:18\nފޮޓޯއެއްލާފަ ކޮންމެ އެއްޗެއްޖެހިދާނެ ކޮންމެ މީހަކައްވެސް، ހެދުންވެސް އެޅިދާނެ ބޭނުން ގޮތަކައްވެސް، އެވެސް މައްސަލައެއް ނޫން. އޭނާ އުޅުނީ އޭނާގެ ހާލައިގެން، މިހާރު ބަޔަކު މީނާ މަޝްހޫރުކޮއްލީހަމަ ބަޔަކު ނޫސްތަކުގަ މިވާހަކަ ލިޔެ. މިހެން އުޅޭމީހުން އުޅޭ އަބަދުވެސް ދުވަސްކޮޅަކުން ބަދަލުވާނެ އަނެއްކާ އެހެންގޮތަކައް އުޅޭނެ. އަޅާނުލާ ތިބިނަމަ މާރަނގަޅުވީސް.\nނޮވެމްބަރު 21, 2019 15:37\nތި ނޫން އެއްޗެއް ނެތީތަ ލާން؟\nނޮވެމްބަރު 21, 2019 15:46\nހާދަ ހުތުރޭ ދޯ.. އަންހެނުން ނަކީ ވަރަށް ފެމިނިސްޓް ބައެއްނު.. ފިރިހެނަކު ޓޮޕެއް ލާފަ މިނީސްކާރޓް ލާފަ ހުރުން ކަހަލަ ކަމެއް.. ފޮޓޯއެއް ނަގަން ކީއްކުރަން މަށައް ނުކެރޭނެ ކައިރި ވާންވެސް.. ޗީޑި...ނޮޓް ކޫލް\nނޮވެމްބަރު 21, 2019 15:49\nއޭނާ ލައިގެން ހުރި ކޯޓުއެކަނި މައްސަލައެއްނޫޅޭ.. އެކަމަކު އޭނާގެ މުޅި ކޮންސެޕްޓު ވަރައް ބޮޑައް ގޯސް. އެހެރީ ބޯކޮށާފަ ފިރިހެނެއް ހެން. ހެދުން އަޅާފަ ފިރިހެނެެއްހެން. އަދި ދެމަފިރިން އުޅޭގެން އަތްގުޅުވައިގެން ކަޕަލްއެއްގެ ވައްތަރައް. މިއީ ސީދާ އެއްޖިންސުން ގުޅުން ހިންގާ އަންހެނުންގެ ވައްޓަފާޅި. މިއީ ލާދީނީ އަދި ލާ އިންސާނީ ވައްޓަފާޅިއެއް. މިއީ ފާހިޝްކަމުގައި ހައްދުންނައްޓާފައިވާ ހުޅަނގުގެ ވައްޓަފާޅިއެއް އަދި އިސްލާމްދީނާއި މުޅިން ދެކޮޅު ވައްޓަފާޅިއެއް .\nނޮވެމްބަރު 21, 2019 15:51\nކިތަންމެ ވަރަކައް ފިރިހެންވާން އުޅުނަސް ކޮއްޅައް ހުރެ ހީސް ނުލެވޭނެ. ގަމީސް ބާލާފަ ފުޓުބޯޅަކުޅޭކައް ނުނިކުމެވޭނެ. ޕެޑު ނުޖަހާ ނުވަތަ މައްސަރުކަންތައް ހުޓުވަން ނޫޅެވޭނެ. ގައިގެ ކަށިތަކައް ބަދަލެއް ނުގެނެވޭނެ.\nނޮވެމްބަރު 21, 2019 18:25\nނޫނޭ މިހާރު ސާޖަރީ ހަދައިގެން ތިހުރިހާ ކަމެއްވެސް ކުރެވޭ. ފިރިހެނުންނާ އަންހެނުންނާއި އެބައުޅޭ ކުރިން މީ ކޮންޖިންސެއްގެ މީހެއްކަން ވަކިނުވާހާ. ދުނިޔޭގެ ކަންކޮޅު ތަކުން މީހުނާ އިންނައިރު އެއީ ކޮން ޖިންސެއްގެ މީހެއްކަން ކަށަވަރު ކުރުން މުހިންމު މިޒަމާނުގަައި.\nނޮވެމްބަރު 21, 2019 16:43\nނޮވެމްބަރު 21, 2019 16:48\nއެމް. ޑީޕީ ކުލަ ހެދުން ނުލާށޯ ދަރީންނޭ\nދިވެހިންނައް ކަމުދަނީ ބަންގާޅީ އަންހެނުން ގޮތައް ދޯޕައްޓާ އަދި ޖަރީފައިވާނައް އެރީމަޔޯ. ދިވެހިންގެ ކަންތައްވެސް ފުކެއް ބޮޑު. އަންހެނުންނައް ލެވޭނެ ކޯޓުފަޓުލޫނު. މާރީތިވެސް ވާނެ. މިކަމާހިންހަމަނުޖެހޭމީހުން މުންޑުލައިގެން މަހައްދިއުމުން ފުދޭނެ. ކޮންހާމައްސަލައެއް ޖައްސާކައް.\nނޮވެމްބަރު 21, 2019 19:06\nތިހާ ފިރިހެންވާން ބޭނުމިއްޔާ ހަމައެކަނި މުންޑު ލައިގެން ނިކުމެބަ .\nނޮވެމްބަރު 21, 2019 19:14\nޏަޖިސް ކުޅިގަނޑެއް ކުޅޭ ބައެއް\nނޮވެމްބަރު 21, 2019 19:48\nވަގުތުން މިހާ ތަނަށް ލިޔުނު އެންމެ ބޯ ހަމަޖެހޭ ރިޕޯޓް؛؛ޝުކުރިއްޔާާ\nނޮވެމްބަރު 21, 2019 19:50\nކޯޓު ފަޓުލޫނު ލީމަ އަންހެނާގެ އައުރަ އަދި އިއްފަތް ތެރިކަން މާރައްކާތެރި. ވިސްނާލީމަ އެނގޭނެ ޒަމާނުއްސުރެ އަންހެނާހެ ހެދުން ކަނޑައަޅާފަ ވަނީ ފިރިހެނުން އެމީހުނަށް ފަސޭހަވާނެހެން ސްކާރޓް ސްޓައިލަށް. މިވަރަށް ބުނީމަ ވިސްނޭނެ. މިތާދެން ޕެޑޭ ކިޔައިގެން ކޮމެންޓް ކޮށްފަ ތިބި މީހުނަށް ބުނެލަން އޮތީ ޕެޑު ރަނގަޅު ޖަގަހައިގަ ހައްޔަރުވަނީވެސް ސޯޓާ ފަޓުލޫނުން. ވިސްނާ ފިކުރު ކުރަމާ.\nނޮވެމްބަރު 21, 2019 19:58\nބުރުގާ ނާޅާވެސް އެއުޅޭ މީހުނައްވެސް ނިކަން އެއްޗެއް ކިޔާބަލަ.. ރޯ އޮރިޔާމުން ބުރުގާ އަޅައިގެން އުޅޭ މީހުނާ ރޯ އޮރިޔާމުން ނާޅާ ތިބޭ މީހުން ހަމަ އެއްވަރު... މީ އަނެއްކާ އަނެކަކު.. ހުސް މުޑުދާރު މީހުން.. މި މުޅި ދިވެހިރާއްޖެ މިއޮއް ހަލާކުވަނީ.. ☹☹\nނޮވެމްބަރު 21, 2019 20:19\nރިނީ ބުނަން ރަނގަޅު ވާހަކައެއް... އެހެން ވީ އިރު އިސްލާމްދީނުގާ އޮއްނާނީ އަންހެނުން ކޯޓު ފަޓުލޫނު ލާކައްނު ދޯ. އަހަރުމެންގެ މާތް އިސްލާމް ދީނުގާ އެޔޮތީ އަންހެނުންވެސް ފިރިހެނުންވެސް ހެދުން އަޅަން ވީގޮތް.. ކަލޭވެސް ދެން ކޯޓު ލައިގެން ހުރޭ.. އެ މީހެއްގެ ސަލާމަތް ހޯދާނީ އެމީހަކު އަމިއްލަ އައް.. އެކަމް މީހުނައް ނަސޭހަތް ދިނުމަކީ އޮއްނަ ކަމެއް ހަމަ މަގައް އެމީހަކު ނޫނީ ބަޔަކު އަޅުވަން..\nނޮވެމްބަރު 21, 2019 20:42\nކޮމެންޓް ސެކްޝަން ގަ ހާދަ މާތް ބައެކޭ ދޯ! މިފަދަ މީހުންނާ ދިމާލައް ލެއްވިހާ ހުތުރު އެއްޗެއް ގޮވުމައް ވުރެ މާ ރަނގަޅުވާނެ ހަމްދަރު ދީ އާ އެކު ނަސޭހަތް ދިނުން. އައި މީން އިސިންޓް އިޓް ވަޓް އަވަރ ރިލިޖަން އިސް އޯލް އަބައުޓް. މާރސީ، ކޮމްޕެޝަން އެއްޑް ފޯރގިވްނަސް؟\nނޮވެމްބަރު 21, 2019 21:29\nރިޕޯޓް ގަ އެބައޮތް ފިރިހެނުން ރީންދޫ ހެދުން ލައިގެން އުޅުން ރސއވ ނަހީކުރެއްވެވި ވާހަކަ. އެކަމަކު މިރާއްޖެގަ މިހާރު ވަރަށްގިނަވާނެ ރީންދޫ ކުލަ ލައިގެން އުޅޭ ފިރިހެނުން އެބައިމީހުންނަށް ނޭންގެނީތަ ނޫނީ ލާދީނީކަމުން އުޅޭ ގޮތަކީތަ.\nނޮވެމްބަރު 26, 2019 08:23\nހީނުވޭ އިނގިފަވާހެން ގިނަ މީހުންނަށް ..\nނޮވެމްބަރު 24, 2019 00:23\nވަރަށް ފުރިހަމަ ލިއުމެއް. ބައެއް މީހުންނަށް ހީވަނީ މީނަ ކޯޓުލާތިއްޔޭ މައްސަލައަކީ، އަސްލު މައްސަލައަކީ ފިރިހެން ވެގެން ކްރޮސް ޑްރެސް ކުރާތީ. މިސާލަކަށް ބަލާ އެލެން ޑިޖެނެރެސް، އެއީވެސް ކޯޓްލާ މީހެއް، އެކަމަކު ލާނީ އަންހެން ވަންތަކަން ހުންނަ ޒާތައް. ކްރޮސް ޑްރެސް ކުރުން އަސްލު މައްސަލައަކީ އިނގޭތޯ. ޥަރަށް ސަލާމް.\nނޮވެމްބަރު 25, 2019 02:02\nމޫނު ބުރުގާ އަޅައިގެން ތިބެނީ އަންހެނެއްކަން ނުވަތަ ފިރިހެނެއްކަން އެނގޭތަ؟\nނޮވެމްބަރު 26, 2019 11:20\nކިރިޔާ ކަމެއް ވާ އިރަށް މޫނު ބުރުގާއާ ނުބެހިބައް ދޯ !!\nނޮވެމްބަރު 26, 2019 11:50\nސޭހް ބުނަން ވަރަަށް ރަނގަޅު ވާހަކަ އެއް ..މޫނު ބުރުގާ އެއީ އަންހެން ހެދުމެއް އެ ލާން ޖެހެނީ އަންހެނުންް.. އެ ހެދުން ލާ ފިރިހެނުންނަށް އޮތީ ކޮންް ހުކުމެއް ކަން މި ލިޔުން ކިޔާލީމަ އެގޭނެ! މޫނު ބުރުގާ ހުރިހާ ތަނަކައްް ނުލާބަައް ދޯ\nނޮވެމްބަރު 27, 2019 08:23\nސޫޓްސްމީ އޭ ކިޔައިގެން ހޭޝްޓެގް ޖަހައިގެން އުޅުނު ގަމާރުން ފެނިފަ މަހަމަ ހައިރާން ވެއްޖެ.\nނޮވެމްބަރު 27, 2019 16:27\nމަ ބުނީ އެ ސޮރު ކިތަންމެ ވަރެއް ކުރިއަސް ޕެޑް ނުޖަހާ ސަލާމަތް ވާނެ ހެނެއް ހިޔެއް ނުވެ އޭ.


Mujuthamauge Sulhamasalaskan Nagaalai, AniyAaverikan Iskurumakee, Huhdha Vegenvaa Kameh Noon- Khuthubaa މުޖުތަމަޢުގެ ޞުލްޙަމަސަލަސްކަން ނާގާލައި، އަނިޔާވެރިކަން އިސްކުރުމަކީ، ހުއްދަވެގެންވާ ކަމެއް ނޫން- ޚުޠުބާ – Huvadhoo News Mujuthamauge Sulhamasalaskan Nagaalai, AniyAaverikan Iskurumakee, Huhdha Vegenvaa Kameh Noon- Khuthubaa Huvadhoo News\nމުޖުތަމަޢުގެ ޞުލްޙަމަސަލަސްކަން ނާގާލައި، އަނިޔާވެރިކަން އިސްކުރުމަކީ، ހުއްދަވެގެންވާ ކަމެއް ނޫން- ޚުޠުބާ\nމިއަދުގެ ހުކުރު ނަމާދަށްފަހު ދެއްވަދޫ ހުކުރު މިސްކިތުން މީހުން ފައިބަނީ-- ހުވަދޫ ފޮޓޯ: މައުމޫން\nދުނިޔޭގައި ހިގަމުން އަންނަ ސިޔާސީ ފިތުނަތަކާއި، މަޤާމާއި، ނުފޫޒާއި، ޖާހަތަށްޓަކައި، ހަނގުރާމަ ކުރުމާއި، އެއްބަޔަކު އަނެއް ބައެއްބަޔެއްގެ މައްޗަށް ގަަދަވެގަތުމުގެ ފިތުނަ ވަނީ މިދުވަސްވަރު ގިނަވެފައިކަމުގައި މިއަދުގެ ޚުޠުބާ ބުނެއެވެ. މިފަދަ ދުވަސްވަރެއްގައި، ދިވެހިރާއްޖެ ފަދަ ކުދި ޖަޒީރާ ޤައުމެއް މިފަދަ ނުފޫޒުން އެއްކިބާކުރުމަށް ގަދައަޅައި މަސައްކަތް ކުރަން ޖެހެއެވެ. އަަޅުގަނޑުމެން ދިވެހިންގެ އެކުވެރިކަމުގެ ކިއްލާގައި ރެނދުލައި، ޤައުމުގެ އެއްބައިވަންތަކަމާއި، ކުރިއެރުމާއި، އިޤްތިޞާދު ހަލާކުވެ، ފިތުނައިގެ ޠޫފާނެއްގެ ތެރެއަށް ޤައުމު ވެއްޓުމަށް ފުރުޞަތު ދީގެން ނުވާނެކަމަށް ޚުޠުބާގައި ބުނެފައިވެއެވެ.\nޚުޠުބާގައި ބުނެފައިވާގޮތުން އަޅުގަނޑުމެން މުސްލިމުން އަބަދުވެސް ވާންވާނީ، އިސްލާހަށް ލޯބިކުރާ، ޞުލްޙަ މަސަލަސްކަން ދަމަހައްޓަން މަސައްކަތް ކުރާ ބައެއް ކަމުގައެވެ. ކަންކަން އިޞްލާޙު ކުރުމުގެ ނިޔަތުގައި ނަމަވެސް، އެއް ބަޔަކު އަނެއްބަޔެއްގެ އަބުރާއި، ޝަރަފު ނަގާލައި، އެކަކު އަނެކެއްގެ ސިއްރުތައް ހާމަކުރުމަކީ އޭގެ ސަބަބުން ބިމުގައި ފަޞާދަވެރިކަން އާންމުވެދާނެ ކަމެއްކަން ޚުޠުބާގައި ބަޔާންކުރެއެވެ. ބިންމަތީގައި ފަސާދަ އުފެދިއްޖެނަމަ، މާތްﷲ އެބައި މީހުންނަށް އުޤޫބާތް ދެއްވާކަމަށް ޚުޠުބާގައި ބުނެއެވެ. ބިންމަތީގައި ބޮޑާވެގެންވި މީސްތަކުން ﷲ ތަޢާލާ ހަލާކުކުރެއްވިއެވެ. ﷲ ގެ ޢަޛާބުން ރައްކާތެރި ކޮށްދޭވޭނެ އެއްވެސް އެހެން ފަރާތެއް ނުވެއެވެ.\nޤައުމެއްގައި އޮންނަ އެކުވެރިކަމާއި، އުޚުއްވަތްތެރިކަމުގެ ފޭރާން ވީދި، ޤައުމު ބައިބައި ވެއްޖެނަމަ، ކުރީގެ ހާލަތަށް ރުޖޫޢު ވުމަކީ އުނދަގޫ ކަމެކެވެ. ލީބިޔާ، ޢިރާޤް، ޢަފްޣާނިސްތާން، ސީރިޔާ، ސޯމާލިޔާ ފަދަ ޤައުމުތަކަކީ، މީގެ ދިރިހުރި މިސާލުތަކެވެ. މިފަދަ ޤައުމުތަކުގައި ރައްޔިތުންގެ މެދުގައި އޮތް އެކުވެރިކަން ނަގާލައި، ޤައުމުގެ ކަންކަން އަމިއްލަޔަށް ޙައްލު ނުކުރުމުގެ ނަތީއްޖާއަކަށް ވެފައިވަނީ އަޅުވެތިކަމުގެ ނިމުމެއް ނުވާ ވޭން ތަހައްމަލު ކުރަން ޖެހުމެވެ. އެއީ އަރާރުންވުމާއި، ދެކޮޅިވެރިކަމާއި، ދެބަސްވުމާއި، އިސްލާމް ދީނަށް ފުރައްސާރަކޮށް މަލާމާތް ކުރުމާއި، ދީނުގެ ނަމުގައި ޙައްދު ފަހަނައަޅައި ދިއުމާއި، އަނިޔާވެރި ވުމާއި، ނުކިޔަމަންތެރިވުމުން އުފެދޭ ފިތުނަވެރިކަމުގެ ނަތީއްޖާ ކަމުގައި ޚުޠުބާގައި ބުނެފައި ވެއެވެ.\nމުސްލިމުންގެ މެދުގައި ކަންކަން ކުރުމަށް އިސްލާމްދީނުގައި އަމުރު ކުރައްވާފައި ވަނީ، ކަމުވޮށިވެގެންވާ މީހުންގެ މެދުގައި މަޝްވަރާކޮށްގެން ކަމަށާއި، ރައްޔިތުންނަށް ދިމާވާ މައްސަލަތައް ޙައްލުކުރަން ޖެހޭނީ، ރައްޔިތުންގެ ކަންކަމާއި ޙަވާލުވެފައިވާ މުޢައްސަސާތަކުގެ ވެރިންގެ މެދުގައި ވާހަކަ ދައްކައިގެން ކަމަށްވެސް މިއަދުގެ ހުތުބާގައި ބުނެފައިވެއެވެ.\nއިސްވެދިޔަ އުއްމަތްތަކުގެ ވާހަކަ ކީރިތި ޤުރުއާނުގައި އައިސްފައިވަނީ، އެޤައުމުތަކަށް ކުރިމަތިވި ހާދިޘާތަކުން އަހަރަމެން އިބްރަތް ލިބިގަތުމަށެވެ. މާތް ﷲގެ އަމުރުފުޅަށް ފުރަގަސްދީ، އިސްލާމް ދީނަށް ފުރައްސާރަކޮށް، މަލާމާތްކުރާ މީހުންނާއި، އިސްލާމީ ޝަރީޢަތް ޤާއިމު ކުރުމުގެ ނަމުގައި، އަމިއްލަޔަށް ނިޔާ ކަނޑައަޅައި، މީހުން މެރުންފަދަ، ބޮޑެތި ޖަރީމާތައް ހިންގާ މީހުންނާއި، މީހުންގެ ޙައްޤުތަކަށް އަރައިގަންނަ މީހުންނަށް ފިލާވަޅެއްގެ ގޮތުގައި ކުރީގެ އުއްމަތްތަކުގެ ވާހަކަ ﷲ ތަޢާލާ ކީރިތި ޤުރުޢާނުގައި ގެނެސްފައިވުމީ ޙިކްމަތެއްކަމުގައި ވެއެވެ.\nމުސްލިމުން ދިރިއުޅޭ މުޖުތަމަޢުއެއް ވާންޖެހޭނީ، އެކަކު އަނެކަކަށް ރަޙުމުކުރާ، އޯގާތެރި މުޖުތަމަޢުއެއް ކަމުގައެވެ. މުސްލިމުންގެ ކިބައިގައި ހުންނަންވީ މަތިވެރި ސިފަޔަކީ، އެންމެހާ މުސްލިމުތަކުން އެއް ހަށިގަނޑެއްގެ ގޮތުގައި މަސައްކަތް ކުރުމެވެ، ކަމެއް ދިމާވާއިރަށް އަތްއިސްކުރުމާއި، ހުތުރު ބަހުރުވައިން މުޚާޠަބު ކޮށް، ޒާތީވެ، ހަސަދަވެރިވުމަކީ މިއަދުގެ މުޖުތަމަޢުއިން ފެންނަ ހިތާމަވެރި މަންޒަރެއް ކަމުގައި ޚުޠުބާގައި ބުނެއެވެ.\nމުޖުތަމަޢުގެ ޞުލްޙަމަސަލަސްކަން ނާގާލައި، އަނިޔާވެރިކަން އިސްކުރުމަކީ، ހުއްދަވެގެންވާ ކަމެއް ނޫންކަން މިއަދުގެ ޚުޠުބާގައި ބުނެފައި ވެއެވެ. އިސްލާމް ދީނުގައި މައްސަލަތައް ހައްލުކުރުމަށް ގެންގުޅެންވީ ގޮތަކީ، ދެފަރާތުން ވާހަކަ ދެއްކުމަޢި، މަޑުމައިތިރިކަމުގެ ރިވެތި އުސޫލެވެ. ކީރިތި ރަސޫލާގެ ހަދީޘްފުޅުތަކުން ވާރިދުވެގެން އައިސްފައިވާ ގޮތުގައި، ދުނިޔޭގައި މާތްﷲ ގެ ހަޟްރަތުގައިވާ ދަރުމައާއި ޘަވާބަށް އެދިގެން ހިތްތިރިކޮށް، ތަވާޟުއުވެރިވާ މީހާގެ، ދަރަޖަ ޤިޔާމަތް ދުވަހު މާތް ﷲ އުފުއްލަވާނެ ކަމަށް ޚުޠުބާގައި ބަޔާންކުރެވިފައި ވެއެވެ.\nނޫސް މަޖައްލާތަކާއި، ޚަބަރު ފަތުރާ ވަޞީލަތްތައް މެދުވެރިކޮށް، ތިމާގެ މުސްލިމު އަޚާގެ ޢިއްޒަތާއި، އަބުރަށް އަރައިގަންނަ މީހުންނާއި، ތިމާގެ އަޚާގެ ޙުރުމަތް ކަނޑާލައި، އަނިޔާވެރިވެ އުޅޭމީހުން، މިފަދަ ވަޞީލަތްތަކާ މެދު ވިސްނަންޖެހެއެވެ.


Hedhumugai virus thaiylavaafaanetha? | Mihaaru\nކޮވިޑް-19 / ސައިންސް\nހެދުމުގައި ވައިރަސް ތަތްލަވާފާނެތަ؟\nކުއާލަ ލަމްޕޫރުގެ ސިޓީ ވަން ކޮންޑޯގައި ހެލްތު ވޯކަރުން ހަރަކާތްތެރި ވަނީ: ކޮރޯނާވައިރަސް ބައެސް ސާފަސްތަކުގައި ވަރަށް ފަސޭހައިން ހަރުލާތީ ފަސޭކަމާ އެކު ފެތުރޭ. --ފޮޓޯ:އޭއެފްޕީ\n21 އެޕްރީލް 2020 - 10:54\nކޮރޯނާވައިރަސްގެ ބިރާ އެކު އަހަރެމެން އެންމެން ގެއިން ނުނިކުމެ، ގޭބަންދުގައި މިތިބީ ކަންބޮޑުވާ ހާލަތެއްގަ އެވެ. ޒަރޫރީ ބޭނުމަކަށް ގެއިން ނުކުތަސް، ފެންނަ ކޮންމެ މީހަކާ މެދު ވެސް މިހާރު ބެލޭނީ ޝައްކުގެ ނަޒަރަކުންނެވެ. ބައެއް މީހުން ގެއިން ބޭރަށް ގޮސް އެނބުރި ގެއަށް ވަދެ އަވަސްވެގަންނަނީ ލައިގެން ހުރި އެއްޗެހި ދޮންނާށެވެ؛ އޭގައި މައްސަލައެއް ނެތެވެ. ސާފުތާހިރުކަން އެންމެ ބޮޑުކުރަންވީ ވަގުތަކީ ވެސް މި އެވެ.\nއެކަމަކު ލައިގެން ހުންނަ ހެދުމުގައި ކޮރޯނާވައިރަސް ތަތްވެދާނެތޯ ނުވަތަ ނޫންތޯ ދެނެގަތުމުގައި، އިލްމީ ނަޒަރަކުން ވެސް ބަލައިލަން އެބަ ޖެހެ އެވެ. ލޮލަށް ނުފެން އެހާ ކުދިކުދި އެއްޗެހި، ހެދުމުގައި ތަތްވެގެން އޮވެވިދާނެތޯ ވެސް ސުވާލުކުރެވެ އެވެ:\nނިއު ޔޯކް ޓައިމްސްގެ ލިއުންތެރިން ވަނީ ބައެއް ސައިންސްވެރިންނާ އެ ސުވާލުކޮށްފަ އެވެ. އެ ސައިންސްވެރިން ގަބޫލުކުރަނީ، ގެއިން ބޭރަށް ނުކުންނަ ކޮންމެ ފަހަރަކު ލައިގެން ހުންނަ ހެދުން ދޮވެ ނުވަތަ ފެންވަރަން ނުޖެހޭނެ ކަމަށެވެ. އެކަމަކު ބޭރަށް ނުކުންނަ ކޮންމެ ފަހަރަކު ވެސް އަދި ވީހާވެސް ގިނަގިނައިން އަތް ދޮންނަން ޖެހޭނެ އެވެ.\nވައިރަސް ހުރި މީހަކު ކިނބިއްސެއް އެޅުމުން ނުވަތަ ކެއްސުމުން އޭނާގެ އަނގައިން ބުރައިގެން ދާ ކުޅުގައި ވައިރަސް ހުންނާނެ އެވެ. އެކަމަކު އޭގެ ތެރެއިން ގިނަ ބައި ބިންމައްޗަށް ވެއްޓެނީ އެވެ.\nބައެއް ދިރާސާތަކުން ދައްކާ ގޮތުގައި ވައިގެ ތެރޭގައި ބައެއް ވައިރަސް ބައިގަޑިއެއްހާ އިރު ވަންދެން އުޅެ އެވެ. އެކަމަކު އެއީ އުދުހޭ އެއްޗެހި ދާ ގޮތަށް ވައިގެ ތެރޭގައި ދަތުރުކުރާ އެއްޗެއް ނޫނެވެ. އެހެންކަމުން އަހަރެމެންގެ ހެދުމުގައި ޖެހިގަނެ، ތަތްވާ ގޮތެއް ނުވާނެ އެވެ.\n"ވައިގެ ތެރޭގައި އޮވެވޭ ކަހަލަ ކުދިކުދި ބައިތައް ކުޑަ އިރުކޮޅަކަށް އެނބުރެމުން ދިޔަސް، އެއިރޮޑައިނަމިކްސްގެ ހަމަތަކަށް ބަލާ ނަމަ ހެދުމުގައި ތަތްވާ ވަރެއް ނުވާނެ،" ވާޖީނިއާ ޓެކްގެ ސައިންސްވެރިއެއް ކަމަށްވާ ޑރ. ލިންސޭ މާ ވިދާޅުވި އެވެ.\n"އެއީ އަހަރެމެންނާއި އަހަރެމެން ލައިގެން ހުންނަ ހެދުން ވަށައިގެން އެނބުރޭ ވަރުގެ ކުދިކުދި ބައިތަކެއް."\nއެވަރުގެ ކުދިކުދި ވައިރަސް އަހަރެމެންގެ ހެދުމުގައި ތަތްނުވާނެކަމުގެ މިސާލު ވެސް އޭނާ ދެއްކެވި އެވެ. އެގޮތުން އޭނާ ނެންގެވީ މަޑު ސްޕީޑެއްގައި ދުއްވާ ކާރެކެވެ. އެ ދުވެލީގައި އުފެދޭ ވައިގެ ތެރޭގައި، ކައިރީގައި ހުންނަ، ހިރަފުހާއި ކުދިކުދި ދިރޭ އެއްޗެހި ވައިގެ ތެރޭގައި އެނބުރެމުން ދާނެ އެވެ. އެކަމަކު އެ ކާރު ބާރަށް ދުއްވާފައި ދާ ނަމަ، އެ އެއްޗެހި ގޮސް ޖެހޭނީ ކާރުގެ ކުރިމަތީ ބިއްލޫރިގަނޑުގަ އެވެ.\n"މިހެން ކަންތައް ވާހާ ބާރު މިނެއްގައި އިންސާނުންގެ ހަރަކާތްތަކެއް ނުހުންނާނެ،" ޑރ. މާ ވިދާޅުވި އެވެ.\n"އަހަރެމެން ދާ އިރު އެ ދެވެނީ ވައި ދުރަށް ޖައްސަމުން. ހަމައެއާ އެކު އެއްކަލަ ކުދިކުދި ކުޅުތިކިތަކާއި އެހެން މާއްދާތައް ވެސް ދުރަށް ދާނީ. ވާހަކަ ދައްކާ އިރު ކުޅު ބުރުވާ މީހަކު، ނުވަތަ ކިނބިއްސެއް އަޅައިގެން، ކެއްސާލައިގެން ބުރައިގެންދާ ކުޅުތިކިތައް ހެދުމުގައި ޖެހިދާނެ. އެކަމަކު އެ ވާން ޖެހޭނީ ވައިގެ ތެރޭގައި ދުރަށް ނުދާ ވަރަށް ވުރެ ބޮޑު އެއްޗަކަށް."\nބޭރުގައި އުޅެނިކޮށް ނުވަތަ ޝޮޕިންގައި އުޅެނިކޮށް ގަޔާ ދިމާލަށް މީހަކު ކިނބިއްސެއް އަޅައިފި ނަމަ އަވަހަށް ގެޔަށް ގޮސް، އެއްޗެހި ބަދަލުކޮށް އަދި ފެންވަރާލަށް ބޭނުންވުމަކީ މިއަދުގެ ހާލަތެވެ. އެފަދަ ކަމެއް ނުހިނގާހާ ހިނދަކު ހަމަޖެހިލައިގެން އުޅޭށެވެ. ވައިގެ ތެރޭގައި ވައިރަސް ހުރެދާނެ އެވެ. އެކަމަކު އަހަރެމެން ހިނގާފައި ދާއިރު ހަށިގަނޑުން ދުރަށް ފޮނުވާލައި ވައިގައި އެ ވައިރަސްތައް ވެސް ދާނީ އަހަރެމެންނާ ދުރަށެވެ. އަހަރެމެންގެ ހެދުމާ ވެސް ދުރަށެވެ. ފިޒިކްސްގެ ނަތީޖާ އެވެ.\nވައި ގައިގައި ޖެހި ބައެއް ހެދުމުގައި ހަރުލާ. ސިގިރޭޓު ދުން ސީދާ ގައިގައި ޖެހޭތަން ނުފެނުނަސް ގެއަށް ދާއިރު ހެދުމުން ވަސްދުވަނީ ޕާރޓިކަލް ހަރުލާތީ. ސައި ހޮޓަލަކަށް ވަދެފަ ނުކުންނައިރު ހެދުމުގައި ވަސް ހިފާފައި ހުންނަނީ ޕާޓިކަލް ހަރުވާތީ. ބަލިމީހާ އާއ4މީޓަރު ދުރުން ނެގި ވައިގެ ސާމްޕަލް ތަކުގައިވެސް ވައިރަސް ހުރި ކަމުގެ ރިޕޯޓުތައް އެބަހުރި.\nގޭގެ ދޮރުތައް ހުޅުވާފަ ހުރެގެން ވައިރަސް ޖެހިދާނެތޯ..ބައެއް މީހުން ތިބެނީ ހުރިހާ ދޮރުތަކެއް ލައްޕައިގެން.ގިނަގިނައިން ސައިބޯނި ލައިގެން އަތްދޮންނަން ޖެހޭނެތޯ އަބަދުގޭގައި ތިބޭއިރުވެސް.\nގޭގެ ދޮދުތަައް ހުޅުވާފައި ހުރެގެން ވައިރަސް ޖެހިދާނެތޯ؟ ތި ކުރެއްވި ސުވާލުގެ ޖަވާބުގައި ދަންނަވަން ޖެހެނީ، ބޭރު މަގުމަތީގައި ވައިރަސް ހުއްޓާ ވާރޭ ވެހެންފެށީ، އެހެންވެއްޖެއްޔާ އެވަގުތު ހިޔާ ވާން އެންމެ ކައިރީގައި ހުރި ތަނަކަށް ވަދެދާނެ. އެ ވެދާނެ ގެޔަކަށް ވެސް. މިހާރު އަޅުގަނޑުމެން އެބަ ވިސްނަން މަގުމަތީގައި ކުޑަ ބަހަށްޓަން.\nބައެއް ސައިންސްވެރިން އެޑްވައިޒްކުރޭ ހެދުން ދޮންނަން. މިކަމުގައި ސައިންވެސްރިންގެ ހިޔާލުތަފާތުވުމެއް އުޅޭއިރު، ރަނގަޅުވާނީ އެއްސައިންސް ވެރިއެއްގެ އިނޓަރވިއުއަށް ބިނާކޮށް ލިޔެފައިވާ ލިޔުމެއްގައިވާ އެއްޗެއް ގެނެސްދިނުމުގެ ބަދަލުގައި ޚިޔާލުތަފާތުވާ ސައިންވެރިން ބުނާ ބަހެއްވެސް ގެނެސްދިނިއްޔާ. ލިޔުންކިޔާމީހާ އިޚްތިޔަރުކުރާނީ ޢަމަލުކުރާނެގޮތެއް.\nނިއު ޔޯކް ޓައިމްސްގެ ލިއުންތެރިން ސައިންސްވެރިންނާ ސުވާލުކޮށްފަިއވަނީ ކޮންދުވަހަކުބާ؟ ފަހުން ބައެއް ސައިންސްވެރިންނާއި ޑޮކްޓަރުން އުރޝާދުދީފައިވަނީ މީހުންއުޅޭތަންތަނަށް ގޮސްއައިސް ހެދުން ދޮވުމަށް. އެއީ ވައިރަސް ވަކިއިރެއްވަންދެން ވައިގެތެރޭގައި އުޅޭތީ އަދި ކޮންމެވެސް ދުރުމިނަކަށް ވައިރަސްދަތުރުކުރާކަމަށްވޭ ބިންމައްޗަށް ވެއްތުމުގެ ކުރިން. އެހެންވެ ލައިގެންހުންނަ ހެދުމުގައި ޖެހުމުގެ ސުރުސަތު އޮންނާތީ\nމިހާރު އެބަ ވިސްނަން އީރާނީންގެ ތާރަފްކުރި 100 ފޫޓް ދުރުން ހެން އަޅުގަނޑު ހަނދާންވަނީ. 100 ފޫޓް ދުރުން ވައިރަސް ހުރި ތަން ދެނެގަންނަ މެޝިންތަކެއް ގެންނާން. ދެން އޭރުން މަގުމައްޗަށް ނުކުމެ ވައިރަސް ހުރި ދިމާ ހޯދާފައި އެ ދިމާލަށް މެޝިން އަޅުވާފައި ބަހައްޓާނީ. ވައިރަސް ދާހެން މެޝިންވެސް ގެންދާނީ. ދެން ވައިރަސް ވެއްޓޭތޯ އަދި ވެއްޓެނީ ކިހާ ވަގުތަކު ތިބެފަތޯ ބަލަން.\nތަކުލީފަކަށް ނުވާނަމަ ރަގަޅު ގޮތަކީ ހެދުންބަދަލް ކޮއް ފެވަރާލުން\nއިންސާނާގެ ވަށައިގެން އެނބުރޭ އެތައް މިލިއަން ޖަރާސީމާއި ވައިރަސްތައް ހަމަ ލޮލަށް ފެންނަ ނަމަ ކޮންމެ މީހަކުވެސް ބިރުން އޮންނާނީ ބިއްލޫރި ކޮށްޓަކަށްއެރި. ﷲ ގެ ރަޙްމަތް އެއަށްވުރެ މާބޮޑު. ސާފުތާހިރުކަމަކީ އީމާންކަމުގެ ދެބައިކުޅަ އެއްބައި ކަމުގަ ލެއްވުމުގައިވެސް މަތިވެރި ޙިކްމަތެއްވާނެ.


BREAKING: Majilis Inthihaabah Balaigathee 395 Form - EC - Vaguthu\nކުރިއަށް އޮތް އޭޕްރީލް މަހު އޮންނަ މަޖިލީސް އިންތިހާބުގައި ވާދަކުރައްވަން ހުށަހެޅި 403 ފޯމުގެ ތެރެއިން ބަލައިގަތީ 395 ފޯމު ކަމަށް އިލެކްޝަންސްއިން މިއަދު ބުނެފިއެވެ.\nއިލެކްޝަންސްގެ ކޮމިޝަނުން މިހާރު ބާއްވަމުން ގެންދާ ޕްރެސްގައި ވާހަކަ ދައްކަވަމުން އިލެކްޝަންސް ކޮމިޝަންގެ ރައީސް އަހުމަދު ޝަރީފް ވިދާޅުވީ އިންތިހާބަށް ކުރިމަތިލި 403 މީހުންގެ ތެރެއިން ހަ މީހުންގެ ފޯމު ބަލައި ނުގަންނަ ކަމަށެވެ. އޭގެ ތެރެއިން ދެ ކެނޑިޑޭޓެއްގެ ނަން އަނބުރާ ގެންދިޔަ ކަމަށެވެ. އަދި އެ ފޯމުތައް ބަލައި ނުގަނެ ވަނީ އިންތިހާބާ ބެގޭ ގާނޫނު ބުނާގޮތުން ކުރިމަތިލާ ކެނޑިޑޭޓްގެ ކަންކަން ފުރިހަމަ ނުވާތީ ކަމަށެވެ.\nއީސީން ވިދާޅުވީ ދެން އިތުރަށް ކުރިމަތިލުމަށް ފުރުސަތު ނުދޭނެ ކަމަށާއި، މިހާރު އޮތް ގޮތުން އިންތިހާބުގައި ވާދަ ކުރައްވާނީ 360 ފިރިހެން ކެނޑިޑޭޓުންނާއި 35 އަންހެން ކެނޑިޑޭޓުން ކަމަށެވެ.\n" އިންތިހާބަށް ކުރިމަތިލާން ހުށަހެޅި ފޯމުތަކުގެ ތެރެއިން ހަ ފަރާތެއްގެ ފޯމު ރިޖެކްޓް ކޮށްފައިވާނެ, އަދި ދެ ފަރާތަކުން ނަން ވަނީ އަބުރާ ގެންގޮސްފައި " ޝަރީފް ވިދާޅުވިއެވެ.\nޝަރީފް ވިދާޅުވީ އިންތިހާބުގައި އެމްޑީޕީން 86 ދާއިރާއަކަށް ކެންޑިޑޭޓުން ނެރެފައިވާއިރު ޖުމްހޫރީ ޕާޓީގެ ޓިކެޓުގައި ވާދަކުރަން 41 ފަރާތަކުން ކުރިމަތިލިއިރު އަދާލަތު ޕާޓީން ކުރިމަތިލާފައިވަނީ ނުވަ ދާއިރާ އަކަށެވެ. މީގެ އިތުރުން ޕްރޮގްރެސިވް ކޯލިޝަންގެ ފަރާތުން 54 ކެންޑިޑޭޓަކު ކުރިމަތިލާފައިވާއިރު މީގެތެރޭގައި ޕީޕީއެމްގެ 26 ކެންޑިޑޭޓުންނާއި ޕީއެންސީގެ 23 ކެންޑިޑޭޓުންނާއި ޑީއާރްޕީގެ5ކެންޑިޑޭޓުން ހިމެނޭ ކަމަށް ޝަރީފް ވިދާޅުވިއެވެ.\n" އެމްޑީއޭއާއި އެމްޓީޑީން ވެސް ކޮންމެ ޕާޓީއަކުން 8 ކެންޑިޑޭޓަކު އިންތިހާބުގައި ވާދަކުރުމަށް ފޯމް ހުށަހަޅުއްވާފައި, ލޭބާ ޕާޓީން ވަނީ9ކެންޑިޑޭޓަކު ކުރިމަތިލާފައި " ޝަރީފް ވިދާޅުވިއެވެ.\nޝަރީފް އިތުރަށް ވިދާޅުވީ އިންތިހާބުގައި އަމިއްލަ ގޮތުން 186 ބޭފުޅަކު އިންތިހާބުގައި ވާދަކުރެއްވުމަށް ފޯމް ހުށަހަޅުއްވާފައިވާއިރު މީގެތެރޭގައި ރައީސް މައުމޫން ތާއީދާއެކު ވާދަކުރައްވާ 24 ބޭފުޅަކު ހިމެނޭކަމަށެވެ.\nރިޔާސީ އިންތިޚާބުގެ ނަތީޖާ އިއުލާން ކުރުމުގެ ކުރިން އީސީގެ މެންބަރުންނަށް ވަޅިން ބިރުދެއްކި!\nއަދާލަތާއި ޑީއާރްޕީ ވެސް ޖޫރިމަނާ ކޮށްފި\nފެބުރުއަރީ 23, 2019 11:54\nސަރުތު ފުރިހަމަނުވާނީ ޕީޕީއެމް ޕީއެންސީ ފޯމު ހަމަ ޔަގީން\nފެބުރުއަރީ 23, 2019 12:28\nމިފަހަރުވެސް ބަޔަކަށް ބޮޑިއެއްދިނީދޯ ތިބަލައިނުގަނެވުނު ފޯމުތަކުގެތެރޭގައި އެމްޑީޕީއާއި އަދާލަތުޕާޓީއަދި މައުމޫނަށް ތާއިދުކޮށް އަމިއްލަގޮތުން ވާދަކުރި އެއްމެފޯމެއްވެސް ނިހިމެނޭނެ މުޅިވެސް ޕީއެންސީ ކޯލިޝަނާއި ޖޭޕީގެ ފޯމު ހުންނާނީ މިކަލޭގެ މިތަނެއްގައި އިދެގެން މިގައުމުގައި އިންސާފުވެރި އިންތިޚާބެއް ނުބޭއްވޭނެ ޕީއެންސީއައި އެމްޑީއޭ އަދި ޖޭޕީ ގުޅިގެން މިފަހަރުގެ އިންތިޚާބުގެ ކުރިން މިކަލޭގެ ބޭރުކުރުމަށްގޮވާލަން


Fuvahmulah City: Vaseelaiythah Thanavas Hiygaimu City Eh - Vaguthu\nފުވައްމުލައް ސިޓީ: ވަސީލަތްތައް ތަނަވަސްް ހިތްގައިމު ސިޓީއެއް\n(ފުވައްމުލައް ސިޓީ) ހުވަދު އަތޮޅާއި އައްޑު އަތޮޅާއި ދެމެދުގައި އެއް ފަސްގަނޑެއްގެ ގޮތުގައި އޮތް ޏ. ފުވައްމުލަކަކީ ގުދުރަތީ ގޮތުން މުއްސަނދިކަން ލިބިފައިވާ ރާއްޖޭގެ މަދު ސިޓީތަކުގެ ތެރެއިން ސިޓީއެކެވެ. މި ސިޓީއަކީ އިޖްތިމާއީ، އިގްތިސާދީ އަދި ތިމާވެެއްޓާއި ތާރީހީ ގޮތުން ވެސް ފާހަގަކޮށްލެެވޭ އެެތައް ކަންކަމެއް ހިމެނޭ ސިޓީއެކެވެ.\nފުވައްމުލަކަކީ އުފެެދުމުގައި ރާއްޖޭގެެ އެހެން ރަށްރަށާ ތަފާތު ރަށެކެެވެެ. އަށް އަވަށަކަށް ބެހި، އެއް ފަސްގަނޑަކަށް އޮންނަ ހަމައެކަނި އަތޮޅުގެެ ފުވައްމުލަކު ސިޓީގައި ގުދުރަތީ ގޮތުން ވެސް ރާއްޖޭގެ އެހެެން ތަންތަނާ ތަފާތު ކަންކަން އެެބަހުއްޓެވެ. އެެގޮތުން އެެންމެެ ބޮޑަށް ފާހަގަކޮށްލެވޭ އެއް ކަމަކީ، ރަށުގެ ގޮނޑުދޮށާ ހަމައަށް ކަހަލަ ގޮތަކަށް އޮންނަ މާސިންގާ ކަނޑެެވެެ. އެހެެން ރަށްރަށުގެ އޮންނަ ގޮތަށް މި ސިޓީއަކީ ވަށައިގެން ފަޅެއް އޮންނަ ސިޓީއެއް ނޫނެވެެ.\nފުވައްމުލަކު ނެރުން ދޯންޏެއް ވަންނަނީ - ވަގުތު އިމޭޖަސް - މުހައްމަދު އަފްޒަލް\nދެހާސް ނަވާރަ ވަނަ އަހަރުގެ ތަފާސް ހިިސާބުތައް ދައްކާ ގޮތުގައި މިރަށުގެެ އާބާދީގައިި 12,790 މީހުން ދިރިއުޅެއެވެ. ދިރިއުޅޭ މީހުންގެ ނިސްބަތުންވެސް މި ސިޓީއަކީ ބިން ތަނަވަސް ސިޓީއެކެވެެ. ޖުމްލަ 491.7 ހެކްޓަރުގެ ބިން އޮންނަ ފުވައްމުލަކު ސިޓީގައި އަދި ބިމުގެ އެއްވެސް ދަތިކަމެެއް އޮތްކަމަކަށް ފާހަގައެއް ނުވެއެވެ. ޖުމްލަ 2،226 ގޭޭބިސީ ހުންނަ މި ސިޓީގެ އަވަށްތަކުގެ ތެރޭގައި ހިމެނެނީ ދަނޑި މަގު، ދިގުވާޑު، ހޯދަނޑު، މާދަނޑު، މާލެ ގަން، މިސްކިތް މަގު، ފުނާޑު އަދި ދޫޑިގަމެވެ.\nފުވައްމުލަކަށް ނަޒަރު ހިންގާލުމުން މިތަނަށް ސިޓީއެއްގެެ ދަރަޖަ ދެވިފައި ވަނީ ހަމައެކަނި މީހުން ދިރިއުޅޭ އާބާދީއަށް ނިސްބަތްކޮށް ނޫންކަން އެނގެއެވެ. މި ސިޓީގެެ މުހިންމު މަގުތަކުގަައި ހުރީ ތާރު އަޅައިފައެވެ. އަތޮޅު ފެެންވަރުގެ ރަނގަޅު އެެއާޕޯޓެއް މި ސިޓީގައި އެބަ އޮތެވެެ. ޕޯސްޓު އޮފީހާއި، އެެހެން ބައެއް މުހިންމު އޮފީސްތަކުގެ އިތުރުން ފާހަގަކޮށްލެވޭހާ ރަނގަޅު ތައުޅީމީ ނިޒާމެއް މި ސިޓީގައި އޮވެެއެެވެެ. އެެގޮތުން މާލޭގެ އެންމެެ ރަނގަޅު އެއް ސްކޫލް ކަމަށްވާ ބިލަބޮންގް އިންޓަނޭޝަނަލް ސްކޫލްގެ ގޮތްޕަކާއި، ފެންވަރު ރަނގަޅު އަތޮޅު މަދަރުސާއެެއް އަދި އެހެެން ދެތިން ސަރުކާރު މަދަރުސާއެެއް މި ސިޓީގައި ހުރެއެެވެެ.\nފުވައްމަުލަކު ސްކޫލް- ވަގުތު އިމޭޖަސް- މުހައްމަދު އަފްޒަލް\nފުވައްމުލައް ތަރައްގީ ކުރުމަށް ސަރުކާރުން ހާއްސަ އަހަންމިއްޔަތު ކަމެއް ދީފައިވާ އިރު، މިއަހަރަށް ސަރުކާރުން ކަނޑައަޅާފައިވާ ބަޖެޓުގައި މި ރަށުގެެ އުމްރާނީ ތަރައްގީއަށް 121 މިލިއަން ރުފިޔާ ވަނީ ކަންޑައަޅާފައެވެ. މިއަހަރުގެ ތެރެގައި ތަރައއްގީގެެ 30 މަޝްރޫއެެއް ހިންގުމަށް އަދި ފެށުމަށް ސަރުކާރުންް ވަނީ އަމާޒު ހިފާފައެވެ. އޭގެެ ތެރޭގައި ގިނައީ ކުޅިވަރުގެ ރޮނގުން ކުރިއަށް ގެންދާ މަޝްރޫއުތަކެެވެެ. ކުޅިވަރުގެ ރޮނގުން 10 މަޝްރޫއެއް މިއަހަރު މި ސިޓީގައއި ކުރިއަށް ގެންދާނެއެވެ.\nމަގު ހެެދުމާއި ބަނދަރު ތަރައްގީކުރުމުގެ ތިން މަޝްރޫއެއް ކުރިއަށް ގެެންދިއުމަށް ވަނީ ހަމަޖެހިފައެވެ. ތައުލީމީ ގޮތުން ފަސް މަޝްރޫއެއް އަދި މަތީ ތައުލީމުގެ ރޮނގުން ދެ މަޝްރޫއެއް ކުރިއަށް ގެންދާނެެއެެވެ. ގެެދޮރު އިމާރާތް ކުރުމުގެެ ރޮނގުން ދެ މަޝްރޫއެއް އަދި ސިއްހީ ރޮނގުން ދެ މަޝްޜޫގެ އިތުރުން ތިމާވެށީގެ ދާއިރާއިން އެއް މަޝްރޫ މިއަހަރުގެ ނިޔަލަށް ފުވައްމުލަކުގައި ހިންގާނެއެވެ.\nފުުވައްމުލަކު އެއާޕޯޓުގެ ރަންވޭ - ވަގުތު އިމޭޖަސް- މުހައްމަދު އަފްޒަލް\nތާރީހީ ގޮތުންްވެސް މި ސިޓީއަކީ ފާހަގަކޮށްލެވޭ ސިޓީއެކެެވެ. އެެތައް އާސާރީ ތަރިކައެެއް ހިމެނޭ މި ސިޓީގައި، އިހު ޒަމާނުގެ ކާބަފައިންގެ ދިރިއުޅުން ދައްކުވައިދޭ އެތައް ތަނެއް މިހާރުވެސްް ފެންނަން އެބަ ހުއްޓެވެ. އެގޮތުން ފާހަގަކޮށްލެެވޭ ތަންްތަނުގެ ތެެރޭގައި ވަށަވެޔޮ، ކެނޑޭރި މިސްކިތް، ގެން މިސްްކިތް، އަދި ޒަމާންވީ ހަވިއްތާއެއް ހުރިކަން ފާހަގަކޮށްލެވެއެވެ. މީގެ އިތުރުންވެެސް މިރަށުގެެ އެކި ސަރަހައްދުތަކުގައި ކުރީގެ ބުޑިސްޓުން ފުވައްމުލަކުގައި ދިރިއުޅުނުކަމުގެ ނިޝާންތައްވެސް އެބަހުއްޓެވެ.\nގުދުރަތީ ގޮތުން ފުރިހަމަކަން ލިބިފައިވާ މި ސިޓީގެ އެކި ކުޅިތަކާއި އަތިރިމަތިތަކަކީ ވެސް ފާހަގަކޮށްލެވޭ ތަންތަނެވެ. އެގޮތުން ބަންޑާރަ ކިޅި އާއި ނޭޗާ ޕާކު، ކަޅޮއަކިރިގަނޑު އަދި ކޮޑަކިޅިއަކީވެސް މިރަށުން ފާހަގަކޮށްލެވެން ހުރި ތަންތަނެވެ.\nމި ސިޓީގެެ ރައްޔިތުންނަކީ މަސައްކަތްތެރި ބައެކެވެ. ރަށުގެ އިގްތިސާދުގެެ ބޮޑުބައެއް ބަރޯސާވެެފައި އޮންނަނީ މަސްވެރިކަމަށެެވެ. މި ސިޓީއަކީ ދަނޑުވެރިކަންވެސް ފުޅާ ދާއިރާއެއްގައި ކުރަމުން އަންްނަ ސިޓީއެެކެެވެެ. މީގެެ އިތުރުން ފަރުމަހުގެ މަސްވެރިކަމާއި ފަތުރުވެެރިކަމުގެ ވިޔަފާރިއަކީވެެސް މި ސިޓީގެެ ރައްޔިިތުން ފުޅާ ދާއިރާއެއްގައި ކުރަމުން އަންނަ ކަންކަމެެވެެ.\nޖެނުއަރީ 17, 2021 16:53\nފުވައްމުލަކުގެ ތަރައްޤީ އަށް މިސަރުކާރުން ގިނަ ކަންތައް ތަކެއް ކުރުމަށް ސަރުކާރުން ވަނީ ވަޢުދުވެ ފަ. ފުވައްމުލަކުގެ ހުރިހާ މަގެއްގަ ތާރު އަޅާ ދިނުމަށް ވަޢުދުވެފައިވާ އިރު އަދި ކުރިއަށް ދަނީ 31 ނުވަތަ 21 ރަށެއްގެ މަޝްރޫޢު.19.3.2019 ގައި ދެއަހަރު ދުވަހުން ނިންމާ ގޮތަށް އެމް ޓީ ސީ ސީ އާ ހަވާލު ކުރެއްވި ނަމަވެސް ނިމިފައިވަނީ ޔާމީން ސަރުކާރުން ތާރު ފަތުރާލުން ނޫން ހުރިހާ ކަމެއް ނިންމާފައިވާ މަގު. އެހެން މަގުތައް2އަހަރު ދުވަހުން ނިންމޭނެބާ؟ ވަޢުދުވި އެހެން މަހުތައް ކޮބަތޯ؟\nފުވައްމުލަކުގަ 1000 އެނދުގެ ސިޓީ ހޮޓަލެއް ގާއިމު ކުރުމަށް ވަޢުދުވި. އެކަން ހަނދާން ހުރިހެން ހީނުވޭ.\nފުވައްމުލަޖު ހޮސްޕިޓަލް ޒަމީ ފެންވަރަށް ތަރައްޤީ ކޮށް ދެއްވުމުގެ ވަޢުދު މަތިން ހަނދާން ހުރިބާ؟ ބުނެވޭ ގޮތުން ކޮވިޑް ޓެސްޓް ވެސް ނުހެދި ވަނީ ، ބެޓްރީ ނުލިބިގެން. ވަޢުދުވި ފަތާ ފެންގަނޑު ހަދާ ދިން ނަމަ ނިޔާވާނެތޯ؟\nޖެނުއަރީ 17, 2021 19:24\nކަނޑުމަގުންދާން ވަރަށް ބިރުވެރިތަނެއް، އެއްފަހަރު އަހަރެން ލޯންޗެއްގައި ތިޔަރަށުން ނިކުމެގެން ދިޔަ ދަތުރަކީވެސް ބިރުވެރި ދުވަހެއް އެދުވަހު ނެގި ބޮޑު ރާޅުގެ ސަބަބުން ލޯންޗު ބަންޑުން ނުޖެހީ ﷲ ގެ ރަހުމަތްފުޅުން ! ވަރަށް ބިރުވެރި ތިޔަރަށުގެ ވަށައިގެންވެސް ބިރުވެރި ބޮޑު ބިޔަރާޅު!\nޖެނުއަރީ 17, 2021 22:55\nޢަޅުގަނޑަކީއައްުޑޫ މީހެއް އަޅުގަނޑު އަދި ދުވަހަކުވެސް ފުއައްމުލަކަށް ނުދަން. ނުވެސް ދާނަން.ތީ ވވވވ ބިރުވެރި ގޮތަކަށް ކަނޑު އޮންނަ ރަށެއް.އައްޑޫގައި އޮންނަނީ ވވވ ރީތި ބީޗެއް. ހާއްސަކޮށް ހަންކެޑެ ސަރަހައްދު ވވވ ރީތިވާނެ.\nޖެނުއަރީ 20, 2021 20:16\nއެކަމަކުވެސް ވަރިހަމައެއްނު! ބަލާބަލަ، ފުވައްމުލައް ދޫކޮށް ތޮއްޖެހިފަ އޮތް މާލޭގައި އުޅެނީ ތިއަތޮޅު ކިތައް މީހުންތޯ؟